ഇസ്‌ലാമിന്റെ വിജയത്തെ കുറിച്ച സുവിശേഷങ്ങള് | islamonlive.in\nഏതു പരീക്ഷണം അഭിമുഖീകരിക്കേണ്ടി വന്നാലും എത്രവലിയ ആഘാതങ്ങള് ഉണ്ടായാലും ഇസ്‌ലാമിന്റെ പതാക താഴ്ത്തിക്കെട്ടുക സാധ്യമല്ല. മാത്രമല്ല ഇവക്കൊന്നും നമ്മുടെ പ്രതീക്ഷകള്‍ക്ക് മങ്ങലേല്‍പിക്കാനോ ശക്തി ക്ഷയിപ്പിക്കാനോ കഴിയുകയില്ല. നാം ഉറ്റുനോക്കുന്നത് പുലരാനിരിക്കുന്ന പുതിയ പ്രഭാതത്തിലേക്കാണ്. പുലരിയുടെ പൊന്‍വെളിച്ചം തടഞ്ഞുനിര്‍ത്താന് ആര്‍ക്കെങ്കിലും സാധിക്കുമോ? അന്തിയാമങ്ങളിലെ കൂരിരുട്ടിനുശേഷമാണ് അത് പുതിയ പ്രഭാതത്തെ പ്രസവിക്കുന്നത്. അത്തരത്തിലുള്ള ഇസ്‌ലാമിന്റെ പുതിയ പ്രഭാതത്തെയാണ് നാം കാതോര്‍ത്തുകൊണ്ടിരിക്കുന്നത്. അത് അല്ലാഹുവില് നിന്നുള്ള വാഗ്ദാനത്തിന്റെ സാക്ഷാല്‍ക്കാരവുമാണ്.\nവിജയത്തെ കുറിച്ച് ഖുര്‍ആനിക സുവിശേഷങ്ങള് :\n‘അവനാണ് തന്റെ ദൂതനെ സന്മാര്‍ഗവും സത്യവ്യവസ്ഥയുമായി നിയോഗിച്ചത്. അത് മറ്റെല്ലാ ജീവിത വ്യവസ്ഥകളെയും അതിജയിക്കാന്. ബഹുദൈവ വിശ്വാസികള്‍ക്ക് അതെത്ര തന്നെ അനിഷ്ടകരമാണെങ്കിലും!’.(തൗബ : 33)\n‘തങ്ങളുടെ വായകൊണ്ട് അല്ലാഹുവിന്റെ പ്രകാശത്തെ ഊതിക്കെടുത്താനാണ് അവരുദ്ദേശിക്കുന്നത്. എന്നാല് അല്ലാഹു തന്റെ പ്രകാശം പൂര്‍ണതയിലെത്തിക്കാതിരിക്കില്ല. സത്യനിഷേധികള്‍ക്ക് അതെത്ര തന്നെ അരോചകമാണെങ്കിലും’ (തൗബ :32)\n‘വിശ്വാസികളെ സഹായിക്കുക എന്നത് നമ്മുടെ ബാധ്യതയായിരിക്കുന്നു'(അര്‍റൂം : 47)\n‘നിങ്ങളില് നിന്ന് സത്യവിശ്വാസം സ്വീകരിക്കുകയും സല്‍ക്കര്‍മങ്ങള് പ്രവര്‍ത്തിക്കുകയും ചെയ്തവരോട് അല്ലാഹു വാഗ്ദാനം ചെയ്തിരിക്കുന്നു: ‘അവന് അവരെ ഭൂമിയിലെ പ്രതിനിധികളാക്കും. അവരുടെ മുമ്പുള്ളവരെ പ്രതിനിധികളാക്കിയപോലെത്തന്നെ. അവര്‍ക്കായി അല്ലാഹു തൃപ്തിപ്പെട്ടേകിയ അവരുടെ ജീവിത വ്യവസ്ഥ സ്ഥാപിച്ചുകൊടുക്കും. നിലവിലുള്ള അവരുടെ ഭയാവസ്ഥക്കുപകരം നിര്‍ഭയാവസ്ഥ ഉണ്ടാക്കിക്കൊടുക്കും.'(അന്നൂര്: 55)\nവിജയത്തെ കുറിച്ച പ്രവാചക സുവിശേഷങ്ങള് :\nപ്രവാചകന്(സ) പറഞ്ഞു : ‘രാപ്പകലുകള് ഉള്ള എല്ലായിടത്തും ഈ ദീന് എത്തുക തന്നെ ചെയ്യും. എല്ലാ പട്ടണത്തിലും ഗ്രാമത്തിലും കൊട്ടാരത്തിലും കൂരയിലും അല്ലാഹു ഈ ദീന് അതിന്റെ എല്ലാ പ്രതാപത്തോടെയും അല്ലെങ്കില് ശത്രുക്കളെ നിന്ദ്യരാക്കിക്കൊണ്ടും പ്രവേശിപ്പിക്കാതിരിക്കില്ല’ (അഹ്മദ്)\n‘അബ്ദുല്ലാഹി ബ്‌നു അംറുബ്‌നുല് ആസ് (റ)വിനോട് ചോദിക്കപ്പെട്ടു : റോമയോ കോണ്‍സ്റ്റാന്റിനോപ്പിളോ ആദ്യമായി അതിജയിക്കുക? ഉടന് അബ്ദുല്ല തന്റെ പെട്ടിതുറന്നു അതില് നിന്ന് ഒരു പുസ്തകം പുറത്തെടുത്തു. അബ്ദുല്ല പറഞ്ഞു: ഞങ്ങള് പ്രവാചകന് ചുറ്റുമിരുന്ന് എഴുതിക്കൊണ്ടിരിക്കുകയായിരുന്നു. പ്രവാചകനോട് റോമോ കോണ്‍സ്റ്റാന്റിനോപ്പിളോ ആദ്യം അതിജയിക്കുക എന്നു ചോദിച്ചു: പ്രവാചകന്(സ) പറഞ്ഞു : ഹിര്‍ഖലിന്റെ പ്രദേശമാണ് ആദ്യമായി വിജയിക്കുക. (അഹ്മദ്)\nഅതായത് ഇന്നത്തെ തുര്‍ക്കിയിലെ ഇസ്താംബൂള് ആയ കോണ്‍സ്റ്റാന്റിനോപ്പിള് എന്നര്‍ഥം. രണ്ടു പട്ടണങ്ങള് അതിജയിക്കുമെന്ന് പ്രവാചകന് സുവിശേഷമറിയിച്ചപ്പോഴാണ് ഏതാണ് ആദ്യം ജയിച്ചടക്കുക എന്നു ചോദിച്ചത്. പ്രവാചകന്റെ പ്രവചനം പോലെ ആദ്യമായി ജയിച്ചടക്കപ്പെട്ടതും കോണ്‍സ്റ്റാന്റിനോപ്പിള് എന്നറിയപ്പെടുന്ന ഖുസ്തന്‍ത്വീനിയായിരുന്നു.\nഇസ്‌ലാം കുടിയിറക്കപ്പെട്ട ശേഷം യൂറോപ്പില് വീണ്ടും മടങ്ങിയെത്തും :\nരണ്ടുതവണ യൂറോപ്പില് നിന്ന് ആട്ടിയോടിക്കപ്പെട്ട ശേഷം യൂറോപ്പില് വീണ്ടും ഇസ്‌ലാം പ്രവേശിക്കുമെന്നാണ് ഇതിന്റെ ആശയം.\nഎട്ടു നൂറ്റാണ്ടു കാലത്തെ ഭരണശേഷം സ്‌പെയിന് എന്നറിയപ്പെടുന്ന അന്‍ദുലുസില് നിന്നായിരുന്നു ആദ്യം ആട്ടിയോടിക്കപ്പെട്ടത്. ലോക ചരിത്രത്തില് തന്നെ തുല്യതയില്ലാത്ത ഒരു നാഗരികതയായിരുന്നു അവിടെ മുസ്‌ലിംകള് പടുത്തുയര്‍ത്തിയിട്ടുളളത്.\nഉസ്മാനികളുടെ കരങ്ങളാല് നാല് തവണ ഓസ്ട്രിയയിലെ വിയന്നയില് ഇസ്‌ലാം എത്തിയതിന് ശേഷം അവിടെ നിന്നും ഇസ്‌ലാമിനെ അകറ്റുകയുണ്ടായി. ഇനിയും അവിടെ ഇസ്‌ലാം മടങ്ങിയെത്തും. ഇസ്‌ലാം സമാധാനമാണെന്നും അതിന്റെ നന്മകള് മനുഷ്യര്‍ക്ക് മുഴുവന് കാരുണ്യമേകുന്നതും തിന്മയും കലാപങ്ങളുമില്ലാതാക്കുന്നതുമാണെന്ന് തിരിച്ചറിഞ്ഞാല് ഇസ്‌ലാമിനെ ആശ്ലേഷിക്കാന് അവര് തയ്യാറാകും.\nകാലം നല്‍കുന്ന സുവിശേഷങ്ങള്\nപ്രവാചകന്(സ) ഇസ്‌ലാമിന്റെ വിജയത്തെ കുറിച്ചു വിവരിച്ച നിരവധി സന്തോഷ വാഗ്ദാനങ്ങള് നമുക്ക് കാണാന് കഴിയും. നമ്മുടെ ചരിത്രം അതിനെയെല്ലാം ശക്തിപ്പെടുത്തുന്നതും കാണാം. ആധുനിക പടിഞ്ഞാറന് നാഗരികത അല്ലാഹുവിനോടും മനുഷ്യരോടുമുള്ള കടപ്പാടുകളിലല്ല നിലനില്‍ക്കുന്നത് എന്ന് കാണാം. മനസ്സുകള്‍ക്ക് സമാധാനവും ശാന്തിയും പ്രദാനം ചെയ്യാനാകാതെ ധാര്‍മികമായും ആത്മീയമായും അങ്ങേയറ്റം അധപ്പതിച്ചിരിക്കുകയാണ്. മനുഷ്യന് കണ്ടുപിടിച്ച സാങ്കേതിക വിജ്ഞാനങ്ങളും സമ്പത്തുമെല്ലാം അവന് സമാധാനം നല്‍കുന്നതില് പരാജയപ്പെട്ടതായി കാണാം. കുമിളകള് പോലെ കേവല ആസ്വാദനങ്ങള് മാത്രമാണ് അവയെല്ലാം പകര്‍ന്നു നല്‍കിയത്. യഥാര്‍ഥ സമാധാനവും മനശ്ശാന്തിയും വിശ്വാസത്തിലൂടെയും ദൈവസ്മരണയിലൂടെയും മാത്രമേ ലഭ്യമാകുകയുള്ളൂ.’ദൈവസ്മരണയാല് വിശ്വാസികള് മനസ്സമാധാനമടയുന്നവരാണ്; അറിയുക ദൈവസ്മരണയിലൂടെ മാത്രമേ മനസ്സിന് ശാന്തി ലഭിക്കുകയുള്ളൂ'(അര്്്്്്‌റഅദ് 28)\nപശ്ചാത്യര്‍ക്ക് യഥാര്‍ഥ ലക്ഷ്യബോധവും പ്രവാചക സന്ദേശവും നഷ്ടപ്പെട്ടിരിക്കുന്നു.\nനൂതനമായ ഉപകരണങ്ങളും സംവിധാനങ്ങളും നല്‍കിയ പശ്ചാത്യ നാഗരികത ലക്ഷ്യബോധം നല്‍കുന്നതില് പരാജയമടഞ്ഞിരിക്കുകയാണ്. ഒരു സന്ദേശപ്രചാരകരായി ജീവിക്കാനോ ഒരു ലക്ഷ്യത്തിനു വേണ്ടി പ്രവര്‍ത്തനസജ്ജരാകാനോ കഴിയാതെ കേവല ഭൗതിക ജീവികളായിട്ടാണ് അവര് ജീവിച്ചുകൊണ്ടിരിക്കുന്നത്. ശാശ്വത ജീവിതത്തെ കുറിച്ച ഒരു പ്രതീക്ഷയും അവര്‍ക്കില്ല, അതിനാല് തന്നെ അതിന് നിലനില്‍പുമില്ല, അതിന്റെ യഥാര്‍ഥ അനന്തരാവകാശികള് നമ്മളാണ.്\nമൂന്ന് യാഥാര്‍ഥ്യങ്ങള് :\n1. ഭാവി ഇസ്‌ലാമിന്റേതാണ്\nവിശുദ്ധ ഖുര്‍ആന്റെ അധ്യാപനങ്ങളും പ്രവാചകന്റെ പ്രവചനങ്ങളും ചരിത്ര യാഥാര്‍ഥ്യങ്ങളും ആനുകാലിക സംഭവവികാസങ്ങളെല്ലാം ഭാവി ഇസ്‌ലാമിന്റേതാണെന്ന പ്രതീക്ഷ നമ്മില് ഊട്ടിയുറപ്പിച്ചുകൊണ്ടിരിക്കുകയാണ്.\nഐഹിക ജീവിതത്തില് നാം അനുഭവിക്കുന്ന പ്രയസങ്ങള്‍ക്കും സഹനത്തിനുമനുസൃതമായി അല്ലാഹുവിങ്കല് വലിയ പ്രതിഫലം ലഭിക്കും. ആധുനിക കാലത്ത് ഒരു മുസ്‌ലിം നിരവധി തിന്മകളിലേക്ക് പ്രലോഭിപ്പിക്കപ്പെടുകയും നന്മയുടെ മാര്‍ഗത്തില് നിന്ന് പ്രതിബന്ധങ്ങളും നേരിടുന്നുണ്ട്. ഇവയെല്ലാം സഹനത്തോടെ നേരിടുന്നത് വലിയ പ്രതിഫലാര്‍ഹമായ കാര്യമാണ്. അവസാന കാലത്ത് ദീനിന്റെ മാര്‍ഗത്തില് നിലകൊള്ളുന്നത് തീക്കട്ട കയ്യില് പിടിക്കുന്നതു പോലെ പ്രയാസമുള്ള കാര്യമാണെന്നും ഈ പ്രയാസങ്ങളെ അതിജയിച്ചുകൊണ്ട് ദീനിനുവേണ്ടി നിലകൊള്ളുന്നത് അമ്പതിരട്ടിയാണെന്നുമുള്ള ഹദീസ് പുതിയ പ്രചോദനം നല്‍കുന്നുണ്ട്.\n3.പ്രബോധന പ്രവര്‍ത്തനങ്ങളിലേര്‍പ്പെടാനാണ് ആഹ്വാനം; റിസള്‍ട്ട് നോക്കലല്ല.\nഅവസാന നാടിമിടുപ്പുവരെയും അല്ലാഹുവിന് ഇബാദത്ത് ചെയ്യാനും ദീനിനു വേണ്ടി പ്രവര്‍ത്തിക്കാനുമാണ് നമ്മോട് ആവശ്യപ്പെട്ടിട്ടുള്ളത്. എത്ര തന്നെ പീഢനങ്ങള്‍ക്കിരയായാലും ഈ ദീന് കൈവിടാന് നാം തയ്യാറല്ല. അല്ലാഹുവിന്റെ ഗ്രന്ഥത്തിലേക്കും പ്രവാചകന്റെ സരണിയിലേക്കും പ്രബോധനം തുടര്‍ന്നുകൊണ്ടേയിരിക്കും. ചിലപ്പോള് നാം വിജയം നേടും, ചിലപ്പോള് നാം വിജയിക്കുകയില്ല. സത്യവിശ്വാസി കേവല വിജയത്തിന് വേണ്ടി മാത്രം പണിയെടുക്കുന്നവനല്ല. വിജയത്തിനു വേണ്ടി ആഗ്രഹിക്കുകയും അല്ലാഹുവിനോട് അര്‍ഥിക്കുകയും ചെയ്യും. നൂഹ് നബി തൊള്ളായിരത്തിലേറെ വര്‍ഷം പ്രബോധന പ്രവര്‍ത്തനങ്ങളിലേര്‍പ്പെട്ടിട്ടു വിരലിലെണ്ണാവുന്ന ആളുകള് മാത്രമേ ഇസ്‌ലാം സ്വീകരിച്ചിരുന്നുള്ളൂ. സ്വന്തം ഭാര്യയും മകനും പോലും ഇസ്‌ലാം സ്വീകരിച്ചില്ല. അതിന്റെ പേരില് അദ്ദേഹത്തെ കുറ്റപ്പെടുത്താന് കഴിയില്ലല്ലോ. രാപ്പകല് രഹസ്യമായും പരസ്യമായും തന്റെ ജനതയെ പ്രബോധനം ചെയ്തിരുന്നു എന്ന് ഖുര്‍ആന് വിവരിക്കുന്നുമുണ്ട്.\nസത്യത്തിനുവേണ്ടി നിലകൊള്ളലാണ് പ്രധാനം :\nഅല്ലാഹുവിന്റെ സൃഷ്ടികളെന്ന നിലക്ക് ഇതാണ് നമുക്ക് ചെയ്യാനാവുക. പ്രപഞ്ചത്തിന്റെ കടിഞ്ഞാണ് നമ്മുടെ കൈകളിലല്ലല്ലോ. തടയുകയും നല്‍കുകയും ഉയര്‍ത്തുകയും താഴ്ത്തുകയുമെല്ലാം ചെയ്യുന്നത് അല്ലാഹുവാണല്ലോ. അവന് ഉദ്ദേശിക്കുന്ന രീതിയില് നിയന്ത്രിക്കുന്നു. എവിടെയാണ് നന്മ എന്ന് നമുക്കറിയില്ല. അതിനാല് സത്യത്തിന്റെ മാര്‍ഗത്തില് സഹിച്ചും സ്ഥിരതയോടും നിലകൊള്ളുക എന്നതാണ് പ്രധാനം. ഒന്നുകില് അതിനുവേണ്ടി ജീവിക്കും. അല്ലെങ്കില് അതിന്റെ മാര്‍ഗത്തില് നാം രക്തസാക്ഷ്യം വരിക്കും. അതിനാല് സത്യവിശ്വാസികള്‍ക്ക് ഒന്നും ഭയപ്പെടാനില്ല. നിരാശയുടെ കൂടുകെട്ടി കഴിയുന്നവരോട് നമുക്ക് പറയാനുള്ളത്. ഭാവി നമ്മുടേതാണ്. മനുഷ്യ സമൂഹം ഒന്നടങ്കം നമ്മോടൊപ്പമാണ്. ഈ മാര്‍ഗത്തില് അഭിമുഖീകരിക്കുന്ന പ്രതിസന്ധിയെല്ലാം പ്രതിഫലം വര്‍ദ്ധിപ്പിക്കുക മാത്രമാണ് ചെയ്യുക. അതിനാല് അധ്വാനിക്കുകയാണ് നിന്റെ ബാധ്യത. വിജയം എന്നത് നിന്റെ ബാധ്യതയില് പെട്ടതല്ല.


സുനാമിയുടെ കഥ ചോദിച്ച് പിഷാരടി;'ഒന്നും ഇല്ലാ'യെന്ന് മുകേഷ്, ടീസര് | Reporter Live\nസുനാമിയുടെ കഥ ചോദിച്ച് പിഷാരടി;’ഒന്നും ഇല്ലാ’യെന്ന് മുകേഷ്, ടീസര്\nBy : ഫിൽമി റിപ്പോർട്ടർ February 24, 2021 8:15 pm 1 minute Read\nസംവിധായകനും നടനുമായ ലാലും, മകന് ലാല് ജൂനിയറും സംവിധാനം ചെയ്ത സുനാമിയുടെ രണ്ടാമത്തെ ടീസര് പുറത്തിറങ്ങി. മുകേഷ് പിഷാരടിക്ക് സുനാമിയുടെ കഥ പറഞ്ഞ് കൊടുക്കുന്ന രീതിയില് രസകരമായാണ് ടീസര് ഒരുക്കിയിരിക്കുന്നത്. ഇതിന് മുമ്പ് പുറത്തിറങ്ങിയ ടീസറില് ഇന്നസെന്റ് ദിലീസിനാണ് കഥ പറഞ്ഞ് കൊടുക്കുന്നതായാണ് ഉള്ളത്.\nഒരു പക്കാ ഫാമലി എന്റര്‍ടൈനറായ സുനാമിയില് ഇന്നസെന്റ്, മുകേഷ്, അജു വര്‍ഗീസ്, ബാലു വര്‍ഗീസ് എന്നിവരാണ് കേന്ദ്ര കഥാപാത്രങ്ങളാവുന്നത്. സുരേഷ് കൃഷ്ണ, ബിനു അടിമാലി, ആരാധ്യ ആന്, അരുണ് ചെറുകാവില്, ദേവി അജിത്, നിഷ മാത്യു, വത്സല മേനോന്, സിനോജ് വര്‍ഗീസ്, സ്മിനു എന്നിവരും ചിത്രത്തില് അഭിനയിക്കുന്നുണ്ട്.\nചിത്രത്തിന്റെ നിര്‍മാണം പാണ്ട ഡാഡ് പ്രൊഡക്ഷന്‍സിന്റെ ബാനറില് അലന് ആന്റണിയാണ്. ലാല് തന്നെയാണ് കഥയും തിരക്കഥയും ഒരുക്കിയിരിക്കുന്നത്. അലക്‌സ് ജെ പുളിക്കല് ഛായാഗ്രഹണവും രതീഷ് രാജ് എഡിറ്റിംഗും നിര്‍വഹിക്കുന്ന സുനാമിയുടെ സംഗീതം കൈകാര്യം ചെയ്യുന്നത് യക്സന് ഗാരി പെരേരയും നേഹ എസ് നായരും ചേര്‍ന്നാണ്. പ്രവീണ് വര്‍മയാണ് കോസ്റ്റ്യൂം ഡിസൈന്. പി ആര് ഓ- ആതിര ദില്‍ജിത്ത്.\nയു സി കോളേജ് എന്നിവിടങ്ങളിലായിട്ടാണ് സുനാമി ചിത്രീകരണം പൂര്‍ത്തിയാക്കിയത്. ചിത്രം മാര്‍ച്ച് 11ന് തിയറ്ററില് റിലീസ് ചെയ്യും.


ശ്രീലങ്കൻ കുരുമുളകിന് ഇറക്കുമതി നിരോധനം\nന്യൂഡൽഹി ∙ നിലവാരം കുറഞ്ഞ കുരുമുളക് ശ്രീലങ്കയിൽ നിന്ന് ഇറക്കുമതി ചെയ്യുന്നതിനു നിരോധനമേർപ്പെടുത്തി കേന്ദ്ര സർക്കാർ വിജ്ഞാപനമിറക്കി. കിലോഗ്രാമിന് 500 രൂപയിൽ താഴെ വിലയുള്ള കുരുമുളക് ഇറക്കുമതി ചെയ്യുന്നതിനാണു വിലക്ക്. ജോയ്സ് ജോർജ് എംപിയുടെ ആവശ്യം കണക്കിലെടുത്താണു കേന്ദ്രമന്ത്രി സുരേഷ് പ്രഭുവിന്റെ നടപടി. ശ്രീലങ്കയിൽ നിന്നു കുരുമുളക് ഇറക്കുമതി ചെയ്യാൻ ഇരു രാജ്യങ്ങളും കരാറിലേർപ്പെട്ടിരുന്നു. ഇതിന്റെ മറവിൽ നിലവാരമില്ലാത്ത കുരുമുളക് ആഭ്യന്തര വിപണിയിലെത്തിയതിനു പിന്നാലെയാണു നിയമ ഭേദഗതി കൊണ്ടുവന്നത്. എന്നാൽ, ഇറക്കുമതി മേഖലയിൽ പ്രവർത്തിക്കുന്നവർ ഇതിനെതിരെ കോടതിയെ സമീപിച്ചു കഴിഞ്ഞ 19നു സ്റ്റേ നേടി. ഇത് കർഷകരെ ദുരിതത്തിലാക്കുമെന്നു കഴിഞ്ഞ ദിവസം ലോക്സഭയിൽ ജോയ്സ് ചൂണ്ടിക്കാട്ടിയിരുന്നു.


ഒന്നല്ല, നാട്ടിൽ എത്തിയത് രണ്ടു നന്മയുടെ മൃതദേഹങ്ങൾ.\nHome/News/World/Gulf/ഒന്നല്ല, നാട്ടിൽ എത്തിയത് രണ്ടു നന്മയുടെ മൃതദേഹങ്ങൾ.\nNews DeskJun 11, 2020, 07:09 am IST\nപ്രവാസികളെ നാട്ടിലെത്തിക്കാൻ നിയമപോരാട്ടം നടത്തിയ പേരാമ്പ്ര സ്വദേശി നിതിൻ ചന്ദ്രന്റെ മൃതദേഹത്തോടൊപ്പം മറ്റൊരു നന്മയുടെ മൃതദേഹം കൂടി നാട്ടിലെത്തി. സാമൂഹ്യപ്രവർത്തകനായ അഷറഫ് താമരശ്ശേരി ഫെയ്സ്ബുക്ക് പോസ്റ്റിലൂടെയാണ് ഈക്കാര്യം വ്യക്തമാക്കിയിരിക്കുന്നത്. കാസർകോഡ് സ്വദേശിയായ ഷാജൻ പളളയിൽ എന്ന യുവാവിന്റെ മൃതദേഹമായിരുന്നു അത്.\nകഴിഞ്ഞ ദിവസം ദുബായിൽ മരിച്ച നിതിന്റെ മൃതദേഹം ഷാർജയിൽ നിന്നുള്ള എയർ അറേബ്യ വിമാനത്തിൽ നെടുമ്പാശേരിയിൽ എത്തിക്കുകയായിരുന്നു. നിതിനെ പോലെ ഷാജനും ഒരു നന്മമരമായിരുന്നു എന്ന് അഷറഫ് വ്യക്തമാക്കുന്നു. ജോലി അന്വേഷിച്ച് സന്ദർശക വീസയിൽ എത്തിയ ഷാജൻ ദുബായിൽ വച്ച് ഹൃദയാഘാതത്തെ തുടർന്നാണു മരിക്കുകയായിരുന്നു. യാദ്യശ്ചികമായി രണ്ടുപേരുടെയും ചേതനയറ്റ ശരീരം ഒരുമിച്ചാണു നെടുമ്പാശേരിയിൽ എത്തിച്ചത്.\nനിതിൻ എന്ന സാമൂഹിക പ്രവർത്തകൻ ചെയ്ത നന്മകൾ കൊണ്ട് തന്നെയാണ് കേരളവും, ഈ മറുനാടും നിതിൻെറ വേർപാടിൻെറ നൊമ്പരം ഏറ്റു വാങ്ങിയത്. നിതിൻെറ മൃതദേഹത്തിനോടൊപ്പം ആരും അറിയാത്ത മറ്റൊരു ചെറുപ്പക്കാരൻെറ മൃതദേഹവും കൂടി പോയിരുന്നു. കാസർകോഡ് പുളളൂരിനടുത്തുളള മീൻഗോത്ത് സ്വദേശി 38 വയസ്സുളള ഷാജൻ പളളയിന്റേതായിരുന്നു അത്. ഹൃദയസ്തംഭനം ആയിരുന്നു മരണകാരണം. രണ്ട് പിഞ്ചു മക്കളും ഭാര്യയുടെ പേര് വിദ്യാശ്രീ. ഈ അടുത്ത കാലത്താണ് ഒരു ജോലി അന്വേഷിച്ച് സന്ദർശക വിസയിൽ ഷാജൻ ദുബായിൽ പോകുന്നത്. നിതിനെ പോലെ മറ്റൊരു നന്മമരം ആയിരുന്നു ഷാജനും. കഴിഞ്ഞ പ്രാവശ്യം നാട്ടിലുണ്ടായ പ്രളയത്തിൽ മൂന്ന് പേരുടെ ജീവൻ രക്ഷിച്ച വ്യക്തിയായിരുന്നു ഷാജൻ പളളയിൽ. നാട്ടിലുണ്ടായ കുറച്ച് കടബാധ്യതയും, മക്കൾക്ക് നല്ല വിദ്യാഭ്യാസ കൊടുക്കുന്നതിന് വേണ്ടിയായിരുന്നു കടൽ കടന്ന് ഷാജൻ ഗൾഫിലെത്തിയത്.\nവിധി ആ സ്വപ്നങ്ങളെ തകിടം മറിച്ചു. വളരെ യാദ്യശ്ചികമായി രണ്ട് നന്മമരങ്ങളുടെ ചേതനയറ്റ ശരീരം ഒരുമിച്ചാണ് കൊച്ചി നെടുമ്പാശ്ശേരി വിമാനത്താവളത്തിലേക്ക് അയച്ചത്. എയർ അറേബ്യയുടെ പ്രത്യേക വിമാനത്തിലാണ് രണ്ട് മൃതദേഹങ്ങളും നാട്ടിലേക്ക് അയക്കാൻ കഴിഞ്ഞത്. അതിന് എന്നെ വളരെയധികം സഹായിച്ചത് എയർ അറേബ്യയുടെ മാനേജർ രജ്ഞിത്തായിരുന്നു എന്നും അഷറഫ് ഫേസ് ബുക്കിൽ കുറിച്ചിട്ടുണ്ട്.\nഷാജൻെറ കുടുംബത്തിനും വലിയ നഷ്ടം തന്നെയാരുന്നു. വാർത്താ പ്രാധാന്യം ഇല്ലാത്തത് കൊണ്ട് ഷാജൻെറ മരണം ആരും അറിഞ്ഞില്ലായെന്ന് മാത്രം. ഷാജൻെറ കുടുംബത്തിനുണ്ടായ നഷ്ടത്തിന് എന്ത് പറഞ്ഞാണ് സമാധാനിപ്പിക്കേണ്ടത് എന്നറിയില്ല. ഈശ്വരൻ എല്ലാം തരണം ചെയ്യുവാനുളള ശക്തി നൽകട്ടെയെന്ന് പ്രാർത്ഥിക്കുന്നു. സമൂഹത്തിൽ നന്മ ചെയ്യുന്നവരുടെ വേർപാട് നമ്മുടെ മുന്നിൽ തുറന്നിടുന്നത് കാരുണ്യത്തിൻെറയും, സ്നേഹത്തിൻെറയും വാതിലുകളാണ്. അഷറഫ് താമരശ്ശേരിയുടെ കുറിപ്പിൽ പറയുന്നു.


Job Opportunity in Keltron | കെല്‍ട്രോണില് തൊഴിലവസരം; നിങ്ങള്‍ക്കും അപേക്ഷിക്കാം; 35 ഒഴിവുകള് - Malayalam Oneindia\n17 min ago പിടിച്ച് കെട്ടാനാകാതെ കുതിച്ച് കൊവിഡ്, ഇന്ത്യയിൽ കൊവിഡ് രോഗികളുടെ എണ്ണം 20 ലക്ഷം കടന്നു!\n56 min ago തിരുവനന്തപുരത്ത് തീരദേശ മേഖലയിൽ ലോക്ക് ഡൗൺ തുടരാൻ തീരുമാനം, ഓഗസ്റ്റ് 16 വരെ ലോക്ക് ഡൗൺ\nUpdated: Tue, May 26, 2020, 20:24 [IST]\nകേരള സ്റ്റേറ്റ് ഡവലപ്‌മെന്റ് കോര്‍പ്പറേഷനില് വിവിധ തസ്തികകളിലായി 35 ഒഴിവുകള്. മെയ് 30 വരെ ഓണ്‍ലൈനായി അപേക്ഷിക്കാം. www.keltron.org എന്ന വെബ്‌സൈറ്റ് മുഖാന്തരമാണ് അപേക്ഷിക്കേണ്ടത്.\nതാഴെ പറയുന്നത് പ്രകാരമാണ് ഒഴിവുകള്\n1) സീനിയര് ജാവ ഡെവലപ്പര്-2\nയോഗ്യത: കംപ്യൂട്ടര് സയന്‍സ്/ ഇന്‍ഫോര്‍മേഷന് ടെക്‌നോളജി/ ബിഇ/ ബിടെക്/ എംടെക്. അഞ്ച് വര്‍ഷത്തെ പ്രവര്‍ത്തന പരിചയം. 35 വയസാണ് ഉയര്‍ന്ന പ്രായപരിധി.\n2) ജൂനിയര് ജാവ ഡെവലപ്പര്-2\nയോഗ്യത: കംപ്യൂട്ടര് സയന്‍സ്/ ഇന്‍ഫോര്‍മേഷന് ടെക്‌നോളജി/ ബിഇ/ ബിടെക്/ എംടെക്. രണ്ട് വര്‍ഷത്തെ പ്രവൃത്തി പരിചയം.\nയോഗ്യത ഇലക്ട്രിക്കല്/ ഇലക്ട്രോണിക്‌സ് എന്‍ജിനീയറിംഗ്/ ഇലക്ട്രോണിക്‌സ ആന്റ് കമ്മ്യൂണിക്കേഷന് എന്‍ജീനിയറിംഗില് ബിഇ/ ബിടെകും ഫിനാന്‍സ്/ മാര്‍ക്കറ്റിംഗ് എംബിഎയും. മൂന്ന് വര്‍ഷത്തെ പ്രവര്‍ത്തി പരിചയം. ഉയര്‍ന്ന പ്രായം 30 വയസ്.\nയോഗ്യത കംപ്യൂട്ടര് സയന്‍സ്/ ഇന്‍ഫോര്‍മേഷന് ടെക്‌നോളജി/ ഇലക്ട്രോണിക്‌സ ആന്റ് കമ്മ്യൂണിക്കേഷന് എന്‍ജീനിയറിംഗ്/ബിഇ/ ബിടെക്/ എംടെക്. രണ്ട് വര്‍ഷത്തെ പ്രവൃത്തി പരിചയം. ഉയര്‍ന്ന പ്രായം 30 വയസ്.\nയോഗ്യത- കംപ്യൂട്ടര് സയന്‍സ്/ ഇന്‍ഫോര്‍മേഷന് ടെക്‌നോളജി/ ഇലക്ട്രോണിക്‌സ ആന്റ് കമ്മ്യൂണിക്കേഷന് എന്‍ജീനിയറിംഗ്/ഇലക്ട്രോണിക്‌സ ആന്റ് കമ്മ്യൂണിക്കേഷന് എന്‍ജീനിയറിംഗില് ബിഇ/ ബിടെക്. എംടെക്. ഒരു വര്‍ഷത്തെ പ്രവര്‍ത്തി പരിചയം. ഉയര്‍ന്ന പ്രായപരിധി-28 വയസ്.\nയോഗ്യത-കംപ്യൂട്ടര് സയന്‍സ്/ ഇന്‍ഫോര്‍മേഷന് ടെക്‌നോളജി/ബിഇ/ ബിടെക്. എംടെക്. ഒരു വര്‍ഷത്തെ പ്രവര്‍ത്തി പരിചയം. ഉയര്‍ന്ന പ്രായപരിധി-28 വയസ്.\nയോഗ്യത-കംപ്യൂട്ടര് സയന്‍സ്/ ഇന്‍ഫോര്‍മേഷന് ടെക്‌നോളജി/ഇലക്ട്രോണിക്‌സ ആന്റ് കമ്മ്യൂണിക്കേഷന്/ ഇലക്ട്രോണിക്‌സ ആന്റ് കമ്മ്യൂണിക്കേഷന് എന്‍ജീനിയറിംഗില് ബിഇ/ ബിടെക്/ എന്‍ജീനിയറിംഗില് ബിഇ/ ബിടെക്. ആറ് മാസത്തെ പ്രവര്‍ത്തി പരിചയം. ഉയര്‍ന്ന പ്രായപരിധി-28 വയസ്.\n8)ടെക്‌നിക്കല് അസിസ്റ്റന്റ് -9\nയോഗ്യത ഇലക്ട്രോണിക്‌സ്/ ഇലക്ട്രിക്കല്/ മെക്കാനിക്കല് എന്‍ജിനീയറിംഗ് ഡിപ്ലോമ. ഒരു വര്‍ഷത്തെ പ്രവര്‍ത്തി പരിചയം. ഉയര്‍ന്ന പ്രായം 28 വയസ്.\nJob Opportunity in Keltron


ദുർഘട മലനിരകളിലെ യുദ്ധതന്ത്രങ്ങളിൽ അഗ്രഗണ്യൻ; കലാപ മേഖലകളിൽ ദീർഘ കാലത്തെ അനുഭവപരിചയമുള്ള സൈനികൻ; രാജ്യത്തിന്റെ ആദ്യ സംയുക്ത സൈനിക മേധാവി ബിപിൻ റാവത്ത് എന്ന ജ്വലിക്കുന്ന സേനാവീര്യം ഇനി ഓർമ്മയാകുമ്പോൾ.. – Media Mangalam\nദുർഘട മലനിരകളിലെ യുദ്ധതന്ത്രങ്ങളിൽ അഗ്രഗണ്യൻ; കലാപ മേഖലകളിൽ ദീർഘ കാലത്തെ അനുഭവപരിചയമുള്ള സൈനികൻ; രാജ്യത്തിന്റെ ആദ്യ സംയുക്ത സൈനിക മേധാവി ബിപിൻ റാവത്ത് എന്ന ജ്വലിക്കുന്ന സേനാവീര്യം ഇനി ഓർമ്മയാകുമ്പോൾ..\nദേശസ്നേഹിയായ ഉജ്വല സൈനികൻ.. ദുർഘട മലനിരകളിലെ യുദ്ധതന്ത്രങ്ങളിൽ അഗ്രഗണ്യൻ.. കലാപ മേഖലകളിൽ ദീർഘ കാലത്തെ അനുഭവപരിചയമുള്ള സൈനികൻ.. അതായിരുന്നു ജനറൽ ബിപിൻ റാവത്ത്. രാജ്യത്തിന്റെ ആദ്യത്തെ സംയുക്ത സൈനിക മേധാവിയായി ചുമതലയേറ്റ അദ്ദേഹം 1978 മുതൽ സൈന്യത്തിൽ ചേർന്ന് പ്രവർത്തിച്ചുവരികയായിരുന്നു. ഇന്ന് ഉച്ചയ്ക്ക് ഊട്ടിക്ക് സമീപമുണ്ടായ ഹെലികോപ്റ്റർ അപകടത്തിൽ അദ്ദേഹം കൊല്ലപ്പെടുകയായിരുന്നു.\n2019 ഡിസംബർ 31നാണ് ഇന്ത്യയുടെ ആദ്യത്തെ സംയുക്ത സേന മേധാവിയായി അദ്ദേഹം നിയമിക്കപ്പെട്ടത്. പുതിയ കാലത്തെ വെല്ലുവിളികളെ നേരിടാൻ ഇന്ത്യയുടെ മൂന്നു സേനകളുടെയും പ്രവർത്തനം ഏകോപിപ്പിക്കുന്നതിന് അദ്ദേഹം നൽകിയ സംഭാവനകൾ രാജ്യം എന്നും അഭിമാനത്തോടെ ഓർമ്മിക്കും.\nഉത്തരാഖണ്ഡിലെ പൗരിയിൽ 1958 മാർച്ച് 16 നാണ് ബിപിൻ റാവത്ത് ജനിച്ചത്. സൈനിക പാരമ്പര്യമുള്ള കുടുംബത്തിലായിരുന്നു അദ്ദേഹത്തിന്റെ ജനനം. പിതാവ് ലക്ഷ്മൺ സിങ് റാവത്ത് കരസേനയിലെ ലഫ്റ്റനന്‍റ് ജനറലായിരുന്നു. ഡെറാഡൂണിലെ കാംബ്രിയൻ ഹാൾ സ്കൂളിലും ഷിംലയിലെ സെന്‍റ് എഡ്വേര്‍ഡ് സ്കൂളിലുമായിരുന്നു സ്കൂൾ പഠനം. പിന്നീട് പൂനെ നാഷണൽ ഡിഫൻസ് അക്കാദമി, ഇന്ത്യൻ മിലിറ്ററി അക്കാദമി ഡെറാഡൂൺ എന്നിവിടങ്ങളിലായിരുന്നു തുടർ വിദ്യാഭ്യാസം. കുനൂരിലെ വെല്ലിങ്ടണിലുള്ള ഡിഫൻസ് സർവീസ് സ്റ്റാഫ് കോളജിൽനിന്ന് ബിരുദം നേടിയിട്ടുണ്ട്. 1978 ഡിസംബർ 16നാണ് കാലാൾപ്പടയുടെ പതിനൊന്നാം ഗൂർഖ റൈഫിൾസിന്‍റെ അഞ്ചാമത്തെ ബറ്റാലിയനിലേക്ക് അദ്ദേഹത്തെ നിയോഗിച്ചത്. അദ്ദേഹത്തിന്‍റെ പിതാവ് കമാൻഡർ ആയിരുന്ന ബറ്റാലിയൻ ആയിരുന്നു അത്.\nഗൂര്‍ഖ റെജിമെന്‍റിൽ നിന്നാണ് കരസേന തലപ്പത്തേക്ക് റാവത്ത് എത്തുന്നത്. 2016 ഡിസംബർ 31 മുതൽ 2019 ഡിസംബർ 31 വരെ കരസേനാ മേധാവിയായിരുന്നു. രാജ്യത്തിനകത്തും പുറത്തും നടന്ന സുപ്രധാനമായ നിരവധി സൈനിക നീക്കങ്ങളിൽ നേതൃത്വപരമായ പങ്കുവഹിച്ചിട്ടുണ്ട്. കശ്മീരിൽ കിഴക്കൻ സെക്ടർ നിയന്ത്രണ രേഖയിൽ രാഷ്ട്രീയ റൈഫിൾസ് കമാൻഡർ, കോംഗോയിലെ െഎക്യരാഷ്ട്ര സഭ ചാപ്റ്റർ VII മിഷനിൽ ബ്രിഗേഡ് കമാൻഡർ, ജമ്മു-കശ്മീർ നിയന്ത്രണ രേഖയിൽ ആർമി ഡിവിഷൻ കമാൻഡർ, വടക്ക്-കിഴക്കൻ കോർപ്സ് കമാൻഡർ എന്നീ നിലകളിൽ സേവനമനുഷ്ഠിച്ചു.\nഡെറാഡൂണിലെ ഇന്ത്യൻ മിലിട്ടറി അക്കാദമി സീനിയർ ഇൻസ്ട്രക്‌ടർ, മിലിട്ടറി ഒാപ്പറേഷൻസ് ഡയറക്ടറേറ്റിെല ജനറൽ സ്റ്റാഫ് ഒാഫിസർ എന്നീ പദവികളും വഹിച്ചു. മിലിട്ടറി സെക്രട്ടറി ബ്രാഞ്ചിൽ കേണലും ഡെപ്യൂട്ടി മിലിട്ടറി സെക്രട്ടറിയുമായിരുന്നു. വെല്ലിംഗ്ടൺ ഡിഫൻസ് സർവീസസ് സ്റ്റാഫ് കോളേജ് , അമേരിക്കയിലെ ഫോർട്ട് ലിവൻവർത്ത് സൈനിക കേളേജ്, നാഷണൽ ഡിഫൻസ് കോളേജ് ന്യൂഡൽഹി എന്നീ ഉന്നത സൈനിക കലാലയങ്ങളിൽ നിന്ന് ബിരുദങ്ങൾ നേടി. അന്താരാഷ്ട്ര സൈനിക ജേണലുകളിൽ അദ്ദേഹത്തിെൻറ ഗവേഷണ പ്രബന്ധങ്ങൾ പ്രസിദ്ധീകരിച്ചിട്ടുണ്ട്. മീററ്റ്  ചൗധരി ചരൻസിങ് സർവകലാശാലയിൽ നിന്ന് മിലിട്ടറി മീഡിയ സ്ട്രാറ്റജിക് സ്റ്റഡീസിൽ ഡോക്ടറേറ്റ് നേടി.\nനാലു പതിറ്റാണ്ടോളം നീണ്ട സൈനിക സേവനത്തിനിടയിൽ വിശിഷ്ട സേവനത്തിന് രാഷ്ട്രപതിയുടെ നിരവധി അവാർഡുകൾ ലഭിച്ചിട്ടുണ്ട്. പരമവിശിഷ്ട സേവാ മെഡൽ, അതിവിശിഷ്ട സേവാ മെഡൽ, വിശിഷ്ട സേവാ മെഡൽ, ഉത്തം യുദ്ധ് സേവാമെഡൽ, യുദ്ധ് സേവാ മെഡൽ, സേനാ മെഡൽ തുടങ്ങിയ സൈനിക ബഹുമതികൾ ഇതിൽപ്പെടും. സൈന്യത്തിൽ നാലു നക്ഷത്ര പദവി (ഫോർ സ്റ്റാർ റാങ്ക്) അദ്ദേഹത്തിന് അനുവദിച്ചിരുന്നു. പ്രതിരോധ മന്ത്രിയുടെ മുഖ്യ സൈനിക ഉപദേശകനും സൈനികകാര്യ വകുപ്പിന്റെ മേധാവിയുമായിരുന്നു. മൂന്നു സേന മേധാവിമാരുടെയും മുകളിലായിരുന്നു അദ്ദേഹത്തിന്റെ സ്ഥാനം.\nഊട്ടിക്ക് സമീപം ഉണ്ടായ ഹെലികോപ്റ്റർ അപകടത്തിലാണ് ബിപിൻ റാവത്ത് ഉൾപ്പെടെ 13 പേർ കൊല്ലപ്പെട്ടത്. ഇന്ന് ഉച്ചയ്ക്ക് 12.30 ഓടെയായിരുന്നു രാജ്യത്തെ നടുക്കിയ അപകടം. ഉഗ്രശബ്ദത്തോടെ പൊട്ടിത്തെറിച്ച ഹെലികോപ്റ്റർ താഴെ വീഴുന്നതിന് മുൻപ്, ആകാശത്ത് വെച്ചുതന്നെ തീഗോളമായി മാറിക്കഴിഞ്ഞിരുന്നു.\nBipin rawath cds\nപിറന്ന നാടിനോടുള്ള കടപ്പാടിൽ വെല്ലുവിളികളെയെല്ലാം സധൈര്യം നേരിട്ടു; പാക് പ്രകോപനങ്ങൾക്ക് ഇരട്ടി ശക്തിയോടെ തിരിച്ചടി നൽകി; 'മാസ്റ്റര് ഓഫ് സര്‍ജിക്കല് സ്ട്രൈക്സ്' ഇനി ജ്വലിക്കുന്ന ഓർമ്മ\nപോരാട്ടവീര്യത്തിന് എന്നും ഒപ്പം സഞ്ചരിച്ചവൾ അന്ത്യയാത്രയിലും ഒപ്പം; സൈനികരുടെ ഭാര്യമാരെ ശാക്തീകരിക്കുന്നതിൽ എന്നും മുൻപന്തിയിൽ; കാൻസർ ബാധിതരുടെ കണ്ണീരൊപ്പാൻ മുന്നിൽ നിന്ന കാരുണ്യം; ഹെലികോപ്റ്റർ അപകടത്തിൽ മധുലിക റാവത്തിനെ വിധി തട്ടിയെടുക്കുമ്പോൾ അന്ത്യമാകുന്നത് രാജ്യത്ത് സൈനികർക്കും ഭാര്യമാർക്കും ഊർജ്ജമായിരുന്ന ഭാരത വനിത


ഒമാന്-സൗദി റോഡ് നിര്‍മ്മാണം അന്തിമഘട്ടത്തിലേക്ക്\nറോഡ് എഞ്ചിനീയറിങ് രംഗത്തെ വിസ്മയങ്ങളില് ഒന്നായി വിലയിരുത്തുന്ന ഒമാന് സൗദി റോഡ് ഈ വര്‍ഷം അവസാനം തുറക്കുന്നതോടെ ജി.സി.സി കര ഗതാഗത രംഗത്ത് പുതുചരിത്രമാകും. ഈ വര്‍ഷം അവസാനമോ അടുത്ത വര്‍ഷം ആദ്യമോ റോഡ് നിര്‍മ്മാണം പൂര്‍ത്തിയാകും. റോഡ് നിര്‍മാണം അന്തിമഘട്ടത്തിലേക്ക് കടന്നതായി സൗദി അറേബ്യയിലെ ഒമാന് അംബാസഡര് സയ്യിദ് ഫൈസല് ബിന് തുര്‍ക്കിയും ഒമാന് ഗതാഗത മന്ത്രാലയം അണ്ടര് സെക്രട്ടറി സാലെം മുഹമ്മദ് അല് നുഐമിയും അറിയിച്ചു. ഈ വര്‍ഷം അവസാനമോ അടുത്ത വര്‍ഷം ആദ്യത്തിലോ റോഡ് നിര്‍മാണം പൂര്‍ത്തിയാകും.റോഡിന്റെ നിര്‍മാണം 2014ല് പൂര്‍ത്തിയാകേണ്ടതായിരുന്നു. എന്നാല് സൗദി ഭാഗത്തെ നിര്‍മ്മാണവുമായി ബന്ധപ്പെട്ട സാങ്കേതിക പ്രശ്‌നങ്ങള് നിമിത്തമാണ് പൂര്‍ത്തീകരണം നീണ്ടത്.\nറോഡ് നിര്‍മാണത്തിന്റെ പൂര്‍ത്തീകരണം സംബന്ധിച്ച് നേരത്തേയും റിപ്പോര്‍ട്ടുകള് വന്നിരുന്നെങ്കിലും ഇതാദ്യമായാണ് ഔദ്യോഗിക തലത്തില് സ്ഥിരീകരണം വരുന്നത്. സൗദിയുടെ കിഴക്കന് മേഖലയിലെ ഹറാദ് പട്ടണത്തില് നിന്ന് ആരംഭിച്ച് ലോകത്തിലെ തന്നെ ഏറ്റവും വലിയ അപകടം പിടിച്ച മരുഭൂമിയായ റുബ്ബുല്‍ഖാലിയിലൂടെ കടന്നുപോയി ഒമാനിലെത്തുന്ന റോഡിന് 740 കിലോമീറ്ററാണ് ദൈര്‍ഘ്യം. റുബ്ബുല്‍ഖാലിയിലൂടെയാണ് റോഡിന്റെ ഏറിയ ഭാഗവും കടന്നുപോകുന്നത്. നിലവില് യു.എ.ഇ വഴിയാണ് ഒമാനിലുള്ളവര് സൗദിയിലേക്ക് പോകുന്നത്.\nപുതിയ റോഡ് വരുന്നതോടെ യാത്രാ സമയത്തില് 16 മണിക്കൂറോളം ലാഭിക്കാനാകും. ഇരു രാജ്യങ്ങള് തമ്മിലുള്ള കച്ചവട, സാമൂഹിക സാംസ്‌കാരിക ബന്ധങ്ങളെ കൂടുതല് ഊഷ്മളവും സമൃദ്ധവുമാക്കാന് ഇത് ഉപകരിക്കുമെന്നാണ് കരുതുന്നത്. സാഹസികമെന്ന് പറയാവുന്ന യാത്രാനുഭവം സമ്മാനിക്കുന്ന രാജ്യാന്തര പാതയാണിത്. ദിശാസൂചികകളും സ്ഥലഫലകങ്ങളും മറ്റ് റോഡ് സൈന് ബോര്‍ഡുകളും സ്ഥാപിക്കുന്ന ജോലികളാണ് ഇപ്പോള് നടക്കുന്നത്. ഉടന് അതും പൂര്‍ത്തിയാകുന്നതോടെ പാത യാത്രക്കാര്‍ക്കായി തുറന്നുകൊടുക്കും. ഇബ്രി വിലായത്തിലെ തന്‍ആം മേഖലയില്‍നിന്നാണ് ഒമാനിലെ റോഡ് തുടങ്ങുന്നത്. ഇതിന്റെ നിര്‍മാണം 2013ല് പൂര്‍ത്തിയായിരുന്നു. 160 കിലോമീറ്ററാണ് ഒമാന് ഭാഗത്തെ ദൈര്‍ഘ്യം. 580 കി.മീ ആണ് സൗദിയിലൂടെയുള്ള റോഡിന്റെ ദൈര്‍ഘ്യം.


ജെസ്നയും ഭൂകോലക ലക്ഷ്മിയും കാണാതായതിന് പിന്നിലെ ബന്ധം എന്ത്? ജെസ്ന കേസ് പുതിയ വഴിത്തിരിവിലേക്ക്... | Daily Indian Herald\nജെസ്നയും ഭൂകോലക ലക്ഷ്മിയും കാണാതായതിന് പിന്നിലെ ബന്ധം എന്ത്? ജെസ്ന കേസ് പുതിയ വഴിത്തിരിവിലേക്ക്…\nമുക്കൂട്ടുതറയില് നിന്നും കാണാതായ ജസ്ന മരിയ എന്ന കോളേജ് വിദ്യാര്‍ത്ഥിക്കായുള്ള അന്വേഷണം പുതിയ ദിശയിലേക്ക്. മാര്‍ച്ച് 22 നാണ് ജസ്നയെ എരുമേലിയില് വെച്ച് കാണാതായത്. സംസ്ഥാനത്തിന് അകത്തും പുറത്തും പോലീസ് അന്വേഷണം വ്യാപിപ്പിച്ചെങ്കിലും ജസ്നയെ കുറിച്ച് ഒരു തുമ്പും കണ്ടെത്താന് പോലീസിന് കഴിഞ്ഞിട്ടില്ല. ഇതിനിടയില് പത്തനംതിട്ടയില് നിന്നും ഏഴ് വര്‍ഷം മുന്‍പ് ഭൂകോലക ലക്ഷ്മിയെന്ന സ്ത്രീയേയും മറ്റൊരു യുവാവിനേയും കാണാതായ സംഭവവും ജസ്ന തിരോധാനവും തമ്മില് ബന്ധമുണ്ടോയെന്ന് അന്വേഷിക്കുകയാണ് പോലീസ്.പിതൃസഹോദരിയുടെ വീട്ടിലേക്ക് എന്ന് പറഞ്ഞ് പോയ ജസ്നയെ കാണാതായിട്ട് നാല് മാസം പിന്നിടുന്നു.\nഇതുവരെ ജസ്നയെ കണ്ടെത്താനുള്ള ഒരു തുമ്പും പോലീസിന് ലഭിച്ചിട്ടില്ല. കേസില് നിര്‍ണായകമായേക്കാവുന്ന ജസ്നയുടേതെന്ന് സംശിക്കുന്ന സിസിടിവി ദൃശ്യങ്ങള് എരുമേലിയില് നിന്ന് ലഭിച്ചെങ്കിലും പിന്നീട് കേസ് അന്വേഷണത്തിന് സഹായകരമാകുന്ന തെളിവുകളൊന്നും പോലീസിന് ലഭിച്ചിട്ടില്ല.\nഇതിനിടെയാണ് പത്തനംതിട്ട ഗവിയില് നിന്നും ഏഴ് വര്‍ഷം മുന്‍പ് കാണാതായ ഭൂലോകലക്ഷ്മി എന്ന സ്ത്രീയുടെ തിരോധാനവുമായി ജസ്ന കേസിന് ബന്ധമുണ്ടോയെന്ന കാര്യം പോലീസ് പരിശോധിക്കുന്നത്.\nഗവി ഏലത്തോട്ടത്തില് ചിറ്റാര് സീതത്തോട് കൊച്ചുപറമ്പില് ഭൂലോക ലക്ഷ്മിയെ ഏഴ് വര്‍ഷം മുന്‍പാണ് കാണാതായത്.\nകേരള വനം വികസന കോര്‍പ്പറേഷന് ജീവനക്കാരിയായ ഭൂലോകലക്ഷ്മിയെ കാണാതായപ്പോള് ഭര്‍ത്താവ് ഡാനിയേല് കുട്ടി തിരുനെല്‍വേലിയിലായിരുന്നു. ഭാര്യയെ ഫോണില് വിളിച്ച് കിട്ടാതായ പിന്നാലെയാണ് ഡാനിയേല് കുട്ടി ക്വാര്‍ട്ടേഴ്സിലേക്ക് വന്നത്. എന്നാല് ക്വാര്‍ട്ടേഴ്സ് പൂട്ടികിടക്കുന്ന നിലയിലായിരുന്നു. ജനലിന് ഉള്ളിലൂടെ നോക്കിയപ്പോള് കട്ടിലില് ഒരു കമ്പി കിടക്കുന്നത് കണ്ടു.\nപിന്നാലെ ഡാനിയേല് അയക്കാരേയും സഹപ്രവര്‍ത്തകരേയും വിളിച്ച് കൂട്ടി വാതില് തള്ളി തുറന്നു. വീടിനുള്ളില് സാധനങ്ങള് എല്ലാം ചിതറി കിടക്കുന്ന നിലയിലായിരുന്നു. ഭൂലോകലക്ഷ്മിയെ കാണാതായ ദിവസം രാത്രിയില് ക്വാര്‍ട്ടേഴ്സിന് സമീപത്ത് കൂടി അപരിചിതമായ ഒരു വാഹനം കടന്നു പോയതായി നാട്ടുകാരും അയല്‍വാസികളും പറഞ്ഞിരുന്നു. നിരവധി തെളിവുകള് ഡാനിയേല് പോലീസിന് നല്‍കിയെങ്കിലും അന്വേഷണമേറ്റെടുത്ത ക്രൈംബ്രാഞ്ചിന് പോലും ശ്രീലങ്കന് അഭയാര്‍ത്ഥിയായ ഭൂലോകലക്ഷ്മിയെ കണ്ടെത്താന് കഴിഞ്ഞില്ല. പലവട്ടം കോടതിയും പോലീസ് സ്റ്റേഷനും ഡാനിയേല് കയറിയിറങ്ങിയെങ്കിലും തെളിവുകള് മാത്രം ശേഷിപ്പിച്ച് മറ്റൊരു തുമ്പും നല്‍കാതെ ഭൂലോകലക്ഷ്മി ഇപ്പോഴും അപ്രത്യക്ഷമായി തന്നെ ഇരിക്കുകയാണ്. കേസ് പോലീസ് കൃത്യമായി അന്വേഷിച്ചിരുന്നെങ്കില് ഭൂലോക ലക്ഷ്മിയെ കണ്ടെത്താന് ആകുമായിരുന്നെന്ന് ഭര്‍ത്താവ് ഡാനിയേല് പറയുന്നു. കൊല്ലം ക്രൈംബ്രാഞ്ചാണ് ഇപ്പോള് ഭൂലോകലക്ഷ്മിയുടെ തിരോധാനം അന്വേഷിക്കുന്നത്.\nസമാന രീതിയിലാണ് കോന്നി സ്വദേശിയായ യുവാവിനെ കാണാതാകുന്നത്. ശബരിമലയില് ദിവസ വേതനത്തിന് ജോലി ചെയ്ത് വരികയായിരുന്നു ഇയാള്. ഒരു ദിവസം ജോലിക്ക് പോയ യുവാവ് പിന്നീട് മടങ്ങി വന്നിട്ടില്ല. യാതൊരു തെളിവും അവശേഷിപ്പിക്കാതെ അപ്രത്യക്ഷനായി. ഇതോടെ പത്തനംതിട്ടയില് നിന്നും ഈ മൂന്ന് പേരും അപ്രത്യക്ഷരായതിന് പിന്നില് എന്തെങ്കിലും സമാനതകള് ഉണ്ടോയെന്ന കാര്യമാണ് പോലീസ് അന്വേഷിക്കുന്നത്. ഐജി മനോജ് അബ്രഹാമിന്‍റെ നേതൃത്വത്തിലുള്ള പ്രത്യേകദൗത്യ സംഘമാണ് ജസ്ന തിരോധാന കേസ് അന്വേഷിക്കുന്നത്.\nബെംഗളൂരിലെ എയര്‍പോര്‍ട്ടില് ജസ്നയെ പോലൊരു പെണ്‍കുട്ടിയെ കണ്ടിരുന്നെന്ന വിവരത്തിന്‍റെ അടിസ്ഥാനത്തില് പോലീസ് ബെംഗളൂരുവില് എത്തി അന്വേഷണം നടത്തിയെങ്കിലും യാതൊരു തെളിവും പോലീസിന് കിട്ടിട്ടില്ല. വാഗമണ് പരുന്തും പാറയ്ക്ക് സമീപമുള്ള വനത്തില് ജസ്ന എത്തിയിട്ടുണ്ടോയെന്ന സാധ്യതയും പോലീസ് തള്ളിക്കളയുന്നില്ല.\nജെസ്‌നയെ കാണാതായിട്ട് ഒരു വര്‍ഷം; എങ്ങുമെത്താതെ അന്വേഷണം; കേസ് അവസാനിപ്പിക്കാന് ആലോചിച്ച് പൊലീസ് ജെസ്‌നയെയും കാമുകനെയും കണ്ടെന്ന് പറഞ്ഞവര് കൈമലര്‍ത്തി; ആ വാര്‍ത്തയ്ക്ക് പിന്നാലെ പോയ പോലീസ് കണ്ടത് ജെസ്‌നയെ കണ്ടെത്തിയെന്ന വാര്‍ത്ത സത്യമല്ല ജെസ്‌ന കേസില് നിര്‍ണായക വഴിത്തിരിവ്; മുണ്ടക്കയം ബസ് സ്റ്റാന്‍ഡില് ജെസ്‌ന എത്തിയിരുന്നില്ലെന്ന് സൂചന മുണ്ടക്കയത്ത് കണ്ട പെണ്‍കുട്ടി ജെസ്നയോ?


ജമ്മു ആൻഡ് കാശ്മീർ ബാങ്ക് സ്വർണ്ണ വായ്‌പ്പാ\nജമ്മു ആൻഡ് കാശ്മീർ ബാങ്ക് സ്വർണ്ണ വായ്‌പ്പാ പ്രധാന സവിശേഷതകൾ\nസ്വർണ്ണ വായ്‌പ്പാ (ഒരു ഗ്രാമിന് ) 2,431 രൂപ മുതൽ 3,278 രൂപ വരെ സ്വർണ്ണത്തിന്റെ പരിശുദ്ധിയെ അനുസരിച്ചു\nസ്വർണ്ണത്തിന്റെ മൂല്യത്തിന് ലഭിക്കാവുന്ന പരമാധി തുക 70 % വരെ\nജമ്മു ആൻഡ് കാശ്മീർ ബാങ്ക് സ്വർണ്ണ വായ്‌പ്പാ പ്രയോജനങ്ങൾ\nസ്വർണ്ണ വായ്‌പ്പാ പദ്ധതി വളരെ സുതാര്യമാണ്. പ്രത്യേക ഫീസുകൾ ഒന്നും തന്നെ ഈടാക്കുന്നില്ല.\nസ്വർണ്ണം ഈടു വെച്ചു വായ്‌പ്പാ എടുക്കുന്നതിനാൽ തന്നെ തിരിച്ചടവിന്റെ ഭാരം ഉപഭോക്താവിനില്ല.\nജമ്മു ആൻഡ് കാസ്മിർ ബാങ്ക് സ്വർണ്ണ വായ്‌പ്പാ പലിശ നിരക്ക് താരതമേന്യ വളരെ കുറവാണ്.\nകർഷകർക്ക് കാർഷിക ആവശ്യങ്ങൾക്ക് കുറഞ്ഞ പലിശ ഇളവുകളോടെ വായ്‌പ്പാ ലഭ്യമാണ്.\nസ്വർണ്ണ വായ്‌പ്പാ ലഭിക്കുന്നതിന് വരുമാനമോ സിബിൽ സ്കോർ സംബന്ധിച്ചു നിബന്ധനകൾ ഇല്ല.\nനിങ്ങൾ ഈടു വെയ്ക്കുന്ന സ്വർണ്ണം 100 % സുരക്ഷിതമാണ്. സ്വർണ്ണത്തിന്റെ സുരക്ഷിതത്വം ബാങ്കിന്റെ ഉത്തരവാദിത്തമാണ്.\nസ്വർണ്ണ വായ്‌പ്പാ വളരെ വേഗത്തിൽ തന്നെ വായ്‌പ്പാ ലഭിക്കുന്നു. രേഖകൾ സമർപ്പിച്ചു 90 മിനുട്ടുകൾക്കുള്ളിൽ തന്നെ വായ്‌പ്പാ ലഭിക്കുന്നു.\nബാങ്ക് സ്വർണ്ണ വായ്‌പ്പാ ലഭിക്കുന്നതിന് അധികം എഴുത്തു പണികളും രേഖകളും ആവശ്യം ഇല്ല.\nജമ്മു ആൻഡ് കാശ്മീർ ബാങ്ക് സ്വർണ്ണ വായ്‌പ്പാ അറിയേണ്ടതെല്ലാം\nജമ്മു ആൻഡ് കാശ്മീർ ബാങ്ക് ശ്രീനഗർ ആസ്ഥാനമാക്കി ആണ് പ്രവർത്തിക്കുന്നത്. ഈ ബാങ്ക് സ്ഥാപിതമായത് 1938 ൽ ആണ്. ക്രെഡിറ്റ് കാർഡ്, ബാങ്കിങ്, ഇൻഷുറൻസ്,വായ്‌പ്പാ , സ്വർണ്ണ വായ്‌പ്പാ തുടങ്ങി സേവനങ്ങൾ ജമ്മു ആൻഡ് കാശ്മീർ ബാങ്കിൽ ലഭ്യമാണ്.\nസ്വർണ്ണ വായ്‌പ്പാ നടപടി ക്രമങ്ങൾ വളരെ സുതാര്യവും ലളിതവുമാണ്. പെട്ടന്നുള്ള സാമ്പത്തിക ആവശ്യങ്ങൾക്ക് കുറഞ്ഞ പലിശ നിരക്കിൽ പണം ഉടൻ തന്നെ വായ്‌പ്പാ ലഭിക്കുന്നു.\nജമ്മു ആൻഡ് കാശ്മീർ ബാങ്ക് സ്വർണ്ണ വായ്‌പ്പാ യോഗ്യതകൾ\nജമ്മു ആൻഡ് കാശ്മീർ ബാങ്ക് സ്വർണ്ണ വായ്‌പ്പക്ക് അപേക്ഷിക്കുന്നതിനു വേണ്ട യോഗ്യതകൾ താഴെ ചേർത്തിക്കുന്നു.\nവയസ് 18-70 വയസ് വരെ\nതൊഴിൽ ശമ്പളം വാങ്ങുന്നയാൾ / സ്വയം തൊഴിൽ\nസ്വർണ്ണത്തിന്റെ ഗുണനിലവാരം കുറഞ്ഞത് 18 കാരറ്റ്\nഈടു സ്വർണ്ണാഭരണങ്ങൾ (18-22 carats)\nസിബിൽ സ്കോർ 500 +\nകാലാവധി 36 മാസം വരെ\nസ്വർണ്ണത്തിന്റെ തൂക്കം 10 grams\nജമ്മു ആൻഡ് കാശ്മീർ ബാങ്ക് സ്വർണ്ണ വായ്‌പ്പാ ആവശ്യമായ രേഖകൾ\nജമ്മു ആൻഡ് കാശ്മീർ ബാങ്ക് സ്വർണ്ണ വായ്‌പ്പക്ക് അപേക്ഷിക്കുമ്പോൾ ചില രേഖകൾ ബാങ്ക് ശാഖയിൽ സമർപ്പിക്കേണ്ടതായുണ്ട്. ആ രേഖകൾ ഏതൊക്കെ എന്ന് ചുവടെ ചേർത്തിരിക്കുന്നു.\nജമ്മു ആൻഡ് കാശ്മീർ ബാങ്ക് സ്വർണ്ണ വായ്‌പ്പാ എങ്ങനെ അപേക്ഷിക്കാം\nജമ്മു ആൻഡ് കാശ്മീർ ബാങ്ക് സ്വർണ്ണ വായ്‌പ്പക്ക് അപേക്ഷിക്കുക വളരെ എളുപ്പം ആണ്. വീട്ടിൽ ഇരുന്നു കൊണ്ട് കൊണ്ട് തന്നെ അപേക്ഷിക്കാവുന്നതാണ്. ബാങ്കിന്റെ വെബ്‌സൈറ്റിൽ പേരുവിവരങ്ങളും , ആവശ്യമായ വായ്പ്പയുടെ വിവരങ്ങളും മതിയാകും. ബാങ്ക് ശാഖാ നേരിട്ട് സന്ദർശിച്ചും വായ്പ്പക്ക് അപേക്ഷിക്കാവുന്നതാണ്.\nഡയൽ എ ബാങ്ക് മുഖാന്തരവും സ്വർണ്ണ വായ്പ്പക്ക് അപേക്ഷിക്കാവുന്നതാണ്. അതിനായി നിങ്ങൾ ചെയ്യേണ്ടത്.\nഡയൽ എ ബാങ്ക് വെബ്സൈറ്റ് സന്ദർശിക്കുക,\nഏത് സ്വർണ്ണ വായ്പ്പയാണ് വേണ്ടത് എന്ന് തിരഞ്ഞെടുക്കുക.\nപേജിൽ കാണുന്ന ഫോം പൂരിപ്പിച്ചു സമർപ്പിക്കുക\nഉടൻ തന്നെ ഞങ്ങളുടെ പ്രതിനിധി നിങ്ങളുമായി ബന്ധപ്പെടും.\nജമ്മു ആൻഡ് കാശ്മീർ ബാങ്ക് സ്വർണ്ണ വായ്‌പ്പാ ബന്ധപ്പെടുക\nകൂടുതൽ വിവരങ്ങൾ അറിയുന്നതിനും, സ്വർണ്ണ വായ്‌പ്പാ വേഗത്തിൽ ലഭിക്കുന്നതിനും- 9878981144\nജമ്മു ആൻഡ് കാശ്മീർ ബാങ്ക് സ്വർണ്ണ വായ്‌പ്പാ ഫീസ്\nസ്വർണ്ണ വായ്‌പ്പാ പലിശ നിരക്ക്\n1% + GST or 1000 രൂപ ഏതാണോ കൂടുതൽ\nസ്വർണ്ണത്തിന്റെ ഗുണ നിലവാരത്തിനു ലഭിക്കുന്ന വായ്‌പ്പാ സ്വർണ്ണത്തിന്റെ ഗുണനിലവാരത്തിനു അനുസരിച്ചു മാറ്റങ്ങൾ ഉണ്ടാകാം\nസ്വർണ്ണം പരിശോധിക്കുന്നതിന് ഫീസ് Rs 5.00 lacs വരെ– Rs 500.00 + GST.\nRs 5.00 lacs + – Rs 700.00 + GST.\nഇളവുകൾ സ്ത്രീകൾക്ക് ഒരു ചെറിയ ഇളവ് ലഭിക്കുന്നതാണ്\nആവശ്യമായ സ്വർണ്ണം കുറഞ്ഞത് 18 Cr\nസ്വർണ്ണ വായ്‌പ്പാ ഫീസ് Rs. 500 + GST\nസ്വർണ്ണ വായ്‌പ്പാ കാലാവധി 36 മാസം വരെ\nജമ്മു ആൻഡ് കാശ്മീർ ബാങ്ക് സ്വർണ്ണ വായ്‌പ്പാ പൊതുവായ ചോദ്യങ്ങൾ\n✅ എന്താണ് ജമ്മു ആൻഡ് കാശ്മീർ ബാങ്ക് സ്വർണ്ണ വായ്‌പ്പാ ?\nവായ്‌പ്പാ പദ്ധതിയിൽ കുറഞ്ഞ പലിശ നിരക്കിൽ പെട്ടന്ന് തന്നെ വായ്‌പ്പാ ലഭിക്കുന്നു.6മാസം മുതൽ 12 മാസം വരെ ആണ് വായ്‌പ്പാ കാലാവധി.\n✅ ജമ്മു ആൻഡ് കാശ്മീർ ബാങ്ക് സ്വർണ്ണ വായ്‌പ്പാ എങ്ങനെ ലഭിക്കും?\nജമ്മു ആൻഡ് കാശ്മീർ ബാങ്ക് ശാഖാ സന്ദർശിച്ചു സ്വർണ്ണ വായ്പ്പക്ക് അപേക്ഷിക്കാവുന്നതാണ്. ഡയൽ എ ബാങ്ക് വെബ്സൈറ്റ് മുഖേനയും സ്വർണ്ണ വായ്‌പ്പാ ലഭിക്കുന്നതിന് അപേക്ഷിക്കാവുന്നതാണ്.\n✅ ഒരു ഗ്രാമിന് എത്ര രൂപ വരെ ആണ് വായ്‌പ്പാ ലഭിക്കുക?\nജമ്മു ആൻഡ് കാശ്മീർ സ്വർണ്ണ വായ്‌പ്പാ പദ്ധതിയിൽ ഒരു ഗ്രാമിന് 2,431രൂപ മുതൽ 3,278 രൂപ വരെ വായ്‌പ്പാ ലഭിക്കും.\n✅ ജമ്മു ആൻഡ് കാശ്മീർ ബാങ്ക് സ്വർണ്ണ വായ്‌പ്പാ എങ്ങനെ ആണ് പ്രവർത്തിക്കുന്നത് ?\nഅത്യാവശ്യമായ പണം പെട്ടന്ന് ലഭിക്കുന്നതിന് സ്വർണ്ണ വായ്‌പ്പാ സഹായിക്കും. ജമ്മു ആൻഡ് കാശ്മീർ ബാങ്കിൽ അക്കൗണ്ട് ഉണ്ടെങ്കിൽ മാത്രമേ സ്വർണ്ണ വായ്‌പ്പാ ലഭിക്കു. ബാങ്ക് ശാഖാ സന്ദർശിച്ചും ഡയൽ എ ബാങ്ക് മുഖേനയും സ്വർണ്ണ വായ്പ്പക്ക് അപേക്ഷിക്കാവുന്നതാണ്.\n✅ ജമ്മു ആൻഡ് കാശ്മീർ ബാങ്ക് സ്വർണ്ണ വായ്‌പ്പാ പലിശ നിരക്ക് എത്ര ആണ്?\nപ്രതിവർഷം 11 % ആണ് സ്വർണ്ണ വായ്‌പ്പാ പലിശ നിരക്ക്. വരുമാനം,സിബിൽ സ്കോർ, സ്വർണ്ണ വായ്‌പ്പാ കാലാവധി എന്നിവയെ അപേക്ഷിച്ചു മാറ്റങ്ങൾ ഉണ്ടാകും. കുറഞ്ഞ പലിശ നിരക്കിൽ സ്വർണ്ണ വായ്‌പ്പാ ലഭിക്കുന്നതിന് നല്ല സിബിൽ സ്കോർ ഉണ്ട് എന്ന് ഉറപ്പുവരുത്തുക.\n✅ ജമ്മു & കാശ്മീർ ബാങ്ക് സ്വർണ്ണ വായ്‌പ്പാ സ്ഥിതി എങ്ങനെ അറിയാം?\nകസ്റ്റമർ കെയർ നമ്പറിൽ വിളിച്ചു ചോദിച്ചോ, ബാങ്ക് ശാഖയിൽ നേരിട്ട് വിളിച്ചു ചോദിച്ചോ സ്വർണ്ണ വായ്‌പ്പാ സ്ഥിതി അറിയാൻ സാധിക്കും. അതല്ല എങ്കിൽ ബാങ്കിന്റെ ഒഫീഷ്യൽ വെബ്സൈറ്റ് മുഖാന്തരമോ അറിയാൻ കഴിയും.\n✅ ജമ്മു ആൻഡ് കാശ്മീർ ബാങ്ക് സ്വർണ്ണ വായ്‌പ്പാ പലിശ എങ്ങനെ കണക്കുകൂട്ടാം ?\nആകെ വായ്പ്പാ തുകയിൽ നിന്നും കൂടിശ്ശിക തുക കുറച്ചാൽ സ്വർണ്ണ വായ്പ്പയുടെ പലിശ നിരക്ക് അറിയാൻ കഴിയും.\n✅ എത്ര രൂപ വരെ പരമാവധിജമ്മു ആൻഡ് കശ്മീർ ബാങ്ക് സ്വർണ്ണ വായ്‌പ്പാ ലഭിക്കും?\n1 കോടി രൂപ വരെ സ്വർണ്ണ വായ്‌പ്പാ ലഭ്ക്കും. ഇതിനു വരുമാന രേഖകൾ സമർപ്പിക്കേണ്ടതാണ്. സ്വർണ്ണത്തിന്റെ 70 % മൂല്യമാണ് വായ്‌പ്പാ ലഭിക്കുക.\n✅ ജമ്മു ആൻഡ് കാശ്മീർ ബാങ്ക് സ്വർണ്ണ വായ്‌പ്പാ കാലാവധി എത്രയാണ് ?\nസ്വർണ്ണ വായ്പ്പയുടെ പരമാവധി കാലാവധി 36 മാസം വരെയാണ്. ഇതിനിടയിൽ എത്ര കാലാവധി വേണം എന്ന് ഉപഭോക്താവിന് തീരുമാനിക്കാവുന്നതാണ്.\n✅ ജമ്മു ആൻഡ് കാശ്മീർ ബാങ്ക് സ്വർണ്ണ വായ്‌പ്പാ ഫീസ് എത്ര ആണ് ?\nസ്വർണ്ണ വായ്‌പ്പാ നടപടിക്രമങ്ങളുടെ ഫീസ് 500 രൂപയാണ്. കൂടെ ജി എസ് റ്റി യും ഈടാക്കും.\n✅ ജമ്മു & കാശ്മീർ ബാങ്ക് സ്വർണ്ണ വായ്‌പ്പാ മുൻ‌കൂർ അടയ്ക്കുന്നതിന് ഫീസ് എത്ര ആണ് ?\nസ്വർണ്ണ വായ്‌പ്പാ മുൻ‌കൂർ അടയ്ക്കുന്നതിന് ഫീസ് ഒന്നും തന്നെ ഈടാക്കുന്നില്ല .\n✅ ജമ്മു ആൻഡ് കാശ്മീർ ബാങ്ക് സ്വർണ്ണ വായ്‌പ്പാ ഓൺലൈനായി എങ്ങനെ പുതുക്കാം ?\nസ്വർണ്ണ വായ്‌പ്പാ പുതുക്കുന്നതിന് ബാങ്ക് ശാഖാ നേരിട്ട് സന്ദർശിച്ചു ഈടു വെച്ചിരിക്കുന്ന സ്വർണ്ണ എടുത്ത് ഇപ്പഴത്തെ വിലയുമായി കൂടി വെയ്‌ക്കേണ്ടതാണ്.\n✅ ജമ്മു ആൻഡ് കാശ്മീർ ബാങ്ക് സ്വർണ്ണ വായ്‌പ്പാ പലിശ എങ്ങനെ ഓൺലൈനായി അടക്കാം ?\nനെറ്റ് ബാങ്കിങ്, ഡെബിറ്റ് കാർഡ്, മൊബൈൽ ആപ്പ് തുടങ്ങി സംവിധാനങ്ങൾ ഉപയോഗിച്ച് സ്വർണ്ണ വായ്‌പ്പാ പലിശ ഓൺലൈനായി അടക്കാവുന്നതാണ്.\n✅3മാസത്തേക്ക് സ്വർണ്ണ വായ്‌പ്പാ തിരിച്ചടയ്ക്കാതെ വന്നാൽ എന്ത് സംഭവിക്കും ?\nസ്വർണ്ണ വായ്‌പ്പാ3മാസത്തേക്ക് തിരിച്ചടയ്ക്കാതെ വന്നാൽ സ്വർണ്ണം കണ്ടുകെട്ടി ലേലം ചെയ്യാൻ ബാങ്കിന് അധികാരം ഉണ്ട്. പിഴവ് വരുത്തുന്നത് ക്രെഡിറ്റ് ഹിസ്റ്റോറിയെ ബാധിക്കുന്നതാണ്.\n✅ ജമ്മു ആൻഡ് കാശ്മീർ ബാങ്ക് സ്വർണ്ണ വായ്‌പ്പാ ഇ എം ഐ മൊറൊട്ടോറിയം ലഭിക്കുന്നത്\nഇ എം ഐ മൊറൊട്ടോറിയം ലഭിക്കുന്നതിന് ബാങ്കിന്റെ വെബ്സൈറ്റിൽ വിവരങ്ങൾ പൂരിപ്പിച്ചാൽ മതിയാകും. ഇ എം ഐ അടക്കേണ്ട ദിവസത്തിന്റെ5ദിവസം മുൻപെങ്കിലും അപേക്ഷ സമർപ്പിക്കേണ്ടതാണ്.\n✅ ജമ്മു ആൻഡ് കാശ്മീർ ബാങ്ക് സ്വർണ്ണ വായ്‌പ്പാ പലിശ എങ്ങനെ ക്രെഡിറ്റ് കാർഡ് ഉപയോഗിച്ചു അടക്കാം ?\nഇന്ത്യൻ റിസേർവ് ബാങ്ക് നിർദ്ദേശപ്രകാരം ക്രെഡിറ്റ് കാർഡ് ഉപയോഗിച്ച് സ്വർണ്ണ വായ്‌പ്പാ പലിശ അടക്കാൻ കഴിയില്ല.\n1 ജമ്മു ആൻഡ് കാശ്മീർ ബാങ്ക് സ്വർണ്ണ വായ്‌പ്പാ പ്രധാന സവിശേഷതകൾ\n2 ജമ്മു ആൻഡ് കാശ്മീർ ബാങ്ക് സ്വർണ്ണ വായ്‌പ്പാ പ്രയോജനങ്ങൾ\n3 ജമ്മു ആൻഡ് കാശ്മീർ ബാങ്ക് സ്വർണ്ണ വായ്‌പ്പാ അറിയേണ്ടതെല്ലാം\n4 ജമ്മു ആൻഡ് കാശ്മീർ ബാങ്ക് സ്വർണ്ണ വായ്‌പ്പാ യോഗ്യതകൾ\n5 ജമ്മു ആൻഡ് കാശ്മീർ ബാങ്ക് സ്വർണ്ണ വായ്‌പ്പാ ആവശ്യമായ രേഖകൾ\n6 ജമ്മു ആൻഡ് കാശ്മീർ ബാങ്ക് സ്വർണ്ണ വായ്‌പ്പാ എങ്ങനെ അപേക്ഷിക്കാം\n7 ജമ്മു ആൻഡ് കാശ്മീർ ബാങ്ക് സ്വർണ്ണ വായ്‌പ്പാ ബന്ധപ്പെടുക\n8 ജമ്മു ആൻഡ് കാശ്മീർ ബാങ്ക് സ്വർണ്ണ വായ്‌പ്പാ ഫീസ്\n9 ജമ്മു ആൻഡ് കാശ്മീർ ബാങ്ക് സ്വർണ്ണ വായ്‌പ്പാ പൊതുവായ ചോദ്യങ്ങൾ\n9.1 ✅ എന്താണ് ജമ്മു ആൻഡ് കാശ്മീർ ബാങ്ക് സ്വർണ്ണ വായ്‌പ്പാ ?\n9.2 ✅ ജമ്മു ആൻഡ് കാശ്മീർ ബാങ്ക് സ്വർണ്ണ വായ്‌പ്പാ എങ്ങനെ ലഭിക്കും?\n9.3 ✅ ഒരു ഗ്രാമിന് എത്ര രൂപ വരെ ആണ് വായ്‌പ്പാ ലഭിക്കുക?\n9.4 ✅ ജമ്മു ആൻഡ് കാശ്മീർ ബാങ്ക് സ്വർണ്ണ വായ്‌പ്പാ എങ്ങനെ ആണ് പ്രവർത്തിക്കുന്നത് ?\n9.5 ✅ ജമ്മു ആൻഡ് കാശ്മീർ ബാങ്ക് സ്വർണ്ണ വായ്‌പ്പാ പലിശ നിരക്ക് എത്ര ആണ്?\n9.6 ✅ ജമ്മു & കാശ്മീർ ബാങ്ക് സ്വർണ്ണ വായ്‌പ്പാ സ്ഥിതി എങ്ങനെ അറിയാം?\n9.7 ✅ ജമ്മു ആൻഡ് കാശ്മീർ ബാങ്ക് സ്വർണ്ണ വായ്‌പ്പാ പലിശ എങ്ങനെ കണക്കുകൂട്ടാം ?\n9.8 ✅ എത്ര രൂപ വരെ പരമാവധിജമ്മു ആൻഡ് കശ്മീർ ബാങ്ക് സ്വർണ്ണ വായ്‌പ്പാ ലഭിക്കും?\n9.9 ✅ ജമ്മു ആൻഡ് കാശ്മീർ ബാങ്ക് സ്വർണ്ണ വായ്‌പ്പാ കാലാവധി എത്രയാണ് ?\n9.10 ✅ ജമ്മു ആൻഡ് കാശ്മീർ ബാങ്ക് സ്വർണ്ണ വായ്‌പ്പാ ഫീസ് എത്ര ആണ് ?\n9.11 ✅ ജമ്മു & കാശ്മീർ ബാങ്ക് സ്വർണ്ണ വായ്‌പ്പാ മുൻ‌കൂർ അടയ്ക്കുന്നതിന് ഫീസ് എത്ര ആണ് ?\n9.12 ✅ ജമ്മു ആൻഡ് കാശ്മീർ ബാങ്ക് സ്വർണ്ണ വായ്‌പ്പാ ഓൺലൈനായി എങ്ങനെ പുതുക്കാം ?\n9.13 ✅ ജമ്മു ആൻഡ് കാശ്മീർ ബാങ്ക് സ്വർണ്ണ വായ്‌പ്പാ പലിശ എങ്ങനെ ഓൺലൈനായി അടക്കാം ?\n9.14 ✅3മാസത്തേക്ക് സ്വർണ്ണ വായ്‌പ്പാ തിരിച്ചടയ്ക്കാതെ വന്നാൽ എന്ത് സംഭവിക്കും ?\n9.15 ✅ ജമ്മു ആൻഡ് കാശ്മീർ ബാങ്ക് സ്വർണ്ണ വായ്‌പ്പാ ഇ എം ഐ മൊറൊട്ടോറിയം ലഭിക്കുന്നത്\n9.16 എങ്ങനെ ?\n9.17 ✅ ജമ്മു ആൻഡ് കാശ്മീർ ബാങ്ക് സ്വർണ്ണ വായ്‌പ്പാ പലിശ എങ്ങനെ ക്രെഡിറ്റ് കാർഡ് ഉപയോഗിച്ചു അടക്കാം ?


മിശ്രവിവാഹമല്ല സര്, അതു സംഘപരിവാര് ഘര്‍വാപസി\nSat Dec 15 2018 06:48:43 GMT+0530 (IST)\nGuest Author| Updated On: 2017-01-21 08:29:55.0 | Location :\nജനുവരി 11നാണു കൊല്ലം പാലയ്ക്കൽ തേവലക്കര സ്വദേശിയായ ജാസ്മി ഇസ്മയിൽ എന്ന യുവതി അന്യമതസ്തനായ യുവാവിനെ വിവാഹം ചെയ്തത്. മിശ്രവിവാഹം ചെയ്ത തന്നേയും ഭർത്താവിനേയും എസ്‌ഡിപിഐ പ്രവർത്തകർ കൊലപ്പെടുത്താൻ ശ്രമിക്കുന്നെന്ന് ചൂണ്ടിക്കാട്ടി യുവതി ഫേസ്ബുക്കിലൂടെ രംഗത്തെത്തിയിരുന്നു. എന്നാൽ ആരോപണങ്ങൾ എസ്‌ഡിപിഐ നിഷേധിക്കുകയാണ്. മിശ്രവിവാഹം അല്ല നടന്നതെന്നും സംഘപരിവാർ ഘർവാപസിയായിരുന്നെന്നും സമർത്ഥിയ്ക്കുകയാണ് ജാസ്മിയുടെ നാട്ടുകാരനും എസ്‌ഡിപിഐ പ്രവർത്തകനുമായ അൻസാർ തേവലക്കര.\nപ്രായപൂര്‍ത്തിയാകാത്ത ആര്‍എസ്എസ് പ്രവര്‍ത്തകന് സംഘപരിവാര് സംഘടനകളുടെ സഹായത്തോടെ പ്രദേശത്തെ മുസ്ലിം പെണ്‍കുട്ടിയെ രക്ഷിതാക്കളുടെ സമ്മതമില്ലാതെ കടത്തിക്കൊണ്ടുപോകുക, എന്നിട്ട് ശ്രീരാമകൃഷ്ണ മിഷനില് പോയി മതം മാറ്റി ഹിന്ദുപേരും നല്‍കുക, ശേഷം അമ്പലത്തില് പോയി ഹിന്ദു ആചാരപ്രകാരം വിവാഹിതരായി ആര്‍എസ്എസ് കൊടിമരത്തിനു മുന്നില് നിന്നു ഫോട്ടോ എടുക്കുക.\n[caption id="attachment_75355" align="alignleft" width="320"]\nജാസ്മിയുടെ ഫോസ്ബുക്ക് പോസ്റ്റ്[/caption]\nഇതുവരെയും സ്റ്റോക്ക് ഇമേജുകള് മാത്രം ഷെയര് ചെയ്യപ്പെട്ടിരുന്ന, നാലക്ഷരം ഇതുവരെ എഴുതി കാണാത്ത ആ പെണ്‍കുട്ടിയുടെ ഫേസ്ബുക്ക് പ്രൊഫൈലില് നിന്നും ആ പെണ്‍കുട്ടി 'താന് ഒരു ഹിന്ദുവിനെ വിവാഹം കഴിച്ചെന്നും എസ്‌ഡിപിഐ ഞങ്ങളെ കൊല്ലാന് വരുന്നു' എന്നെഴുതുക. ബജറ്റ് പ്രസംഗത്തിന്റെ നീളമുള്ള ഒരു പോസ്റ്റിനൊപ്പം ഈ ഫോട്ടോസും ഷെയര് ചെയ്യുക. ഇതിനെ മുഖ്യധാരാ മാദ്ധ്യമങ്ങള് മിശ്രവിവാഹമായി അവതരിപ്പിക്കുക. ആ റിപ്പോര്‍ട്ടിന്റെ സാംഗത്യം പരിശോധിക്കാതെ ഇടതുപക്ഷക്കാരും പുരോഗമനചേരിയും ഏകപക്ഷീയമായി ഈ വാര്‍ത്ത സോഷ്യല് മീഡിയയില് പ്രചരിപ്പിക്കുക. ചവറയില് മിശ്രവിവാഹിതരായെന്ന് അവകാശപ്പെട്ട സംഭവത്തിന്റെ രത്‌നച്ചുരുക്കം ഇതാണ്.\nഈ വിഷയത്തില് പെണ്‍കുട്ടിയുടെ പിതാവിന്റെ കുടുംബ സുഹൃത്തെന്ന നിലക്കും 'പെണ്‍കുട്ടിയുടേതെന്ന രീതിയില് ആരോപിക്കപ്പെട്ട എസ്‌ഡിപിഐ ഇടപെടലിനെ കുറിച്ചും' പ്രദേശത്തെ എസ്‌ഡിപിഐ പ്രവര്‍ത്തകനെന്ന നിലയ്ക്കും, തീര്‍ത്തും ആസൂത്രിതമായി ആടിനെ പട്ടിയാക്കലാണ് ഈ വിവാഹവുമായി ബന്ധപ്പെട്ടു സംഘപരിവാര ചേരിയും മുഖ്യധാരാ മാദ്ധ്യമങ്ങളും ഇടതുപക്ഷ പുരോഗമന ചേരിയും കൂടെ നടത്തിയതെന്നു നിസ്സംശയം പറയുവാന് സാധിക്കും.\nഎന്റെ സ്ഥലത്താണു സംഭവം നടന്നത്. മാദ്ധ്യമ പ്രവര്‍ത്തകന് എന്നതിലുപരി സ്ഥലത്തെയും ഇതിലെ കഥാപാത്രങ്ങളേയും നേരിട്ടറിയാവുന്ന ഒരാള് എന്ന നിലയില് ചില കാര്യങ്ങള് പറയട്ടെ!\nകഥാനായികയായ പെണ്‍കുട്ടിയേയും പിതാവിനേയും നല്ല പരിചയമുണ്ട്. ചവറയില് ഒരു പരമ്പരാഗത മുസ്ലിം കുടുംബത്തിലെ രണ്ടു പെണ്‍മക്കളില് ഇളയവള്. മൂത്ത പെണ്‍കുട്ടിയുടെ കല്യാണം കഴിഞ്ഞ് ഇപ്പോള് ഗര്‍ഭിണിയാണ്. പ്രണയത്തിന്റെ തുടക്കകാലത്തു തന്നെ നാട്ടുകാരില് പലരും വീട്ടുകാരുമായി ബന്ധപ്പെട്ട് ഈ വിഷയം സൂചിപ്പിച്ചിരുന്നു. ഈ വിവരങ്ങള് നല്‍കിയതു വീട്ടുകാരുടെ അയല്‍വാസികളും വീടിനു തൊട്ടു മുന്നിലുള്ള ഒരു ക്ലബ്ബിലെ അംഗങ്ങളുമാണ്.\nപ്രത്യേകം എടുത്തു പറയട്ടെ. ഈ ക്ലബ്ബ് ഒരു എസ്‌ഡിപിഐ കേന്ദ്രീകൃത ക്ലബ്ബല്ല. അതിലെ അംഗങ്ങളില് രണ്ടോ മൂന്നോ എസ്‌ഡിപിഐ ക്കാര് ഒഴിച്ച് ബാക്കിയുള്ളവര് ഡിവൈഎഫ്‌ഐ, കോണ്‍ഗ്രസ് അടക്കമുള്ള പ്രസ്ഥാനങ്ങളില് പ്രവര്‍ത്തിക്കുന്നവരാണ്. അവര് ആ വിവരങ്ങള് കൈമാറാന്‍തന്നെ കാരണം ഇടതടവില്ലാതെ, സ്ഥലകാല ബോധമില്ലാതെ ഫോണ് ചെയ്യുന്ന പെണ്‍കുട്ടിയുടെ സ്വഭാവം കാരണമാണ്. അത്തരം വിവരങ്ങള് മാതാപിതാക്കളെ അറിയിക്കേണ്ടത് അനിവാര്യവുമാണ്. കാരണം ദിവസേന പത്രങ്ങളില് വായിച്ചുതള്ളുന്ന പെണ്‍വാണിഭ കഥകളുടെയും ചതികളുടെയും തുടക്കം ഇത്തരം അസാധാരണസ്വഭാവമുള്ള ഫോണ്‍കോളുകളാണ്. പക്ഷെ ഈ വിവരം പെണ്‍കുട്ടിയുടെ പിതാവിനെ അറിയിച്ചപ്പോള് നിഷ്‌കളങ്കനായ അദ്ദേഹം പറഞ്ഞത് 'അത് കല്യാണം ഉറപ്പിച്ച് വച്ച പ്രതിശ്രുത വരനുമായിട്ടാണ്' എന്നാണ്.\nഅവസാനം പെണ്‍കുട്ടിയുമായി നാടുവിടുവാനും സംഘപരിവാര കേന്ദ്രത്തില് വച്ച് മതംമാറി വിവാഹിതരാകുവാനുമുള്ള തയ്യാറെടുപ്പ് മനസ്സിലായ അയല്‍വാസിയായ, അടുത്ത പരിചയക്കാരനായ ,എന്റെ സുഹൃത്ത് കൂടിയായ എസ്‌ഡിപിഐക്കാരന് പെണ്‍കുട്ടിയുടെ പിതാവിനെ നേരിട്ടു കണ്ട് ഒളിച്ചോടാന് പ്ലാനിട്ടിരിക്കുന്ന തീയതിയും ആളെയും അവര്‍ക്ക് എല്ലാവിധ സഹായവുമായി പ്രാദേശിക സംഘപരിവാര് ഘടകവും ഉണ്ടെന്ന് ഉള്‍പ്പെടെയുള്ള വിവരങ്ങള് പറഞ്ഞു കൊടുത്തിട്ടും അദ്ദേഹം അതു ചിരിച്ചു തള്ളിക്കളഞ്ഞു. കാരണം ആ പിതാവിന് അത്രയും വിശ്വാസമായിരുന്നു, സ്വന്തം മകളെ. അതോടെ ആ എസ്‌ഡിപിഐക്കാരന് അയാളുടെ പാട്ടിനു പോയി. സത്യത്തില് ഇതാണ് എസ്‌ഡിപിഐയും ഈ വിഷയവുമായി ഉള്ള ആകെ ബന്ധം!\nഎന്തായാലും അവസാനം പ്രതീക്ഷിച്ചത് തന്നെ സംഭവിച്ചു!\nകൃത്യ ദിവസം തന്നെ പെണ്‍കുട്ടി സംഘപരിവാര് പ്രവര്‍ത്തകരുടെ അകമഴിഞ്ഞ സഹായത്താല് ചെറുക്കനുമായി വീട്ടില് നിന്നു മുങ്ങി. അമ്പലത്തില് വച്ചു വിവാഹിതരായി, ആ ഫോട്ടോ സോഷ്യല് മീഡീയയില് പോസ്റ്റും ചെയ്തു. സ്വാഭാവികമായും വീട്ടുകാര് പൊലീസില് കേസും കൊടുത്തു. ആരോ ഡിജിപിയ്ക്ക് അയക്കാന് എന്ന പേരില് എഴുതിക്കൊടുത്ത ഒരു പരാതി പെണ്‍കുട്ടിയുടെ ഐഡി ഉപയോഗിച്ച് സോഷ്യല് മീഡിയ വഴി ആരോ ആസൂത്രിതമായി പ്രചരിപ്പിക്കുന്നു എന്നു മാത്രം. ആ പരാതിയില് ഉള്ളത് അവളുടെ കൈയ്യക്ഷരമോ ശൈലിയോ അല്ലെന്ന് അവളുടെ വീട്ടുകാരും കൂട്ടുകാരും ഒരേ പോലെ സാക്ഷ്യപ്പെടുത്തുന്നു. ആ പരാതി ഡിജിപിയ്ക്ക് ലഭിച്ചോ എന്നും അറിവില്ല.\n[caption id="attachment_75360" align="aligncenter" width="540"]\nഡിജിപിയ്ക്ക് നൽകിയതായി അവകാശപ്പെട്ടു സോഷ്യൽ മീഡിയയിൽ പോസ്റ്റ് ചെയ്ത പരാതി[/caption]\nഇതിനേക്കാള് ഏറെ രസകരം അന്നു മുന്നറിയിപ്പു കൊടുത്ത എസ്‌ഡിപിഐക്കാര്, പെണ്‍കുട്ടി ഒളിച്ചോടിയ ശേഷം ഈ പ്രശ്‌നത്തില് ഇടപെടാതെ മാറി നില്‍ക്കുന്നതില് പെണ്ണിന്റെ വീട്ടുകാര്‍ക്ക് നല്ല പരിഭവമുണ്ട് എന്നതിലാണ്. ഒളിച്ചോടുന്ന പെണ്‍കുട്ടികളെ തേടിപ്പോകലല്ല എസ്‌ഡിപിഐക്കാരുടെ പണി എന്ന അവരുടെ മറുപടി കേട്ട് പെണ്ണിന്റെ വീട്ടുകാര് അഭയം തേടിയിരിക്കുന്നത് സ്ഥലത്തെ സിപിഐഎം പ്രവര്‍ത്തകരിലാണ്.\nഇനി ഇപ്പോഴത്തെ അവസ്ഥ എന്താണെന്നാൽ, വിവാദങ്ങള് ഉയര്‍ത്തി മുങ്ങിയ കാമുകനും കാമുകിയും കോടതിയില് ഹാജരായി. കാമുകനു വിവാഹത്തിന് ആവശ്യമായ 21 വയസ് പൂര്‍ത്തിയാകാത്തതിനാല് വിവാഹം നടത്തിയില്ല. പകരം കാമുകന്റെ വീട്ടുകാരോടൊപ്പം വിട്ടു. സാധാരണ കോടതി ഇത്തരം ഘട്ടങ്ങളില് ഒന്നുകില് പെണ്‍കുട്ടിയുടെ മാതാപിതാക്കള്‍ക്കൊപ്പം വിടുകയോ അതല്ലെങ്കില് ഏതെങ്കിലും ലേഡീസ് ഹോസ്റ്റലിലേക്ക് മാറ്റുകയോ ആണ് ചെയ്യുക.\nഇവിടെ പ്രായപൂര്‍ത്തിയാകാത്ത ചെറുക്കന്റെ വീട്ടില് കഴിയാനാണു കോടതിയുടെ വിധി. നിയമപ്രകാരം വിവാഹിതരാകാത്ത ചെറുക്കന്റെ വീട്ടില് എന്തടിസ്ഥാനത്തിലാണ് അന്യ സ്ത്രീയെ കോടതി താമസിപ്പിക്കുന്നത് എന്ന ചോദ്യത്തിന് ഇപ്പോള് പ്രസക്തിയില്ല. കാരണം മതപരമായ കാരണത്താല് ഹിന്ദുതീവ്രവാദികള് മുസ്ലിം ചെറുപ്പക്കാരെ കൊന്നതില് തെറ്റില്ല എന്ന് ബോംബെ ഹൈക്കോടതി വിധി വന്നിട്ടു ദിവസങ്ങളേ ആയിട്ടുള്ളൂ. ഫാസിസ്റ്റുകാലത്തെ കോടതികള്‍ക്കുമുണ്ട് ചില 'ഉത്തരവാദിത്വങ്ങള്'.\n[caption id="attachment_75361" align="aligncenter" width="480"] ശ്രീരാമദാസ മിഷനിൽ നിന്നും ലഭിച്ച മതപരിവർത്തന സർട്ടിഫിക്കറ്റ്[/caption]\nഇതിനിടയില് തിരുവനന്തപുരം ശ്രീരാമദാസമിഷനില് പോയി പെണ്‍കുട്ടിയെ സംഘപരിവാര ഭാഷയില് 'ശുദ്ധിക്രിയ' നടത്തി മതംമാറ്റി ഹിന്ദു പേരും നല്‍കി, അമ്പലത്തില് വച്ച് ഹിന്ദുമതാചാര പ്രകാരം വിവാഹം നടത്തിയിരുന്നു. ഇതിനെയാണു മുഖ്യധാരാ മാദ്ധ്യമങ്ങളും ഇടതുപക്ഷ പുരോഗമന ചേരിക്കാരും കൂടെ മിശ്രവിവാഹം എന്ന ലേബലിട്ട് ആഘോഷിച്ചത്. സംഘപരിവാര് കാര്‍മ്മികത്വത്തില് ഘര്‍വാപസി നടത്തി അമ്പലത്തില് വച്ചു വിവാഹിതരാകുന്നതിനാണോ 'മിശ്രവിവാഹം' എന്നു വിളിക്കുക?\nപെണ്‍കുട്ടിയുടെ പ്രൊഫൈല് ദുരുപയോഗം ചെയ്തുകൊണ്ട് ആര്‍എസ്എസ് പ്രവര്‍ത്തകര് ആരോപിച്ചതു പോലെ ആ പെണ്‍കുട്ടിയുടെ പുറകിലോ മുന്നിലോ എസ്‌ഡിപിഐ ക്കാര് നടക്കുന്നില്ല. അവരുടെ ജീവിതത്തില് ഒരുനിലയ്ക്കുമുള്ള ഇടപെടലും നടത്തുന്നില്ല. അവര്‍ക്കവരുടെ ജീവിതം.\nഇതിലെ ഗൂരുതരമായ വശം എന്തെന്നാല്, മുസ്ലിം സമുദായത്തിനെതിരെ ലവ് ജിഹാദ് ആരോപണം നടത്തുക, എന്നിട്ട് അതേ പണി സ്വയം ചെയ്യുക, ശേഷം ഇരവാദം ഉന്നയിച്ച് മുഖ്യധാരാ മാദ്ധ്യമങ്ങളിലെ ആര്‍എസ്എസ് സഹയാത്രികരെ ഉപയോഗിച്ചു പ്രചാരണം നടത്തുക, ആ കര്‍മ്മമാണ് ഇവിടെയും നടന്നത്. അതു തിരിച്ചറിയപ്പെടാതെ പോകുകയോ, തിരിച്ചറിഞ്ഞെങ്കില് തന്നെ ആരോപണം ഉന്നയിക്കപ്പെട്ടത് എസ്‌ഡിപിഐക്കാര്‍ക്കെതിരെ ആണെന്നതിനാല് തന്നെ മറ്റൊന്നും നോക്കാതെ ഏകപക്ഷീയമായി പ്രചരണം അഴിച്ചുവിടുകയോ ആണ് ഇവിടെ സംഭവിച്ചിരിക്കുന്നത്.\nവീണ്ടും പറയുന്നു, ഇത് മിശ്രവിവാഹമല്ല സര്, സംഘപരിവാര് ഘര്‍വാപസിയാണ്.


പ്രധാനമന്ത്രിയുടെ സഹോദരപുത്രിയുടെ പണമടങ്ങിയ ബാഗും മൊബൈല് ഫോണുകളും കവര്‍ന്നു -\nന്യൂഡല്‍ഹി: പ്രധാനമന്ത്രി നരേന്ദ്ര മോദിയുടെ മരുമകളുടെ പണമടങ്ങിയ ബാഗും മൊബൈല് ഫോണുകളും രണ്ടംഗ സംഘം കവര്‍ന്നു. മോദിയുടെ സഹോദരപുത്രി ദമയന്തി ബെന് മോദിയുടെ ബാഗും മൊബൈല് ഫോണുകളുമാണ് സംഘം കവര്‍ച്ച ചെയതത്. ന്യൂഡല്‍ഹിയിലെ സിവില് ലൈന്‍സിലാണ് സംഭവം. ശനിയാഴ്ച രാവിലെയാണ് ദമയന്തി അമൃത്സറില് നിന്ന് ന്യൂഡല്‍ഹിയിലേക്ക് തിരിച്ചത്.\nതുടര്‍ന്ന് സിവില് ലൈനിലെ ഗുജറാത്തി സമാജ് ഭവനില് മുറി ബുക്ക് ചെയ്തതനുസരിച്ച് ഹോട്ടലിനു മുമ്ബിലെത്തിയപ്പോള് ബൈക്കിലെത്തിയ രണ്ടംഗ സംഘം ദമയന്തിയുടെ ബാഗും മൊബൈല് ഫോണുകളും തട്ടിയെടുത്ത്കടന്നുകളയുകയായിരുന്നു.\nപഴ്‌സില് പ്രധാനപ്പെട്ട ചില രേഖകളും 56,000ഓളം രൂപയും ഉണ്ടായിരുന്നതായി ദമയന്തി പോലീസിന് നല്‍കിയ പരാതിയില് പറയുന്നു. ശനിയാഴ്ച വൈകീട്ട് അഹമ്മദാബാദിലേക്ക് പോകേണ്ടതുണ്ടായിരുന്നു. എന്നാല് യാത്രക്കാവശ്യമായ രേഖകള് നഷ്ടപ്പെട്ട ബാഗിലാണെന്നും അവര് പൊലീസിനോട് പറഞ്ഞു. സംഭവത്തില് പ്രതികള്‍ക്കായുള്ള അന്വേഷണം തുടങ്ങിയതായി ന്യൂഡല്‍ഹി പൊലീസ് പറഞ്ഞു.\nTags: DAMAYANTI BEN MODInarendra modi\nസാമ്പത്തിക മാന്ദ്യമില്ലെന്ന പ്രചാരണം തള്ളിക്കളയാന് മൂന്ന് സിനിമകളുടെ വരുമാനം ഉയര്‍ത്തിക്കാട്ടി കേന്ദ്രമന്ത്രി


യുഡിഎഫില് ചേര്‍ന്നാല് ഡിഐസി പിളരും: എം.എ.ജോണ് | DIC will split if join UDF, says M.A.John - Malayalam Oneindia\nയുഡിഎഫില് ചേര്‍ന്നാല് ഡിഐസി പിളരും: എം.എ.ജോണ്\nകൊല്ലം: യുഡിഎഫില് ചേര്‍ന്നാല് ഡിഐസി പിളരുമെന്ന് ഡിഐസി വൈസ് പ്രസിഡന്റ് എം.എ.ജോണ്. മാര്‍ച്ച് ആറ് തിങ്കളാഴ്ച കൊല്ലം പ്രസ് ക്ലബ്ബില് വാര്‍ത്താസമ്മേളനത്തില് സംസാരിക്കുകയായിരുന്നു അദ്ദേഹം.\nകോണ്‍ഗ്രസിന്റെ നിലപാടുകള്‍ക്കെതിരെയാണ് ഡിഐസി ഉണ്ടായത്. അതില് മാറ്റം വരുത്തുന്നത് ജനവഞ്ചനയാണ്. ഡിഐസി ഉണ്ടാക്കുമ്പോള് താനെടുത്ത നിലപാടുകളില് ഇപ്പോഴും ഉറച്ചു നില്‍ക്കുന്നു. അതിന് മാറ്റം വരുത്തേണ്ട സാഹചര്യമുണ്ടായിട്ടില്ല.\nജനാധിപത്യം, സോഷ്യലിസം, മതേതരത്വം എന്നീ മുദ്രാവാക്യങ്ങള് പാലിക്കാന് കോണ്‍ഗ്രസിനാകുന്നില്ലെന്നും. അതിനാല് കോണ്‍ഗ്രസുമായി സഹകരിക്കാന് തന്നെ കിട്ടില്ലെന്നും ജോണ് പറഞ്ഞു.


വൈറ്റില മേല്‍പ്പാലത്തിലൂടെ വാഹനം കടത്തിവിട്ട സംഭവം; പ്രതിഷേധക്കാരെ അഭിനന്ദിച്ച് ജോയ് മാത്യു - Cinemapranthan\nഈ വിഷയത്തിൽ പ്രതിഷേധക്കാരെ അഭിനന്ദിച്ചും, സർക്കാരിനെ വിമർശിച്ചുമാണ് ജോയ് മാത്യുവിന്റെ ഫേസ് ബുക്ക് പോസ്റ്റ്\n“ടാർ വീപ്പകളും ബാരിക്കേഡുകളും ഒരു സ്ഥാനമാറ്റത്തിനായി ഉദ്ഘാടകനു വേണ്ടി കാത്തിരുന്നു മടുത്തു. ക്ഷമക്കും ഒരതിരില്ലേ? ഉദ്ഘാടകന്‍റെ സൗകര്യത്തിനു തുറന്നുകൊടുക്കാനല്ല ജനങ്ങളുടെ നികുതിപ്പണം കൊണ്ട് പാലം പണിതത് എന്ന് കൊച്ചിക്കാരെ ആരും പഠിപ്പിക്കേണ്ട.” വൈറ്റില മേല്‍പ്പാലത്തിലൂടെ വാഹനം കടത്തിവിട്ട സംഭവത്തില് ഫേസ്ബുക്കിലൂടെയാണ് ജോയ് മാത്യു പ്രതികരിച്ചത്. നിര്‍മ്മാണം പൂര്‍ത്തിയായ മേല്‍പ്പാലത്തിലൂടെ ഉദ്ഘാടനത്തിനു മുന്‍പേ വാഹനം കടത്തിവിട്ട സംഭവം കഴിഞ്ഞ ദിവസം ചർച്ചയായിരുന്നു. സംഭവത്തിൽ ‘വി ഫോര് കൊച്ചി’ കൂട്ടായ്‍മയുടെ നാല് പ്രവര്‍ത്തകരെ പൊലീസ് അറസ്റ്റ് ചെയ്യുകയും, റിമാന്‍റ് ചെയ്യുകയുമുണ്ടായി. ഈ വിഷയത്തിൽ പ്രതിഷേധക്കാരെ അഭിനന്ദിച്ചും, സർക്കാരിനെ വിമർശിച്ചുമാണ് ജോയ് മാത്യുവിന്റെ ഫേസ് ബുക്ക് പോസ്റ്റ്.\nജോയ് മാത്യുവിന്‍റെ ഫേസ്ബുക്ക് പോസ്റ്റ് വായിക്കാം\nകളി കൊച്ചിക്കാരോട് വേണ്ട- കൊറോണ വൈറസ് ഇൻഡ്യക്കാർക്ക് തന്ന വലിയൊരു സമ്മാനമായിരുന്നു ഉദ്ഘാടന മഹാമഹങ്ങൾ ഇല്ലാതാക്കിയത്. പാലം, കലുങ്ക്, ബസ്‌സ്റ്റോപ്പ്, പൊതു കക്കൂസ് തുടങ്ങി നാട്ടുകാരുടെ പണം കൊണ്ട് നിർമ്മിക്കുകയും അവകൾ ഉദ്ഘാടിക്കാൻ മന്ത്രിപരിവാരങ്ങൾ എഴുന്നള്ളുകയും ചെയ്യുക എന്നത് അതോടെ നിന്നു. അത് സൃഷ്ടിക്കുന്ന ഗതാഗതകുരുക്കുകൾ, ദുർവ്യയങ്ങൾ, അനുബന്ധ തട്ടിപ്പ്-വെട്ടിപ്പുകൾ. ഇതിനൊക്കെപ്പുറമെ സ്വാഗതപ്രാസംഗികന്‍റെ ഒരു മണിക്കൂറിൽ കുറയാത്ത തള്ള്, പുകഴ്ത്തലുകളുടെ വായ്നാറ്റവും പുറംചൊറിയൽ മാഹാത്മ്യങ്ങളും. ദുർവ്യയങ്ങളുടെ ഘോഷയാത്രകൾ, ശബ്ദമലിനീകരണം… കൊറോണ ഒരു ഭാഗ്യദേവതയായവതരിച്ചത് ഇമ്മാതിരി ഫ്യുഡൽ ആചാരവെടികളിൽ നിന്നും ജനങ്ങളെ രക്ഷിക്കാൻ തന്നെയാണ്. ഇത്തരം കോമാളിക്കളികൾ നിർത്തലാക്കിയതുകൊണ്ടാവാം, കഴിഞ്ഞ ഒരു വര്ഷം എന്ത് സമാധാനമായിരുന്നു!


രക്ഷാപ്രവര്‍ത്തനം വിജയത്തിലേക്ക്; നാല് കുട്ടികള് പുറത്തെത്തി - themediasyndicate\nബാങ്കോക്ക്: തായ്ലന്‍ഡിലെ താം ലുവാങ് ഗുഹയില് കുടുങ്ങിയിരിക്കുന്ന ഫുട്ബോള് ടീം അംഗങ്ങളായ 13 പേരില് നാല് കുട്ടികളെ രക്ഷപ്പെടുത്തി. പുറത്തെത്തിച്ച നാലു കുട്ടികളെ ആശുപത്രിയിലേക്ക് മാറ്റി. രണ്ടുപേരെ ഗുഹയ്ക്കുള്ളില്‍ത്തന്നെയുള്ള സുരക്ഷിത കേന്ദ്രത്തില് എത്തിച്ചിട്ടുണ്ട്. ഇന്നു രാവിലെ തുടങ്ങിയ രക്ഷാപ്രവര്‍ത്തനമാണ് വിജയം കണ്ടിരിക്കുന്നത്.\nഞായറാഴ്ച വൈകുന്നേരം പ്രാദേശിക സമയം 5.40 ന് ആദ്യത്തെ കുട്ടിയെ പുറത്തെത്തിച്ചു. 10 മിനിറ്റുകള്‍ക്കു ശേഷം രണ്ടാമനും വൈകിട്ട് 7.40 ന് മൂന്നാമത്തെ ആളും പുറത്തെത്തി. നാലാമത്തെ കുട്ടിയെ 7.50 ന് പുറത്തെത്തിച്ചു. നിലവില് രാത്രി ആയതിനാല് രക്ഷാപ്രവര്‍ത്തനം നിര്‍ത്തി വെച്ചിരിക്കുന്നത്. അടുത്ത രക്ഷാപ്രവര്‍ത്തനത്തനത്തിനുള്ള തയ്യാറെടുപ്പുകള് നടക്കുകയാണ്. 10 മണിക്കൂറിനു ശേഷം ബാക്കിയുള്ളവരെ പുറത്തെത്തിക്കുന്നതിനുള്ള രണ്ടാം ഘട്ട രക്ഷാപ്രവര്‍ത്തനം ആരംഭിക്കുമെന്നാണ് റിപ്പോര്‍ട്ട്.\nഞായറാഴ്ച പ്രാദേശിക സമയം രാവിലെ 10 മണിക്ക് രക്ഷാപ്രവര്‍ത്തനം ആരംഭിച്ചത്. വിദേശരാജ്യങ്ങളില്‍നിന്നുള്ള 13 മുങ്ങല്‍വിദഗ്ധരും തായ്ലാന്‍ഡ് നേവിയിലെ അഞ്ച് മുങ്ങല് വിദഗ്ധരുമടക്കം 18 പേരാണ് രക്ഷാസംഘത്തിലുള്ളത്. നാല് സംഘങ്ങളാക്കി തിരിച്ചാണ് കുട്ടികളെ പുറത്തുകൊണ്ടുവരുന്നത്.\nകുട്ടികളുള്ള സ്ഥലം മുതല് ഗുഹാമുഖം വരെ ഒരു കയര് വെള്ളത്തിനടിയിലൂടെ ഇടും. നീന്തല് വസ്ത്രങ്ങളും മാസ്‌കും ധരിച്ച കുട്ടികളെ വെള്ളത്തിനടിയിലൂടെ ഈ കയറിന്റെ സഹായത്തോടെ പുറത്തേക്ക് നയിക്കും. നീന്തലറിയാത്ത കുട്ടികള്‍ക്ക് കയറില് പിടിച്ച് വെള്ളത്തിനടിയിലൂടെ നീങ്ങാന് സാധിക്കും. ഒരു കുട്ടിയെ പുറത്തെത്തിക്കാന് രണ്ട് മുങ്ങല് വിദഗ്ധരാണ് സഹായിക്കുക. വെള്ളത്തിലൂടെ സഞ്ചരിക്കുന്നതിനു വേണ്ട പ്രാഥമിക കാര്യങ്ങള് കുട്ടികളെ പരിശീലിപ്പിച്ചിട്ടുണ്ട്.\nTags: rescued-2-boys-from-thai-caveതായ്ലന്‍ഡിലെ താം ലുവാങ് ഗുഹനാല് കുട്ടികള് പുറത്തെത്തി


ഹൃദയാരോഗ്യത്തിനും മാനസീകാരോഗ്യത്തിനും ബെസ്റ്റാണ് കരിക്കിൻ വെള്ളം -\nHome News Desk ഹൃദയാരോഗ്യത്തിനും മാനസീകാരോഗ്യത്തിനും ബെസ്റ്റാണ് കരിക്കിൻ വെള്ളം\nആരോഗ്യ ഗുണങ്ങളുടെ കാര്യത്തില് ഏറെ മുന്നിലാണ് കരിക്കിൻ വെള്ളത്തിന്റെ സ്ഥാനം. പലതരത്തിലുള്ള ഇളനീര് വിഭവങ്ങളും ഇന്ന് സുലഭമാണ്. ചൂടുകാലത്ത് ഇളനീര് കുടിക്കുന്നത് ഉത്തമവും ഒപ്പം ആരോഗ്യകരവുമാണ്. കരിക്ക് കൊണ്ടുള്ള വിവിധ വിഭവങ്ങളും ഇന്ന് വിപണികളില് സുലഭമാണ്.\nആന്റീഓക്സിഡന്റുകള് ധാരളമടങ്ങിയിട്ടുണ്ട് കരിക്കിന് ജ്യൂസില്. ഇത് ആരോഗ്യത്തിന് ഏറെ ഗുണകരമാണ്. ധാതുക്കളാല് സമ്പന്നമായ കരിക്കിന് വെള്ളവും ആരോഗ്യത്തിന് നല്ലതാണ്. കുറഞ്ഞ കലോറിയാണ് കരിക്കിന് വെള്ളത്തിലുള്ളത്. അതേസമയം പൊട്ടാസ്യവും എന്‍സൈമുകളും ധാതുക്കളും കരിക്കിന് വെള്ളത്തില് ധാരാളമായി അടങ്ങിയിട്ടുണ്ട്.\nകരിക്കിന് വെള്ളത്തിൽ ലോറിക് ആസിഡ് ധാരാളമായി അടങ്ങിയിട്ടുണ്ട്. ഇത് സമ്മുടെ ശരീരത്തിലെ രോഗപ്രതിരോധ ശേഷി വര്‍ധിപ്പിക്കാന് സഹായിക്കുന്നു. നിര്‍ജ്ജലീകരണത്തിനും നല്ലൊരു പ്രതിവിധിയാണ് അതിരാവിലെ വെറും വയറ്റില് ഇളനീര് കുടിക്കുന്നത്. ഇത് ശരീരത്തിലെ ജലാംശത്തെ നിലനിര്‍ത്താന് സഹായിക്കും. മനുഷ്യശരീരത്തിലെ ഇലക്ട്രലൈറ്റിന്റെ തോത് കൃത്യമായി നിലനിര്‍ത്താനും ഇളനീര് സഹായിക്കും.\nRead also:ആദ്യം വേർപ്പടുത്തി, പിന്നെ ചേർത്തുനിർത്തി; കൊവിഡ് കാലത്തെ വേദനയായി മറ്റൊരു ചിത്രവും\nമാനസികവും ശാരീരികവുമായ ഊര്‍ജ്ജസ്വലതയ്ക്കും നല്ലതാണ് ഇളനീര് കുടിക്കുന്നത്. ഭക്ഷണം കഴിക്കുന്നതിനു മുന്‍പ് ഒരു ഗ്ലാസ് കരിക്കിന്‍വെള്ളം കുടിച്ചാല് അമിതമായി ഭക്ഷണം കഴിക്കുന്നത് തടയാൻ കഴിയും. ഒപ്പം ദഹനത്തെ സുഗമമാക്കാനും ഇളനീര് സഹായിക്കുന്നു. രക്തസമ്മര്‍ദ്ദത്തെ ക്രമീകരിക്കുന്നതിനും ഇളനീര് നല്ലതാണ്. ഹൃദയാരോഗ്യത്തിനും ഉത്തമമാണ് ഇളനീര്. ഉറങ്ങാന് പോകുന്നതിനു മുമ്പ് ഇളനീര് കുടിക്കുന്നത് മാനസിക സമ്മര്‍ദ്ദം കുറയ്ക്കാന് സഹായിക്കുന്നു.\nStory Highlights: health benefits of drinking coconut water\nസംസ്ഥാനത്ത് ഇന്ന് കൊവിഡ് സ്ഥിരീകരിച്ചത് 2616 പേര്‍ക്ക്\nജാനകിയമ്മയുടെ പാട്ടുമായെത്തി ആസ്വാദക ഹൃദയങ്ങൾ തൊട്ട് ദേവൂട്ടി; അതിമനോഹരം ഈ ആലാപന മികവ്\nകേരളത്തില് കൊവിഡ് പ്രതിരോധ വാക്‌സിന് ലഭ്യമാകുന്ന ആശുപത്രികള്\nLemi Thomas - March 4, 2021 0\nമരണത്തില് നിന്നും തലനാരിഴയ്ക്ക് രക്ഷപ്പെട്ട പല ജീവിതകഥകളും നാം കേട്ടിട്ടുണ്ട്. ചിലപ്പോഴൊക്കെ അപ്രീതീക്ഷിതമായുണ്ടാകുന്ന പല അപകടങ്ങളിലും പ്രതീക്ഷിക്കാതെ രക്ഷകരായെത്താറുണ്ട് ചിലര്. സമൂഹമാധ്യമങ്ങളില് ശ്രദ്ധ നേടുകയാണ് ഒരു അദ്ഭുതരക്ഷയുടെ വീഡിയോ. വലിയൊരു ഫ്‌ളാറ്റ് സമുച്ചയത്തിന്റെ പന്ത്രണ്ടാമത്തെ...\nചൂടുകാലത്ത് പഴങ്ങള് കഴിയ്ക്കുന്നത് നല്ലതാണ്; പക്ഷെ ശ്രദ്ധവേണം ചില കാര്യങ്ങളില്\nഐപിഎല് തയാറെടുപ്പില് ചെന്നൈ സൂപ്പര് കിങ്‌സ്; ധോണിയെത്തി: ഗംഭീര വരവേല്‍പ്\nമമ്മൂട്ടി കേന്ദ്ര കഥാപാത്രമായെത്തുന്ന പുതിയ ചിത്രമാണ് ദ് പ്രീസ്റ്റ്. പ്രഖ്യാപനം മുതല്‍ക്കേ ചലച്ചിത്ര ആസ്വാദകര്‍ക്കിടയില് ശ്രദ്ധ നേടിയിരുന്നു ചിത്രം. അടുത്തിടെ ചിത്രത്തിന്റേതായി പുറത്തിറങ്ങിയ ടീസറിനും മികച്ച സ്വീകാര്യതയാണ് ലഭിച്ചത്. നിരവധിപ്പേര് ടീസറിനെ പ്രശംസിച്ചുകൊണ്ടും...\nവര്‍ഷങ്ങള്‍ക്ക് ശേഷം ജോഷിയുടെ സംവിധാനത്തില് സുരേഷ് ഗോപി നായകനായെത്തുമ്പോള്; പാപ്പന് ഒരുങ്ങുന്നു\nവിഷ്ണു ഉണ്ണികൃഷ്ണനും അന്ന രേഷ്മ രാജനും ഒന്നിക്കുന്നു; ശ്രദ്ധനേടി ‘രണ്ടി’ലെ ഗാനം\nആരാധകര് ചോദിച്ചു; ഇഷ്ടനടനെക്കുറിച്ചും ആദ്യ സിനിമയ്ക്ക് ലഭിച്ച പ്രതിഫലത്തെക്കുറിച്ചും മനസ്സുതുറന്ന് അനു സിതാര


സോളാര് പാനല് കേസ്: ബിജു രാധാകൃഷ്ണന് പിടിയില്\nMonday 17th June 2013 3:09pm\nകോയമ്പത്തൂര്: സോളാര് പാനല് തട്ടിപ്പ് കേസിലെ ഒന്നാം പ്രതി ബിജു രാധാകൃഷണന് പിടിയിലായി. കോയമ്പത്തൂരില് വെച്ചാണ് ബിജു രാധാകൃഷ്ണന് അറസ്റ്റിലാകുന്നത്.\nകേരള പോലീസിന്റേയും തമിഴ് പോലീസിന്റേയും സംയുക്ത ഓപ്പറേഷനിലൂടെയാണ് ബിജു രാധാകൃഷ്ണനെ പിടികൂടുന്നത്. തമിഴ്‌നാട് ക്യൂ ബ്രാഞ്ചാണ് ബിജുവിനെ പിടികൂടാനായി കേരള പോലീസിനെ സഹായിച്ചത്.\nകോയമ്പത്തൂരില് നിന്ന് ഉച്ചയ്ക്ക് പന്ത്രണ്ടരയോടെയാണ് ബിജുവിനെ അറസ്റ്റ് ചെയ്തത്. ആദ്യ ഭാര്യയുടെ മരണവുമായി ബന്ധപ്പെട്ട കേസിലാണ് അറസ്റ്റ്.\nസോളാര് തട്ടിപ്പുകേസിലെ കൂട്ടുപ്രതിയും ഭാര്യയുമായ സരിതയുടെ അറസ്റ്റിനെ തുടര്‍ന്ന് ഇയാള് തൃശൂരില് നിന്നു തമിഴ്‌നാട്ടിലേക്കു രക്ഷപ്പെടുകയായിരുന്നു എന്നു പൊലീസിനു വിവരം ലഭിച്ചിരുന്നു.\nഇതിന്റെ അടിസ്ഥാനത്തില് നടത്തിയ തിരച്ചിലിനെ തുടര്‍ന്നാണ് അറസ്റ്റ് ചെയ്തത്. മൊബൈല് ടവര് കേന്ദ്രീകരിച്ച് നടത്തിയ അന്വേഷത്തിലാണ് ഇയാള് കോയമ്പത്തൂരിലുണ്ടെന്ന വിവരം ലഭിച്ചത്.\nകഴിഞ്ഞദിവസം ചാനലുകളുമായി ബിജു സംസാരിച്ച ലാന്‍ഡ് ഫോണ് നമ്പര് പിന്തുടര്‍ന്നായിരുന്നു അന്വേഷണം. ചാനലുകള്‍ക്ക് അഭിമുഖം നല്‍കിയ ബിജുവിനെ പിടികൂടാന് എന്തുകൊണ്ട് സര്‍ക്കാരിന് കഴിയുന്നില്ലെന്ന് ആരോപിച്ച് പ്രതിപക്ഷം നിയമസഭയില് ബഹളം വച്ചിരുന്നു.\nബിജു രാധാകൃഷ്ണന് രാജ്യവ്യാപകമായി നടത്തിയ സാമ്പത്തിക തട്ടിപ്പുകള് പത്തുകോടിയില്‍പ്പരം രൂപയുടേതാണെന്ന് അന്വേഷണ സംഘത്തിന്റെ പ്രാഥമികനിഗമനം. ബിജുവിന്റെ ചില ഉന്നതബന്ധങ്ങളെക്കുറിച്ചുള്ള തെളിവുകളും പൊലീസിന് ലഭിച്ചിരുന്നു.\nകഴിഞ്ഞദിവസം സോളാര് തട്ടിപ്പ് അന്വേഷിക്കുന്ന പ്രത്യേക സംഘം വിപുലീകരിച്ചിരുന്നു. ക്രൈംബ്രാഞ്ച് എസ്.പി. ഉണ്ണിരാജ, കൊല്ലം കമ്മീഷണര് ദേബേഷ്‌കുമാര് ബഹ്‌റ എന്നിവരെയാണ് പുതുതായി സംഘത്തില് ഉള്‍പ്പെടുത്തിയത്.\nഇവരുടെ നിര്‍ദ്ദേശത്തെ തുടര്‍ന്നാണ് െ്രെകംബ്രാഞ്ച് സംഘം തമിഴ്‌നാട്ടിലെത്തിയത്. ഡിവൈ.എസ്.പിമാരായ സുദര്‍ശനന്, ജെയ്‌സണ് എബ്രഹാം, പ്രസന്നന് നായര്, ഹരികൃഷ്ണന്, അജിത്, റെജി ജേക്കബ് എന്നിവരാണ് സംഘത്തിലുള്ള മറ്റുള്ളവര് .\nഇവരാണ് തന്റെ ലാപ്‌ടോപ്പ് വില്‍ക്കുന്നതിനിടെ നാടകീയമായി ബിജു രാധാകൃഷ്ണനെ അറസ്റ്റുചെയ്തത്.\nസോളാര് തട്ടിപ്പ് കേസിലെ രണ്ടാം പ്രതിയും ബിജു രാധാകൃഷ്ണന്റെ ഭാര്യയുമായ സരിത എസ്.നായരെ ജൂലൈ ഒന്നു വരെ റിമാന്‍ഡ് ചെയ്തിരുന്നു.


നീണ്ട കാത്തിരിപ്പിന്‍റെ അവസാനം; രാമ ക്ഷേത്ര നിർമാണം സ്വാതന്ത്ര്യ സമരത്തിന് തുല്യമെന്ന് മോദി |\nതനിക്ക് കേരളാ പോലീസിന്‍റെ സുരക്...\nWednesday, August 5, 2020 5:30 PM IST\nഅയോധ്യ: രാമ മന്ത്രം ഇന്ന് അയോധ്യയിൽ മാത്രമല്ല, ലോകമെമ്പാടും പ്രതിഫലിക്കുന്നതായി പ്രധാനമന്ത്രി നരേന്ദ്ര മോദി. അയോധ്യ രാമ ക്ഷേത്ര നിർമാണ ത്തിനുള്ള ഭൂമി പൂജയ്ക്കു ശേഷം പ്രധാനമന്ത്രി മോദി സംസാരിച്ച് തുടങ്ങിയത് രാമമന്ത്രം ഉറക്കെ പ്രഖ്യാപിച്ച്. അദ്ദേഹത്തിന്‍റെ പ്രസംഗത്തിലെ പ്രധാന ഭാഗങ്ങൾ.\n1- രാമൻ എല്ലാവരുടേതുമാണ്. രാമൻ എല്ലാവരിലും വസിക്കുന്നു. ഇത് ഇന്ത്യയെ സംബന്ധിച്ചിടത്തോളം വൈകാരിക നിമിഷമാണ്. നീണ്ട കാത്തിരിപ്പിന്‍റെ അവസാനമാണിന്ന്. വർഷങ്ങളായി ഒരു ടെന്‍റിൽ വസിച്ച രാമനായി വലിയ ക്ഷേത്രം നിർമിക്കുകയാണ്.\n2- സ്വാതന്ത്ര്യസമരത്തിൽ മഹാത്മാ ഗാന്ധിയെ ദളിതുകളും ആദിവാസികളും സമൂഹത്തിലെ എല്ലാ അംഗങ്ങളും സഹായിച്ചതുപോലെ തന്നെ രാജ്യമെമ്പാടുമുള്ള ജനങ്ങളുടെ പിന്തുണ മൂലമാണ് രാമക്ഷേത്ര നിർമാണം ആരംഭിച്ചത്.\n3- കോവിഡ് വ്യാപനത്തിന്‍റെ പശ്ചാത്തലത്തിൽ നിരവധി പരിമിതികൾക്കിടയിലാണ് ചടങ്ങ് നടക്കുന്നത്. ശ്രീരാമൻ തന്‍റെ പരിമിതികളോട് ചേർന്നിരിക്കുന്നതുപോലെ, നാമും സമാനമായ മാതൃക പിന്തുടരുകയാണ്. നമ്മുടെ ഉത്തരവാദിത്തങ്ങളിൽ എങ്ങനെ പ്രതിജ്ഞാബദ്ധരാകണമെന്ന് രാമൻ നമ്മെ പഠിപ്പിച്ചു. എതിർപ്പിന്‍റെ പാതയിലൂടെ എങ്ങനെ സഞ്ചരിക്കാമെന്നും അറിവിന്‍റെ പാത എപ്രകാരം പിന്തുടരാമെന്നും അദ്ദേഹം നമ്മെ പഠിപ്പിച്ചു. സാഹോദര്യത്തിലാണ് ക്ഷേത്രം പണിയേണ്ടത്.\n4- ക്ഷേത്ര നിർമാണം അയോധ്യയുടെ സൗന്ദര്യം വർധിപ്പിക്കുക മാത്രമല്ല, മുഖം തന്നെ മാറ്റുകയും കൂടുതൽ അവസരങ്ങൾ സൃഷ്ടിക്കുകയും ചെയ്യും. രാമ-സീത ദർശനത്തിനായി ലോകമെമ്പാടുമുള്ള ആളുകൾ ഇവിടെയെത്തുന്നത് സങ്കൽപ്പിക്കുക. ഈ ക്ഷേത്രം നമ്മുടെ പൈതൃകത്തിന്‍റെയും അചഞ്ചലമായ വിശ്വാസത്തിന്‍റെയും പ്രതീകമായി മാറും. ഇത് കോടിക്കണക്കിന് ആളുകളുടെ നിശ്ചയദാര്‍ഡ്യത്തിന്‍റെ പ്രതീകമായി മാറും.\n5- രാമന്‍റെ മൂല്യങ്ങളെ പ്രതിഫലിപ്പിക്കാത്ത ദേശീയ വികാരങ്ങളൊന്നുമില്ല. ഇന്ത്യയുടെ വിശ്വാസത്തിൽ രാമനെ പ്രതിഫലിപ്പിക്കുന്നുണ്ട്. ഇന്ത്യയുടെ ആദർശം അദ്ദേഹത്തെ പ്രതിഫലിപ്പിക്കുന്നു.\nവൻ സുരക്ഷയുടെയും വമ്പിച്ച സന്നാഹങ്ങളുടെയും അകമ്പടിയോടെയാണ് രാമക്ഷേത്ര നിർമാണത്തിനുള്ള ഭൂമി പൂജ നടന്നത്. പ്രധാനമന്ത്രി നരേന്ദ്ര മോദി, ആ ർഎസ്എസ് മേധാവി മോഹൻ ഭാഗവത്, ഉത്തർപ്രദേശ് ഗവർണർ ആനന്ദി ബെൻ പട്ടേൽ, മുഖ്യമന്ത്രി യോഗി ആദിത്യനാഥ്, മഹന്ത് നൃത്യ ഗോപാൽ ദാസ് എന്നിവരാണ് ചടങ്ങിൽ പങ്കെടുത്തത്. മറ്റ് 175 അതിഥികളും ചടങ്ങിൽ പങ്കുചേർന്നു.\nഭൂമിപൂജ ചടങ്ങിൽ ദളിത് വിഭാഗത്തെ അവഗണിച്ചെന്ന് ബിജെപിയുടെ സഖ്യകക്ഷി അപ്നാ ദൾ (എസ്) എംഎൽഎ ചൗധരി അമർ സിംഗ് ആരോപിച്ചിരുന്നു. രാഷ്‌ട്രപതി രാംനാഥ് കോവിന്ദിനെയും ചടങ്ങിലേക്ക് ക്ഷണിക്കേണ്ടതായിരുന്നു. കോണ്‍ഗ്രസ് ഭരണത്തിൽ അന്നത്തെ പ്രസിഡന്‍റ് ബൂട്ടാ സിംഗ് ആണ് ശിലാന്യാസ് നടത്തിയത്. അദ്ദേഹം ഒരു ദളിതനായിരുന്നു എന്നും അമർ സിംഗ് പറഞ്ഞു.\nതനിക്ക് കേരളാ പോലീസിന്‍റെ സുരക്ഷ വേണ്ട; ഉദ്ദേശം ആർക്കറിയാമെന്ന് കെ. സുരേന്ദ്രൻ


കോര്‍പ്പറേറ്റുകള് പൊതുമേഖലാ ബാങ്കുകളില് നിന്ന് കടത്തിയത് 3.7 ലക്ഷം കോടി|Banking Fraud in Kerala|Manorama Online Sampadyam\nകോര്‍പ്പറേറ്റുകള് പൊതുമേഖലാ ബാങ്കുകളില് നിന്ന് എട്ടു വർഷം കൊണ്ടു കടത്തിയത് 3.7 ലക്ഷം കോടി രൂപ\nവിത്സണ് വര്‍ഗീസ് October 13, 2020 08:57 AM IST\nതട്ടിപ്പ് തിരിച്ചറിയാൻ എടുക്കുന്നത് രണ്ട് വര്‍ഷം\nകോര്‍പ്പറേറ്റുകളുടെ എത്ര ലക്ഷം വരെയുള്ള കോടികള് ബാങ്കുകള് എഴുതി തള്ളും? മുന്‍നിരയില് നില്‍ക്കുന്ന ആറ് പൊതുമേഖലാ ബാങ്കുകള് മത്സരിച്ച് കിട്ടാക്കടങ്ങള് എഴുതി തള്ളിയപ്പോള് ഖജനാവിന് കഴിഞ്ഞ എട്ടുവര്‍ഷം കൊണ്ട് നഷ്ടമായ നികുതി പണം 3.7 ലക്ഷം കോടി രൂപയാണ്. ഒരു ചെറിയ ഭവന വായ്പയുടെ മൂന്നിലധികം തവണകള് മുടങ്ങിയാല് ജ്പതി നടപടിയ്‌ക്കൊരുങ്ങുന്ന ബാങ്കുകളാണ് കോടീശ്വരന്‍മാരായ തട്ടിപ്പുകാരുടെ ഇത്ര അധികം തുക എഴുതി തള്ളിയത്.\nബാങ്കുകള് കിട്ടാക്കടം എഴുതി തള്ളുന്നത് ഇന്നും ഇന്നലെയും തുടങ്ങിയ പരിപാടിയല്ല. അടുത്തെങ്ങും അവസാനിക്കാനും പോകുന്നില്ല. കിട്ടാക്കടം തിരികെ പിടിക്കാന് ആര് ബി ഐ കഴിഞ്ഞ ഏതാനും വര്‍ഷങ്ങളായി പല ജാഗ്രതാ നടപടികളും എടുത്തിട്ടുണ്ട്. ഇതൊന്നും തട്ടിപ്പിന്റെ കാര്യത്തില് പ്രാവര്‍ത്തികമാകുന്നില്ലെന്നതാണ് വാസ്തവം. രാഷ്ട്രീയ- ഉദ്യോഗസ്ഥ-വ്യവസായ കൂട്ടായ്മ ഒരുമിച്ച് ചേര്‍ന്ന ഇത്തരം തട്ടിപ്പുകള് തുടരുമ്പോള് സാധാരണക്കാരന്റെ നികുതി പണമാണ് ചോരുന്നത്.\nഇരകള് പൊതുമേഖലാ ബാങ്കുകള്\nഇത്തരം സംഘടിത കൊള്ളകള് കൂടുതലും അരങ്ങേറുന്നത് പൊതുമേഖലാ ബാങ്കുകളിലാണ്. പൊതു ഉടമസ്ഥതയിലുള്ള ബാങ്കുകള് കഴിഞ്ഞ എട്ടു വര്‍ഷം കൊണ്ട് ഇന്ത്യയിലെ കോടീശ്വരന്‍മാരുടെ കടങ്ങള് എഴുതിത്തള്ളിയതിന്റ കണക്ക് കേള്‍ക്കൂ. എസ് ബി ഐ എഴുതി തള്ളിയത് 1.23 ലക്ഷം കോടി. ബാങ്ക് ഒഫ് ബറോഡയും 1.23 ലക്ഷം കോടി എഴുതി തള്ളി .പഞ്ചാബ് നാഷണല് ബാങ്ക് തള്ളിയത് 45,000 കോടി (2017-20 സാമ്പത്തിക വര്‍ഷം), യൂണിയന് ബാങ്കാകട്ടെ ഇക്കാലയളവില് എഴുതി തള്ളിയ കിട്ടാക്കടം 26,000 കോടി രുപയാണ്, ഐ ഡി ബി ഐ 46,000 കോടി, ബാങ്ക് ഓഫ് മഹാരാഷ്ട്ര 7,400 കോടി. പുണെ കേന്ദ്രമാക്കി പ്രവര്‍ത്തിക്കുന്ന സജക് നാഗരീക് മഞ്ച് എന്ന എന് ജി ഒയുടെ പ്രസിഡണ്ട് വിവേക് വേലങ്കാറിന് വിവരാവകാശം വഴി ലഭിച്ച രേഖയിലാണ് കഴിഞ്ഞ എട്ടു വര്‍ഷം ഈ അഞ്ച് ബാങ്കുകള് എഴുതി തള്ളിയ കിട്ടാക്കടങ്ങളുടെ കണക്കുകള് ഉള്ളത്. 100 കോടി രൂപയ്ക്ക് മുകളില് മാത്രമുള്ള വായ്പ അക്കൗണ്ടുകളുടെ കണക്കാണിതെന്നോര്‍ക്കണം.\nതിരിച്ച് പിടിച്ചത് ഏഴ് ശതമാനം മാത്രം\nഞെട്ടിക്കുന്ന വിവരം ഇത്തരം കേസുകളില് വായ്പ നല്‍കുന്നതല്ലാതെ തിരിച്ച് പിടിക്കാന് പൊതുമേഖലാ ബാങ്കുകള് കാര്യമായ നടപടികള് എടുക്കുന്നില്ലെന്നുള്ളതാണ്. ഉദാഹരണത്തിന 2013-20 സാമ്പത്തിക വര്‍ഷത്തില് 1.23 ലക്ഷം കോടി എഴുതിത്തള്ളിയ എസ് ബി ഐ യ്ക്ക് ഈ വായ്പ തുകയില് തിരിച്ച് പിടിക്കാനായത് എഴ് ശതമാനത്തില് താഴെയാണ്. അതായത് 8,969 കോടി രൂപ. ബാങ്ക് ഓഫ് ബറോഡയ്ക്കും തിരിച്ച് പിടിക്കാനായത് ഏഴ് ശതമാനം മാത്രം. അതേസമയം 100 കോടിക്ക് മുകളില് എഴുതി തള്ളിയ വായ്പ അക്കൗണ്ടുടമകളുടെ വിവരം നല്‍കാന് ബാങ്ക് വിസമ്മതിച്ചു. കോണ്‍ഫിഡന്‍ഷ്യല് എന്നായിരുന്നു ന്യായം.\nതട്ടിപ്പുകളില് വര്‍ധന 28 ശതമാനം\n2020 സാമ്പത്തിക വര്‍ഷം മാത്രം ബാങ്ക് തട്ടിപ്പുകളില് 28 ശതമാനം വര്‍ധനയുണ്ടായി എന്ന് ആര് ബി ഐ തന്നെ വെളിപ്പെടുത്തുന്നുണ്ട്. ഒരു ലക്ഷം രൂപയ്ക്ക് മുകളില് വരുന്ന തട്ടിപ്പുകള് 6,799 ല് നിന്നും 8,707 ആയി കുതിച്ചുയര്‍ന്നു. ഇതില് അമ്പത് ശതമാനവും പൊതുമേഖലാ ബാങ്കുകളിലാണ്.\n2019 സാമ്പത്തിക വര്‍ഷത്തില് രാജ്യത്തെ ചെറുതും വലുതുമായ തട്ടിപ്പുകാര് അടിച്ച് മാറ്റിയത് 1.85 ലക്ഷം കോടി രൂപയാണ്. മുന് സാമ്പത്തിക വര്‍ഷത്തെ അപേക്ഷിച്ച് രണ്ടര ഇരട്ടി വര്‍ധന. 2018 ല് ഇത് 71,543 കോടിയുടെ രൂപയായിരുന്നുവെന്ന് ആര് ബി ഐ കണക്ക് പറയുന്നു. 2017-18 ല് 41,168 കോടിയും.\nകഴിഞ്ഞ അഞ്ച് വര്‍ഷത്തിനുള്ളില് ബാങ്ക് അധിഷ്ഠിത സാമ്പത്തിക തട്ടിപ്പുകള് ഏഴിരട്ടി വര്‍ധിച്ചതായിട്ടാണ് കണക്കുകള് പറയുന്നത്. 2014-15 ല് 20,000 കോടിയായിരുന്നെങ്കില് 18-19 ല് എത്തിയപ്പോഴേയ്ക്കും ഇത് 71,543 കോടി രൂപയായി. ഇതില് 90 ശതമാനവും പൊതുമേഖലാ ബാങ്കുകളില് നിന്നാണ് എന്നു കൂടി അറിയുമ്പോള് നമ്മള് വിശ്വസിക്കുന്ന ബാങ്കുകള് എത്രമാത്രം സുരക്ഷയാണ് പ്രദാനം ചെയ്യുന്നതെന്ന് ബോധ്യമാകും. 2019 ഏപ്രില് -സെപ്തംബര് കാലയളവില് പൊതുമേഖലാ ബാങ്കുകളിലെ തട്ടിപ്പ് 95,760 കോടിയാണ്.\nഏപ്രില്-ജൂണ് ആവിയായത് 19,964 കോടി\nഇനി ഈ ലോക്ഡൗണ് കാലത്തെ കണക്ക് നോക്കാം. ഏപ്രില് മുതല് ജൂണ് വരെയുളള മൂന്ന് മാസം മാത്രം രാജ്യത്തെ പൊതുമേഖലാ ബാങ്കുകളില് നടന്നത് 19,964 കോടി രൂപയുടെ തട്ടിപ്പാണ്. 2867 കേസുകളിലായിട്ടാണ് മൂന്ന് മാസം കൊണ്ട് ഇത്രയേറെ തുക പൊതുമേഖലാ ബാങ്കുകളില് നിന്ന് അടിച്ച് മാറ്റിയത്. പതിവു പോലെ ഇതിലും രാജ്യത്തെ പ്രമുഖ ബാങ്കായ എസ് ബി ഐ ആണ് മുന്നില്. എന്നാല് തുകയുടെ കാര്യത്തില് ബാങ്ക് ഓഫ് ഇന്ത്യയാണ് ഒന്നാമത്. ഈ മൂന്ന് മാസം കൊണ്ട് എസ് ബി ഐ യില് നടന്ന തട്ടിപ്പുകളുടെ എണ്ണം 2,050 ആണ്. ഇതിലൂടെ നഷ്ടമായത് 2325.88 കോടി.\nതട്ടിപ്പ് നടന്ന തുകയുടെ കാര്യത്തില് മുമ്പില് ബാങ്ക് ഓഫ് ഇന്ത്യയാണ്. 47 കേസുകളിലായി ബാങ്കിന് ആകെ നഷ്ടം 5,124.87 കോടി രൂപയാണ്. കാനറാ ബാങ്കിന് 33 കേസുകളില് വന്ന ആകെ നഷ്ടം 3,885.26 കോടിയും ബാങ്ക് ഓഫ് ബറോഡയ്ക്ക് 60 കേസുകളിലായി 2,842 കോടിയുമാണ്. 240 കേസുകളിലായി 270 കോടി തട്ടിപ്പിനിരയായ പഞ്ചാബ് നാഷണല് ബാങ്ക് ആണ് ഇക്കാര്യത്തില് ആശ്വാസകരമായ നിലയിലുള്ളത് എന്ന് പറയാം.\nതട്ടിപ്പാണെന്ന് തിരച്ചറിയാന് രണ്ട് വര്‍ഷം!\nഇത്തരം ബാങ്ക് തട്ടിപ്പുകളില് ഇത് കബളിപ്പിക്കലാണെന്ന് ബാങ്കുകള്‍ക്ക് മനസിലാകുന്ന ശരാശരി കാലം രണ്ട് വര്‍ഷമാണത്രെ. ആര് ബി ഐ യുടെ വാര്‍ഷിക റിപ്പോര്‍ട്ടിലാണ് തട്ടിപ്പ് കണ്ടെത്തുന്നതിനുള്ള ശരാശരി കാലാവധി രണ്ട് വര്‍ഷമായി കുറഞ്ഞതായി രേഖപ്പെടുത്തുന്നത്. അതായത് മുമ്പ് വായ്പ നല്‍കിയാല് അത് തട്ടിപ്പാണെന്ന് തിരച്ചറിയുന്നത് വര്‍ഷങ്ങള്‍ക്ക് ശേഷമായിരുന്നു എന്ന് സാരം. അപ്പോഴേക്കും ആയിരക്കണക്കിന് കോടി തട്ടിച്ചവര് സുരക്ഷിതയിടത്തേയ്ക്ക് കടന്നിരിക്കും. ഇപ്പോഴും വലിയ തുകയുടെ തട്ടിപ്പ് ബാങ്കുകള് കണ്ടെത്തുന്നതിനെടുക്കുന്ന സമയം 63 മാസമാണെന്നും ആര് ബി എ 2020 ലെ വാര്‍ഷിക റിപ്പോര്‍ട്ടില് പറയുന്നു.\nEnglish Summary: Details of Corporate Banking Frauds


തലക്ലായി ധർമശാസ്താ ഭജനമന്ദിരംവാർഷികാഘോഷം എട്ടിന് | Poyinachi\nDec 5, 2019, 02:00 AM IST\nപൊയിനാച്ചി: പരവനടുക്കം തലക്ലായി ധർമശാസ്താ ഭജനമന്ദിരം വാർഷികോത്സവം ഞായറാഴ്ച നടക്കും. പുലർച്ചെ അഞ്ചിന് മഹാഗണപതിഹോമത്തോടെ പരിപാടി തുടങ്ങും. തുടർന്ന് വിവിധ ഭജനസമിതികളുടെ ഭജന. രാവിലെ 10-ന് പരവനടുക്കത്തുവെച്ച് ശബരിമല മുൻ മേൽശാന്തി എഴിക്കോട് ശശി നമ്പൂതിരി പെരുമ്പാവൂരിനെ പൂർണകുംഭത്തോടെ സ്വീകരിക്കും. 50 വർഷം ശബരിമല ദർശനംനടത്തിയ പ്രഭാകര ഗുരുസ്വാമിയെ ശബരിമല മുൻ മേൽശാന്തി ആദരിക്കും. 12 മണിക്ക് അലങ്കാരപൂജ. തുടർന്ന് അന്നദാനം. വൈകുന്നേരം 6.30-ന് ശിവപുരം ശിവക്ഷേത്രം ഗോപാലകൃഷ്ണ ക്ഷേത്രത്തിൽനിന്ന് താലപ്പൊലി ഘോഷയാത്ര പുറപ്പെടും. രാത്രി ഒൻപതിന് താലപ്പൊലി സമർപ്പണം. ആധ്യാത്മിക പ്രഭാഷണം, കുട്ടികളുടെ തിരുവാതിരകളി, രാത്രി 10.30-ന് കോഴിക്കോട് ടാലന്റ് മ്യൂസിക് അവതരിപ്പിക്കുന്ന ലൈറ്റ് ഷോ ഗാനമേള എന്നിവയുണ്ടാകും.\nചിന്താവിഷ്ടയായ സീത: ചർച്ച\nപാറക്കട്ട: കേരള ലൈബ്രറി കൗൺസിൽ എ.കെ.ജി. വായനശാലയിൽ ആശാന്റെ ചിന്താവിഷ്ടയായ സീതയെക്കുറിച്ച് ചർച്ചനടത്തി. പാക്കം അംബുജാക്ഷൻ മുഖ്യപ്രഭാഷണം നടത്തി. എം.കെ.രവീന്ദ്രൻ അധ്യക്ഷനായിരുന്നു. നിർമൽകുമാർ, ഉമേശ് ശാലിയൻ, ടി.വി.ഗംഗാധരൻ, എ.രവീന്ദ്രൻ, ബുജംഗ ഷെട്ടി, ബി.സി.ലീന, കെ.എം.മുഹമ്മദ്, അജിത്കുമാർ എന്നിവർ സംസാരിച്ചു.\nകാസർകോട് : കാസർകോട് ഗവ. ഹയർ സെക്കൻഡറി സ്കൂൾ കേന്ദ്രമായി അപേക്ഷിച്ച പ്ലസ് വൺ ഓപ്പൺ സ്കൂൾ വിദ്യാർഥികൾക്ക് ഓറിയന്റേഷൻ ക്ലാസ് വെള്ളിയഴ്ച 10-ന് തുടങ്ങും.\nബീച്ച് ഗെയിംസ് 12 മുതൽ\nകാസർകോട് : തീരമേഖലയിലെ കായിക കുതിപ്പ് ലക്ഷ്യമിട്ട് സംസ്ഥാന കായിക വകുപ്പ് കസബ കടപ്പുറം ശ്രീ കുരുംബ ഭഗവതിക്ഷേത്ര മൈതാനത്ത് ഫുട്‌ബോൾ, വോളിബോൾ, കബഡി, വടംവലി മത്സരങ്ങൾ നടത്തും. 12-ന് ഒൻപതിന് എൻ.എ.നെല്ലിക്കുന്ന് എം.എൽ.എ. ഉദ്ഘാടനംചെയ്യും. സമാപനം 14-ന് വൈകീട്ട് അഞ്ചിന് കളക്ടർ ഡോ. ഡി.സജിത് ബാബു ഉദ്ഘാടനംചെയ്യും.\nറോഡ് പ്രവൃത്തി ഉദ്ഘാടനം\nകരിവേടകം : ആനക്കല്ല്-കരിവേടകം-പൂക്കയം റോഡ് മെക്കാഡം ടാറിട്ട് അഭിവൃദ്ധിപ്പെടുത്തുന്ന പ്രവൃത്തി ഞായറാഴ്ച 11-ന് മന്ത്രി ജി.സുധാകരൻ ഉദ്ഘാടനംചെയ്യും. മന്ത്രി ഇ.ചന്ദ്രശേഖരൻ അധ്യക്ഷതവഹിക്കും. കരിവേടകം എ.യു.പി. സ്കൂൾ പരിസരത്താണ് പരിപാടി.\nഎയ്ഡ്‌സ് ദിനാചരണം .\nമൊഗ്രാൽപുത്തൂർ : കുടുംബാരോഗ്യകേന്ദ്രവും എരിയാൽ ഗ്രീൻസ്റ്റാർ ക്ലബ്ബും എരിയാലിൽ എയ്ഡഡ് ദിനാചരണം സംഘടിപ്പിച്ചു. പഞ്ചായത്ത് പ്രസിഡന്റ് എ.എ.ജലീൽ ഉദ്ഘാടനംചെയ്തു. ഹെൽത്ത് ഇൻസ്പെക്ടർ ബി.അഷ്‌റഫ്, എ.വി.സുന്ദരൻ, അഷ്‌റഫ് എരിയാൽ, അബ്ദുറഹ്‌മാൻ എന്നിവർ സംബന്ധിച്ചു.\nമുള്ളേരിയ : കാറഡുക്ക കൃഷിഭവനിൽനിന്ന് തക്കാളി, വെണ്ട, മുളക്, വഴുതന, പയർ തുടങ്ങിയ പച്ചക്കറിത്തൈകൾ ലഭ്യമാണ്. നികുതി രശീതിയുടെ പകർപ്പുമായി അപേക്ഷ നൽകണം.\nതളങ്കര : സംസ്ഥാന സ്കൂൾ കലോത്സവത്തിൽ ഉന്നതവിജയം നേടിയ ഹയർ സെക്കൻഡറി വിഭാഗം ദഫ് മുട്ട് ടീം അംഗം തളങ്കര കണ്ടത്തിൽ സുമെലിനെയും, ഹൈസ്കൂൾ വിഭാഗം ഇംഗ്ലീഷ് പദ്യംചൊല്ലലിൽ എ ഗ്രേഡ് നേടിയ ഫാത്തിമത്ത് ഷൈഖ തളങ്കരയെയും കാസർകോട് മുനിസിപ്പൽ എം.എസ്.എഫ്. അനുമോദിച്ചു. വിജയികൾക്കുള്ള അവാർഡ് യൂത്ത് ലീഗ് മുനിസിപ്പൽ സെക്രട്ടറി അഷ്‌ഫാഖ് തുരുത്തി, പ്രസിഡന്റ് അജ്മൽ തളങ്കര എന്നിവർ വിതരണംചെയ്തു. റഫീഖ് വിദ്യാനഗർ, സഹദ് ബാങ്കോട്, ഖലീൽ അബൂബക്കർ, ഹബീബ് എ.എച്ച്., ഇബ്രാഹിം ഖാസിയാറകം, ഷറാഫത്ത്, അഫ്സൽ, ആഷിഖ് അലി എന്നിവർ സംബന്ധിച്ചു.\nമണ്ഡലം കമ്മിറ്റി യോഗം\nഉദുമ : റോഡ് നന്നാക്കാതെ വാഹനപരിശോധനയുടെ പേരിൽ ജനങ്ങളെ കൊള്ളയടിക്കുന്നത് നിർത്തണമെന്ന് എസ്.ഡി.പി.ഐ. മണ്ഡലം കമ്മിറ്റി യോഗം ആവശ്യപ്പെട്ടു. പ്രസിഡന്റ് മൂസ ഉദുമ അധ്യക്ഷനായിരുന്നു. മനാസ് പൽച്ചിയടുക്കം, റഫീഖ് ഉദുമ, ശിഹാബ് കടവത്ത്, ഷുക്കൂർ ചെമ്മനാട്, റഹീം ഉദുമ, അസ്ഹറുദ്ദീൻ ചേറ്റുകുട്, ഫൈസൽ കോളിയടുക്കം, കുഞ്ഞുമുഹമ്മദ് മാങ്ങാട് എന്നിവർ സംസാരിച്ചു.\nബേക്കൽ ഫോർട്ട് റെയിൽവേ സ്റ്റേഷൻ വികസനത്തിന് ടെൻഡറായി\nചെമ്മനാട് പഞ്ചായത്തിൽ ജീവനി പദ്ധതിക്ക് തുടക്കം\nപൗരത്വനിയമ ഭേദഗതി, ചെമ്മനാട് പഞ്ചായത്ത് പ്രമേയം പാസാക്കി\nബന്തടുക്ക ക്ഷേത്രോത്സവത്തിന് ഓലയും കുലയും കൊത്തി\nവനാതിർത്തി ഗ്രാമങ്ങളിൽ കാട്ടുമൃഗശല്യം രൂക്ഷം\nതെറ്റിൽനിന്ന് പിന്തിരിയാൻ സമൂഹം തയ്യാറാവണം -സൈനുദ്ദീൻ ആബിദീൻ തങ്ങൾ\nകിണറ്റുംകര തറവാട് പുനഃപ്രതിഷ്ഠയും കളിയാട്ടവും\nതാലൂക്ക് വികസനസമിതി യോഗം


ബഷീറിനെ അറസ്റ്റ് ചെയ്യില്ലെന്ന് മുഖ്യമന്ത്രി | PK Basheer, Oommen Chandy, LDF, UDF, Murder, പികെ ബഷീര്, ഉമ്മന് ചാണ്ടി, എല്‍ഡിഎഫ്, യുഡിഎഫ്, കൊലപാതകം - Malayalam Oneindia\nPublished: June 13 2012, 12:05 [IST]\nതിരുവനന്തപുരം: എഫ്‌ഐആറില് പേരുള്ളതിന്റെ പേരില് ആരെയും അറസ്റ്റ് ചെയ്യുന്നത് സര്‍ക്കാര് നയമല്ലെന്നും അതിനാല് പി കെ ബഷീര് എംഎല്‍എയെ അറസ്റ്റ് ചെയ്യില്ലെന്നും മുഖ്യമന്ത്രി ഉമ്മന്‍ചാണ്ടി. തിരുവനന്തപുരത്ത് വാര്‍ത്താസമ്മേളനത്തില് സംസാരിക്കുകയായിരുന്നു അദ്ദേഹം.\nപ്രകോപനപരമായ പ്രസംഗം നടത്തിയതിന്റെ പേരില് എഫ്‌ഐആറില് പേരുവന്നതുകൊണ്ട് പി.കെ.ബഷീര് എംഎല്‍എയെ അറസ്റ്റു ചെയ്യണമെന്നാണ് പ്രതിപക്ഷം ആവശ്യപ്പെടുന്നത്. അങ്ങനെയെങ്കില് ആദ്യം അറസ്റ്റു ചെയ്യേണ്ടത് അഞ്ചേരി ബേബി വധക്കേസിന്റെ എഫ്‌ഐആറില് പേരുള്ള കെ.കെ.ജയചന്ദ്രന് എംഎല്‍എയാണ്. എന്നാല് പ്രതിപക്ഷം ബഷീറിനെതിരെ ആരോപണം ഉന്നയിച്ചപ്പോള് പോലും ഇക്കാര്യം ആയുധമാക്കാന് സര്‍ക്കാര് ശ്രമിച്ചിട്ടില്ലെന്നും മുഖ്യമന്ത്രി പറഞ്ഞു.\nബഷീറിന്റെ പേരില് നിയമസഭയില് ബഹളം വെയ്ക്കുന്ന പ്രതിപക്ഷത്തിന് എന്തൊക്കെയോ മറയ്ക്കാനുണ്ട്. ബഷീര് വിവാദ പ്രസംഗം നടത്തിയെന്ന് പറയുന്നത് ഈ മാസം മൂന്നിനാണ്. എന്നാല് അരീക്കോട്ടെ ഇരട്ടകൊലപാതകത്തിന് പിന്നില് പ്രവര്‍ത്തിച്ചവര് കൊലപാതകത്തിനായി വാഹനം വാടയ്‌ക്കെടുത്തത് രണ്ടിനാണെന്നാണ് അന്വേഷണത്തില് വ്യക്തമാവുന്നത്.\n2008ല് ബഷീര് നടത്തിയൊരു വിവാദ പ്രസംഗവുമായി ബന്ധപ്പെടുത്തിയാണ് ഇപ്പോള് വിവാദമുയരുന്നത്. എന്നാല് അന്ന് ഭരണത്തിലുണ്ടായിരുന്ന എല്‍ഡിഎഫ് സര്‍ക്കാര് ബഷീറിനെതിരെ ദുര്‍ബലമായ കുറ്റങ്ങള് ചുമത്തിയാണ് കേസെടുത്തത്. ആ കേസ് അടഞ്ഞ അധ്യായമാണ്.\nചോദ്യോത്തരവേള ആരംഭിക്കുമ്പോള് തന്നെ പ്രതിപക്ഷ നേതാവിനെ സംസാരിക്കാന് അനുവദിച്ചില്ലെന്ന പ്രതിപക്ഷ ആരോപണം കഴമ്പില്ലാത്തതാണ്. ചോദ്യോത്തരവേള കഴിഞ്ഞപ്പോള് തന്നെ പ്രതിപക്ഷ നേതാവിനെ സംസാരിക്കാന് സ്പീക്കര് ക്ഷണിച്ചിരുന്നു. ചോദ്യോത്തരവേള ആരംഭിക്കുമ്പോള് പ്രതിപക്ഷ നേതാവിനെ സംസാരിക്കാന് അനുവദിക്കുന്ന കീഴ്‌വഴക്കമില്ലെന്നും മുഖ്യമന്ത്രി പറഞ്ഞു.\nബഷീറിനെതിരെ എഫ്‌ഐആറിലുള്ളത് ദുര്‍ബലമായ ആരോപണമാണെന്നും മുഖ്യമന്ത്രി പറഞ്ഞു. ചന്ദ്രശേഖരന് കൊലപാതകവുമായി ബന്ധപ്പെട്ട് എഫ്‌ഐആറില് പേരില്ലാഞ്ഞിട്ടും സി എച്ച് അശോകനെ അറസ്റ്റ് ചെയ്തല്ലോ എന്ന ചോദ്യത്തിന് ചോദ്യം ചെയ്യാന് വിളിച്ചുവരുത്തിയശേഷം മൊഴിയുടെ അടിസ്ഥാനത്തിലാണ് അശോകനെ അറസ്റ്റ് ചെയ്തതെന്ന് മുഖ്യമന്ത്രി പറഞ്ഞു.\nഎന്നാല് പി കെ ബഷീറിനെ ചോദ്യം ചെയ്യാന് വിളിച്ച് വരുത്തുമോ എന്ന ചോദ്യത്തില് നിന്ന് മുഖ്യമന്ത്രി ഒഴിഞ്ഞുമാറി. വ്യവസായ മന്ത്രി പി കെ കുഞ്ഞാലിക്കുട്ടിയും ധനകാര്യമന്ത്രി കെ എം മാണിയും വാര്‍ത്താസമ്മേളനത്തില് സംസാരിച്ചു.\npk basheer oommen chandy ldf udf murder പികെ ബഷീര് ഉമ്മന് ചാണ്ടി എല്‍ഡിഎഫ് യുഡിഎഫ് കൊലപാതകം\nArrestingaperson if his name is mentioned in the FIR is not the approach of the government,\nStory first published: Wednesday, June 13, 2012, 12:05 [IST]


പ്രാർത്ഥനകൾ ബാക്കിയാക്കി ആ കുരുന്ന് യാത്രയായി\nമരണത്തിൽ നിന്നും ജീവിതത്തിലേക്ക് കൈപിടിച്ച് കയറ്റിയ അനുഭവം പങ്കുവെച്ച് കനിഹ\nHome News National പ്രാർത്ഥനകൾ ബാക്കിയാക്കി ആ കുരുന്ന് യാത്രയായി\nഒരു പ്രാർത്ഥനയ്ക്കും ആ കുരുന്ന് ജീവൻ പിടിച്ചു വെക്കാനായില്ല. പ്രാർത്ഥനകൾ ബാക്കിയാക്കി അവൾ മറഞ്ഞു. അമിത വേഗതയിലെത്തിയ കാറിടിച്ച് ഗുരുതരമായി പരിക്കേറ്റ പത്തുവയസ്സുകാരി രമ്യ മരണത്തിന് കീഴടങ്ങി. ഒരാഴ്ചയിലേറെയായി വെന്റിലേറ്ററിലായിരുന്ന രമ്യ ഇന്നലെ രാത്രിയോടെയാണ് മരിച്ചത്. തലയിലുണ്ടായ രക്ത സ്രാവമാണ് മരണ കാരണമെന്ന് രമ്യയെ പരിശോധിച്ച ഡോക്ടർ പറഞ്ഞു.\nഹൈദരാബാദിലെ പഞ്ചഗുട്ടയിൽവെച്ചാണ് പുതിയ സ്‌കൂളിലേക്ക് ആദ്യമായി പോകുകയായിരുന്ന രമ്യയും കുടുംബവും സഞ്ചരിച്ച കാർ അപകടത്തിൽ പെടുന്നത്. അപകടത്തിൽ രമ്യയുടെ മാതൃ സഹോദരൻ രാജേഷും മരിച്ചിരുന്നു. സംഭവത്തിൽ പരിക്കേറ്റ രമ്യയുടെ അമ്മ, മറ്റൊരു മാതൃ സഹോദരൻ എന്നിവർ ആശുപത്രിയിൽ ചികിത്സയിലാണ്.\nരമ്യയും കുടുംബവും സഞ്ചരിച്ചിരുന്ന കാർ ഇടിച്ചിട്ട 20 കാരൻ ശ്രാവലിനെ പോലീസ് അറെസ്റ്റ് ചെയ്തു. സിനിമാ ടിക്കറ്റ് കിട്ടിയില്ലെങ്കിലോ എന്നോർത്താണ് താൻ അമിത വേഗതയിൽ വാഹനമോടിച്ചതെന്നാണ് ശ്രാവൽ പോലീസിന് നൽകിയ മൊഴി. എന്നാൽ സംഭവ സമയം ശ്രാവൽ മദ്യപിച്ചിരുന്നതായി പോലീസ് കണ്ടെത്തിയിട്ടുണ്ട്. ഇയാൾക്കെതിരെ കൊലപാതക കുറ്റത്തിന് കേസ് എടുത്തു.\nPrevious articleഇതൊരു ബൈക്ക് അല്ല!!!\nNext articleഅങ്ങ് കൊൽക്കത്തയിലും ഇങ്ങനെ തന്നെയാ!!\n50 രൂപയുടെ കുറവ്; അധികൃതർ സിടി സ്‌കാൻ നിഷേധിച്ചത് മൂലം ഒരു വയസുകാരൻ മരണത്തിന് കീഴടങ്ങി\n50 രൂപയുടെ കുറവ്; അധികൃതർ സിടി സ്‌കാൻ നിഷേധിച്ചത് മൂലം ഒരു വയസുകാരൻ മരണത്തിന് കീഴടങ്ങി August 21, 2017\nഏഴു വയസ്സുകാരിക്ക് മൂന്നു മാസം ലൈംഗികപീഡനം; പ്രതികൾ പുറത്തു വിലസുന്നു\nകരുണയ്ക്ക് ഇങ്ങനെയും ചില മുഖങ്ങളുണ്ട്\nമുടക്കുന്നതിനേക്കാള് മൂല്യമുണ്ടാകും ഇതില് അരഞ്ഞ് ചേര്‍ന്ന നോട്ടുകള്‍ക്ക്


Saturday 26 August 2017 8:43 pm IST\nമഞ്ചേരി: പട്ടാപകല് വീട്ടില് അതിക്രമിച്ചു കയറി വീട്ടമ്മയെ ബലാല്‍സംഗം ചെയ്യാന് ശ്രമിച്ച യുവാവിനെ മഞ്ചേരി പൊലീസ് അറസ്റ്റ് ചെയ്തു. മഞ്ചേരി പയ്യനാട് വട്ടിപ്പറമ്പത്ത് പിന്‍സ് റഹ്മാന് എന്ന പ്രിന്‍സ്(27) ആണ് അറസ്റ്റിലായത്. 24ന് രാവിലെ എട്ട് മണിക്കാണ് സംഭവം. അടുക്കളയില് ജോലി ചെയ്തു കൊണ്ടിരുന്ന യുവതിയെ പിന്നിലൂടെ വന്ന പ്രതി വായും മൂക്കും പൊത്തിപ്പിടിക്കുകയായിരുന്നു. ശബ്ദം ഉണ്ടാക്കിയാല് കൊന്നു കളയും എന്നു ഭീഷണിപ്പെടുത്തി പീഡിപ്പിക്കാന് ശ്രമിക്കുന്നതിനിടയില് യുവതിയുടെ മൂക്കിലൂടെ രക്തം വരുന്നത് കണ്ട് ശ്രമം ഉപേക്ഷിച്ച് ഓടി രക്ഷപ്പെടുകയായിരുന്നു. തുടര്‍ന്ന് നടത്തിയ അന്വേഷണത്തില് പ്രദേശത്ത് നേരത്തെ സമാനമായ സംഭവം നടന്നിട്ടുണ്ടെന്ന് കണ്ടെത്തി. അതില് ഉള്‍പ്പെട്ട ആളെക്കുറിച്ച് ലഭിച്ച സൂചനയില് നിന്നാണ് പ്രതിയെ പിടികൂടിയത്. ഇയാള് കുറച്ചു ദിവസമായി യുവതി താമസിച്ചു വന്ന വീടും പരിസരവും നിരീക്ഷിച്ചുവരികയായിരുന്നു. ചോദ്യം ചെയ്തതില് പ്രദേശത്ത് സ്ത്രീകള് ഒറ്റക്ക് താമസിക്കുന്ന വേറെ വീടുകളും കണ്ടു വെച്ചതായി ഇയാള് മൊഴി നല്‍കി. കോടതിയില് ഹാജരാക്കിയ പ്രതിയെ റിമാന്റ് ചെയ്തു. മഞ്ചേരി സിഐ എന്. ബി. ഷൈജു, എസ്‌ഐ റിയാസ് ചാക്കീരി എന്നിവരുടെ നേതൃത്വത്തില് പ്രത്യേക അന്വേഷണ സംഘാംഗങ്ങളായ ഉണ്ണികൃഷ്ണന് മാരാത്ത്, പി.സഞ്ജീവ്, സലിം എന്നിവരാണ് പ്രതിയെ പിടികൂടിയത്.\nനിരവധി മോഷണക്കേസുകളിലെ പ്രതി പിടിയില്\nസ്‌ഫോടക വസ്തു ശേഖരം കണ്ടെത്തിയ സംഭവത്തില് പ്രതി പിടിയില്\nമോഷണ ശ്രമത്തിനിടെ പ്രതി പിടിയില്\nനടുക്കണ്ടത്തെ മോഷണം; പ്രതി പിടിയില്


പ്രവാസികളുടെ മടക്കം; നോർക്കയില് ഇതുവരെ രജിസ്റ്റര് ചെയ്തത് 4.13ലക്ഷം പേര്  | around 4.13 lakh expatriates registered with norka requesting repatriation\nപ്രവാസികളുടെ മടക്കം; നോർക്കയില് ഇതുവരെ രജിസ്റ്റര് ചെയ്തത് 4.13ലക്ഷം പേര് \nThiruvananthapuram, First Published 3, May 2020, 8:49 PM\nവിദേശത്തുനിന്നും മടങ്ങുന്ന പ്രവാസികളിൽ 61,009 പേർ തൊഴിൽ നഷ്ടപ്പെട്ടതിനെത്തുടർന്ന് മടങ്ങിയെത്തുന്നവരാണ്. രജിസ്റ്റർ ചെയ്തവരിൽ 9827 ഗർഭിണികളും 10,628 കുട്ടികളും 11256 വയോജനങ്ങളുമാണ്. പഠനം പൂർത്തിയാക്കിയ 2902 വിദ്യാർത്ഥികളും മടങ്ങിവരും.\nതിരുവനന്തപുരം: കൊവിഡ് പ്രതിസന്ധിയെത്തുടർന്ന് സ്വദേശത്തേക്ക് മടങ്ങാൻ നോർക്കയിൽ രജിസ്റ്റർ ചെയ്ത വിദേശ മലയാളികളുടെ എണ്ണം 4.13 ലക്ഷമായി. ഇതര സംസ്ഥാനങ്ങളിൽ നിന്ന് 150054 മലയാളികളും രജിസ്റ്റർ ചെയ്തിട്ടുണ്ട്. ഇതോടെ ലോക് ഡൗണിനെ തുടർന്ന് കേരളത്തിലേക്ക് മടങ്ങാൻ ആഗ്രഹിക്കുന്ന പ്രവാസികളുടെ എണ്ണം 5.63 ലക്ഷമായി ഉയർന്നു.\nവാർഷികാവധിക്ക് വരാൻ ആഗ്രഹിക്കുന്ന 70,638 പേരും, സന്ദർശന വിസ കാലാവധി കഴിഞ്ഞ 41236 പേരും വിസാ കാലാവധി കഴിഞ്ഞതും റദ്ദാക്കപ്പെട്ടവരുമായ 27,100 പ്രവാസികളും മടങ്ങിവരാൻ രജിസ്റ്റർ ചെയ്തിട്ടുണ്ട്.\nജയിൽ മോചിതരായ 806 പേരും മറ്റുള്ള കാരണങ്ങളാൽ 1,28,061 വിദേശ പ്രവാസികളും കേരളത്തിലേക്ക് മടങ്ങാൻ ആഗ്രഹിക്കുന്നതായി കണക്കുകൾ സൂചിപ്പിക്കുന്നു. രജിസ്റ്റർ ചെയ്തിട്ടുള്ള വിദേശ മലയാളികളുടെ പേരു വിവരവും മുൻഗണനാക്രമവും കേന്ദ്ര വിദേശകാര്യ മന്ത്രാലയത്തിനും അതത് രാജ്യത്തെ എമ്പസികൾക്കും അയച്ചുകൊടുക്കുന്നതിന് നടപടിയായി.\nഇതര സംസ്ഥാന പ്രവാസികളുടെ രജിസ്ട്രേഷനിൽ കര്‍ണാടകയില് നിന്ന് മടങ്ങിവരാൻ ഉള്ളവരുടെ എണ്ണം അരലക്ഷത്തോളമായി. ഇവിടെനിന്നും 49,233 പ്രവാസികളാണ് ഇതിനോടകം രജിസ്റ്റർ ചെയ്തത്. തമിഴ്നാട്ടിൽനിന്ന് 45,491 പേരും മഹാരാഷ്ട്രയിൽ നിന്ന് 20,869 പേരും സ്വദേശത്തേക്ക് മടങ്ങാനായി നോർക്കയിൽ രജിസ്റ്റർ ചെയ്തിട്ടുണ്ട്.\nLast Updated 3, May 2020, 8:49 PM


tata hospital kasaragod കാസർഗോഡ് ടാറ്റാ ആശുപത്രി നിർമാണ തൊഴിലാളികൾക്ക് കൊവിഡ്\nകാസർഗോഡ് തെക്കിൽ വില്ലേജിൽ നിർമാണത്തിലിരിക്കുന്ന ടാറ്റ ആശുപത്രിയിലെ തൊഴിലാളികൾക്ക് കൊവിഡ്. നിർമാണം അന്തിമഘട്ടത്തിലെത്തിയ കൊവിഡ് ആശുപത്രിയിലെ മൂന്ന് തൊഴിലാളികൾക്ക് കൂടിയാണ് കഴിഞ്ഞ ദിവസം രോഗബാധയുണ്ടായത്.\nജൂലൈ 21 ന് കൺസ്ട്രക്ഷൻ മാനേജർക്ക് രോഗം സ്ഥിരീകരിച്ചിരുന്നു. ഇയാളുടെ സമ്പർക്കത്തിലൂടെയാണ് തൊഴിലാളികൾക്ക് രോഗം പടർന്നത്. ഒറീസ സ്വദേശികളായ രണ്ട് പേർക്കും തെലങ്കാന, ആന്ധ്ര സ്വദേശികളായ ഓരോരുത്തർക്കുമാണ് രോഗബാധ. ഈ സാഹചര്യത്തിൽ നിർമാണ സ്ഥലത്തെ മുഴുവൻ പേരിലും ആന്റിജൻ പരിശോധന നടത്തുമെന്ന് ടാറ്റാ അധികൃതർ അറിയിച്ചു.\nRead Also : കണ്ണൂർ പരിയാരം മെഡിക്കൽ കോളജിൽ ജനറൽ വാർഡിലെ രോഗികൾക്കും കൊവിഡ്\nസംസ്ഥാന സർക്കാർ നിർദേശ പ്രകാരം ടാറ്റ ഗ്രൂപ്പ് നിർമ്മിക്കുന്ന കൊവിഡ് ആശുപത്രി ഈ മാസം പൂർത്തിയാക്കാനായിരുന്നു ലക്ഷ്യം. എന്നാൽ തൊഴിലാളികൾക്ക് രോഗം ബാധിക്കുകയും നിരീക്ഷണത്തിൽ പോവുകയും ചെയ്ത സാഹചര്യം ആശുപത്രിയുടെ പ്രവർത്തനം തുടങ്ങാൻ കാലതാമസമുണ്ടാക്കാൻ ഇടയാക്കും.\nഅതേസമയം കാസർഗോഡ് സ്വകാര്യ ആശുപത്രിയിൽ ചികിത്സയിലിരിക്കെ മരിച്ചയാളുടെ രണ്ടാം പരിശോധനാ ഫലവും പോസിറ്റീവായി. പനി ബാധിച്ച് ചികിത്സയിലിരിക്കെ ഞായറാഴ്ച മരിച്ച 62 കാരനായ ശശിധരനാണ് കൊവിഡ് സ്ഥിരീകരിച്ചത്. തുടർന്ന് നടത്തിയ ആന്റിജൻ പരിശോധനയിലാണ് കൊവിഡ് സ്ഥിരീകരിച്ചത്.\nപെരിയ കേന്ദ്ര സർവകലാശാലയിലേക്കും ആലപ്പുഴ വൈറോളജി ലാബിലേക്കും സ്രവം വിദഗ്ദ പരിശോധനയ്ക്കായി അയച്ചിരുന്നു. കേന്ദ്ര സർവകലാശാലയിലെ പരിശോധനാ ഫലമാണ് പോസറ്റീവായത്. ആലപ്പുഴയിലെ ഫലം കൂടി വന്ന ശേഷമേ കൊവിഡ് മരണമായി സ്ഥിരീകരിക്കുകയുള്ളൂവെന്ന് ജില്ലയിലെ ആരോഗ്യ വകുപ്പ് അധികൃതർ അറിയിച്ചു. കൊവിഡ് സ്ഥിരീകരിച്ചാൽ ജില്ലയിലെ ആറാമത്തെ മരണമാകും ശശിധരന്റേത്. ബീഡി കോൺട്രാക്ടറായ ഇയാളുടെ സമ്പർക്കപ്പട്ടികയിലുള്ളവരെ നിരീക്ഷണത്തിലാക്കിയിട്ടുണ്ട്. കൊവിഡ് മാനദണ്ഡങ്ങൾ പാലിച്ചാണ് ഇന്നലെ സംസ്‌കാര ചടങ്ങുകൾ നടന്നത്.\nStory Highlights – covid, tata hospital kasaragod


ഗേരി ക്രിസ്റ്റെൻ ഏഴരശ്ശനി Sports, Cricket\nഗേരി ക്രിസ്റ്റെൻ ജാതകം and Astrology\nപേര് ഗേരി ക്രിസ്റ്റെൻ\nജനന തിയതി 23 : 11 : 1967 ജനന സമയം 12 :0: 0\nജന്മ സ്ഥലം Cape Town\nഇത് ഏഴര ശനിയുടെ അപഹാര കാലഘട്ടത്തിന്റെ തുടക്കമാണ്. ഈ കാലഘട്ടത്തിൽ ശനി ചന്ദ്രനിൽ നിന്ന് മാറി 12 -ആം ഭാവത്തിൽ സ്ഥിതിചെയ്യുന്നു.അതുകൊണ്ട് തന്നെ ഈ കാലഘട്ടത്തിൽ സാമ്പത്തികനഷ്ടം, ശത്രുദോഷം, ലക്ഷ്യമില്ലാത്ത യാത്ര, തർക്കം, ദാരിദ്രം എന്നിവ കാണുന്നു. ഈ കാലഘട്ടത്തിൽ ഗേരി ക്രിസ്റ്റെൻ ശത്രുക്കളിൽ നിന്നും പ്രശ്നങ്ങൾ നേരിടേണ്ടിവരും. ഗേരി ക്രിസ്റ്റെൻ സഹപ്രവർത്തകരിൽ നിന്നും ജോലി സ്ഥലത്ത് പ്രശ്നങ്ങൾ അനുഭവിക്കേണ്ടതായിവരും. എന്നാൽ ഇത് ജോലിസ്ഥലത്തുള്ള സഹപ്രവർത്തകരിൽ നിന്നും മാത്രമല്ല അടുത്ത കൂട്ടുകാരിൽനിന്നും ഇതേ അനുഭവം പ്രതീക്ഷിക്കാം. ഇത് സമ്മർദ്ദത്തിനും, അസ്വസ്ഥതക്കും വഴിവെക്കും. ഗേരി ക്രിസ്റ്റെൻ കരുതലോടെ സാമ്പത്തിക കാര്യങ്ങളിൽ ഇടപെട്ടില്ലെങ്കിൽ അത് വലിയ സാമ്പത്തിക നഷ്ടത്തിന് വഴിവച്ചേക്കാം. ഈ കാലയളവിൽ ദീർഘദൂര യാത്രകൾ ഫലപ്രദമാകില്ല. ശനിയുടെ കാലതാമസവും, വിദ്വേഷ സ്വഭാവവും കാരണം ഫലം കാണാൻ വൈകുമെങ്കിലും ഗേരി ക്രിസ്റ്റെൻ ഫലം കാണുന്നതുവരെ തീർച്ചയായും ക്ഷമയോടെ കാത്തിരിക്കേണ്ടിവരും . ഈ കാലഘട്ടത്തെ ഒരു പഠനകാലയളവായി കണക്കാക്കുക, എല്ലാം ശരിയായ രീതിയിൽ വരുക തന്നെ ചെയ്യും. എന്നിരുന്നാലും ഈ കാലഘട്ടത്തിൽ വ്യാപാരസംബദ്ധമായ നിർണായക തീരുമാനം എടുക്കാതിരിക്കുന്നതാണ് നല്ലത്.\nഏഴര ശനിയുടെ ഏറ്റവും ഉയർന്ന ഘട്ടമാണ് ഇത്. അതുകൊണ്ട് തന്നെ ഈ ഘട്ടം ബുദ്ധിമുട്ടുള്ള ഒന്നാണ്. ഈ കാലഘട്ടത്തിൽ സ്വഭാവദൂഷ്യം,ബന്ധങ്ങളിൽ പ്രശ്നങ്ങൾ ഉണ്ടാവുക, മാനസിക പിരിമുറുക്കവും, വിഷമവും ഉണ്ടാവും . വിജയം നേടിയെടുക്കാൻ വളരെ ബുദ്ധിമുട്ടുള്ള കാലയളവായിരിക്കും ഇത്. കാരണം ഈ കാലഘട്ടത്തിൽ എത്രത്തോളം കഠിനാധ്വാനം ചെയ്താലും അത് നിഷ്ഫലമാകും. ഗേരി ക്രിസ്റ്റെൻ രോഗപ്രതിരോധ ശക്തി അത്രത്തോളം തൃപ്തകരമായിരിക്കില്ല. ഗേരി ക്രിസ്റ്റെൻ നല്ല രീതിയിൽ വ്യായാമങ്ങൾ ചെയ്യുകയും ആരോഗ്യത്തിന് പ്രാധാന്യം കൊടുക്കുകയും വേണം അല്ലാത്തപക്ഷം ആരോഗ്യപരമായി ഒരുപാട് പ്രശ്നങ്ങൾ നേരിടേണ്ടിവരും. ഗേരി ക്രിസ്റ്റെൻ വിഷാദരോഗം, അജ്ഞാത ഭയം എന്നിവ നേരിടേണ്ടിവരാം. ഗേരി ക്രിസ്റ്റെൻ ചിന്തയിലും, പ്രവൃത്തിയിലും, തീരുമാനമെടുക്കുന്നതിലും ഒരു അവ്യക്തത ഉണ്ടായിരിക്കും. ആത്‌മീയമായ പ്രവൃത്തിയിലൂടെയും, അടിസ്ഥാന ദാനധര്മങ്ങളും ഈ കാലഘട്ടത്തിൽ നിന്നും ഒരുപരിധി വരെ പ്രശ്നങ്ങളില്ലാതെ പുറത്തുവരുന്നതിന് സഹായിക്കും.\nഏഴര ശനിയുടെ അപഹാരത്തിന്റെ ക്രമീകരണ കാലഘട്ടമാണ് ഇത്. ഈ കാലഘട്ടത്തിൽ ശനി ചന്ദ്രനിൽ നിന്ന് മാറി രണ്ടാം ഭാവത്തിൽ കുടികൊള്ളുന്നു,അത് സാമ്പത്തിക, ആഭ്യന്തര ബുദ്ധിമുട്ടുകളെ സൂചിപ്പിക്കുന്നു. ഏഴര ശനിയുടെ മറ്റു രണ്ടുഘട്ടങ്ങളെക്കാൾ ചെറിയ ആശ്വാസം ഈ കാലയളവിൽ ലഭിക്കും.എങ്കിലും സാമ്പത്തിക ഞെരുക്കവും, ചില തെറ്റിധാരണയും ഈ കാലയളവിൽ കാണുന്നു. ചിലവുകൾ കൂടാൻ സാധ്യതയുന്ടെ അതുകൊണ്ട് തന്നെ ചില നിയന്ത്രണങ്ങൾ ആവശ്യമാണ്. പെട്ടന്നുള്ള സാമ്പത്തിക നഷ്ടം, മോഷണഭയം എന്നിവയ്ക്ക് സാധ്യതയുണ്ട്. ഗേരി ക്രിസ്റ്റെൻ കാര്യങ്ങൾ ചെയ്യുമ്പോൾ ആശങ്ക കാണുമെങ്കിലും അത് ഉത്സാഹത്തോടെ ചെയ്യേണ്ടതാണ്. ഗേരി ക്രിസ്റ്റെൻ കുടുംബത്തിനും, സ്വന്തം കാര്യങ്ങൾക്കും പ്രത്യേകം ശ്രദ്ധചെലുത്തേണ്ടത് ആവശ്യമാണ് അല്ലാത്തപക്ഷം പിന്നീട് അത് വലിയ പ്രശ്നങ്ങൾക്കു വഴിവെക്കും. വിദ്യാർഥികൾക്ക് വിജയം കൈവരിക്കാൻ നല്ല കഠിനാധ്വാനം ആവശ്യമാണ്, എങ്കിലും ഫലം വളരെ സാവധാനവും വൈകിയും മാത്രമേ കിട്ടാൻ സാധ്യതയുള്ളൂ. ഈ കാലയളവ് അപകടത്തെ സൂചിപ്പിക്കുന്നത് കൊണ്ടുതന്നെ ഗേരി ക്രിസ്റ്റെൻ വണ്ടിഓടിക്കുമ്പോൾ പ്രത്യേക ശ്രദ്ധ ആവശ്യമാണ്. മദ്യം, മത്സ്യ മാംസാദികൾ വര്ജിക്കുക എന്നിവ ചെയ്യുന്നത് വഴി ശനിയെ തൃപ്തിപ്പെടുത്താൻ കഴിയും. ഗേരി ക്രിസ്റ്റെൻ സാമ്പത്തിക, ആഭ്യന്തര കാര്യങ്ങളിൽ ബുദ്ധിപൂർവമായ ഇടപെടൽ ഈ കാലഘട്ടത്തിൽ നിന്ന് പുറത്തുവരുവാൻ ആവശ്യമാണ് .


വാളയാർ കേസ്: അപ്പീൽ നൽകുമെന്ന് പോലീസ്; വിശ്വാസമില്ലെന്ന് അമ്മ | Walayar rape case; Police will move appeal before court| mother responds\nവാളയാർ കേസ്: അപ്പീൽ നൽകുമെന്ന് പോലീസ്; വിശ്വാസമില്ലെന്ന് അമ്മ\nമകളെ പ്രതികളിലൊരാൾ പീഡിപ്പിക്കുന്നത് നേരിട്ട് കണ്ടെന്നും അമ്മ\nവാളയാറിൽ ദുരൂഹ സാഹചര്യത്തിൽ മരിച്ച ഒമ്പതുകാരിയുടെ ചെരിപ്പ്. സമാന സാഹചര്യത്തിൽ രണ്ടു കുട്ടികളും നഷ്ടപ്പെട്ട അച്ഛനും അമ്മയും ചെരിപ്പ് ഇപ്പോഴും സൂക്ഷിച്ചു വെച്ചിരിക്കുകയാണ്. ഫോട്ടോ: പിപി രതീഷ്\nപാലക്കാട്: വാളയാർ അട്ടപ്പള്ളത്തെ സഹോദരങ്ങളായ പെൺകുട്ടികളുടെ മരണം സംബന്ധിച്ച കേസിലെ പ്രതികളെ വെറുതെവിട്ടതിനെതിരേ പോലീസ് അപ്പീൽ നൽകും. ഇതിനുള്ള നിയമോപദേശം ലഭിച്ചതായി തൃശ്ശൂർ റേഞ്ച് ഡി.ഐ.ജി. എസ്. സുരേന്ദ്രൻ പറഞ്ഞു. എന്നാൽ, ഇനിയൊരു പോലീസന്വേഷണത്തിൽ വിശ്വാസമില്ലെന്ന് പെൺകുട്ടികളുടെ അമ്മ പറഞ്ഞു. മൂത്ത പെൺകുട്ടിയെ പ്രതികളിലൊരാൾ പീഡിപ്പിക്കുന്നത് താനും ഭർത്താവും നേരിൽക്കണ്ടിരുന്നു. ഈ വിവരം അന്വേഷണസംഘത്തിന് മുന്നിലും കോടതിയിലും പറഞ്ഞിട്ടും നീതികിട്ടിയില്ല. പ്രതികൾക്ക് സി.പി.എം. ബന്ധമുണ്ടെന്നും ഇവർ ആരോപിച്ചു.\nസി.പി.എം. ജില്ലാനേതൃത്വം കുട്ടികളുടെ മരണംസംബന്ധിച്ച് സമഗ്രാന്വേഷണം വേണമെന്നാവശ്യപ്പെട്ടു. പ്രതികളെ വെറുതെവിടാനുള്ള വിധിയുണ്ടായത് പ്രോസിക്യൂഷന്റെ വീഴ്ചയാണോ അതോ അന്വേഷണത്തിലെ വീഴ്ചയാണോ എന്ന് പരിശോധിക്കണമെന്നും പാർട്ടി ജില്ലാ സെക്രട്ടറി സി.കെ. രാജേന്ദ്രൻ പത്രക്കുറിപ്പിൽ ആവശ്യപ്പെട്ടു.\nകേസുമായി പാർട്ടി പ്രവർത്തകർക്ക് ബന്ധമില്ലെന്ന് സി.പി.എം.പുതുശ്ശേരി ഏരിയാസെക്രട്ടറി സുഭാഷ് ചന്ദ്രബോസ് പറഞ്ഞു. കേസന്വേഷണത്തിന്റെ ഒരുഘട്ടത്തിലും പാർട്ടിപ്രവർത്തകർ ആരും ഇടപെട്ടിരുന്നില്ലെന്നും അദ്ദേഹം പറഞ്ഞു.\nരണ്ട് കേസിന്റെയും വിധിപ്പകർപ്പ് കിട്ടിയാലുടൻ അപ്പീൽനൽകുമെന്ന് പോലീസ് പറയുന്നു. കഴിഞ്ഞദിവസങ്ങളിൽനടന്ന കോടതിവിധികളിൽ ഒരു പ്രതിയെ ആദ്യം വെറുതെവിട്ടതിന്റെ വിധിപ്പകർപ്പ് പോലീസിന് കിട്ടിയതായി ഡി.െഎ.ജി. പറഞ്ഞു.\n25-ന് മൂന്നുപ്രതികളെ വെറുെതവിട്ടതിന്റെ വിധിപ്പകർപ്പ് കിട്ടാൻ അപേക്ഷ നൽകിയിട്ടുണ്ട്. അതിനുശേഷമാകും അപ്പീലിനുപോവുക. പ്രതികളും സാക്ഷികളും കോടതിയിൽ കൊടുത്തിട്ടുള്ള മൊഴിയുടെ പകർപ്പും അപ്പീൽനൽകാൻ ആവശ്യമാണ്. കേസുമായി ബന്ധപ്പെട്ട എല്ലാ വിശദാംശങ്ങളും ശേഖരിച്ചാലേ മുൻ അന്വേഷണത്തിൽ വീഴ്ചപറ്റിയോ എന്ന് വ്യക്തമാവൂ എന്ന് ഡി.ഐ.ജി. പറഞ്ഞു.\nകുട്ടികളുടെ മരണവുമായി ബന്ധപ്പെട്ട് സി.പി.എം. പ്രാദേശിക നേതൃത്വത്തിന്റെ ഇടപെടലുണ്ടായതായി നേരത്തേതന്നെ ആരോപണമുയർന്നിരുന്നു. പ്രതികൾക്കായി ആദ്യം കേസ് വാദിച്ച അഭിഭാഷകൻ പിന്നീട് ജില്ലാ ചൈൽഡ് വെൽഫെയർ കമ്മിറ്റി ചെയർമാനായതായി പരാതിയുയർന്നു. ഈ അഭിഭാഷകനുമായി ബന്ധപ്പെട്ടവർതന്നെയാണ് പിന്നീട് പ്രതികൾക്കായി വാദിച്ചതും പ്രോസിക്യൂഷനുവേണ്ടി പലപ്പോഴും ഹാജരായതുമെന്ന ആക്ഷേപം ഇപ്പോൾ വീണ്ടും ചർച്ചയായിരിക്കയാണ്.\nവിധിപ്പകർപ്പ് പഠിച്ച് ഇടപെടും\nവാളയാർ കേസിന്റെ വിധിപ്പകർപ്പ് പഠിച്ചശേഷം ആവശ്യമെങ്കിൽ ഇടപെടും. ഏത് സാഹചര്യത്തിലാണ് പ്രതികളെ വെറുതെവിട്ടതെന്ന് പരിശോധിക്കും. വിധിപ്പകർപ്പ് കണ്ടശേഷമേ കേസന്വേഷണത്തിൽ വീഴ്ചയുണ്ടായോ എന്ന് പറയാനാകൂ. കുറ്റംചെയ്തവരെ വെറുതെവിടാൻ അനുവദിക്കില്ല. പ്രതിഭാഗം അഭിഭാഷകനെ സി.ഡബ്ല്യു.സി. ചെയർമാനാക്കിയതിൽ തെറ്റില്ല. നിയമനം നടത്തുന്നതിനുമുമ്പ് കേസിന്റെ കാര്യം പരിശോധിച്ചിരുന്നു. പ്രശ്നങ്ങളില്ലെന്ന് കണ്ടെത്തിയതിനെത്തുടർന്നാണ് ചെയർമാനാക്കിയത്.\n-മന്ത്രി കെ.കെ. ശൈലജ\nഎന്റെ മക്കൾക്ക് നീതികിട്ടണം\nഇനിയൊരു പോലീസന്വേഷണത്തിൽ വിശ്വാസമില്ല. അന്വേഷണത്തിന്റെ ഓരോ സമയത്തും ഉദ്യോഗസ്ഥർ രേഖകളും തെളിവുകളുമെല്ലാം വാങ്ങിപ്പോയപ്പോൾ കരുതിയതൊക്കെ വെറുതെയായി. ഇനി ഒരുരേഖയോ തെളിവോ ഞങ്ങളുടെ കൈയിലില്ല. എന്റെ മക്കൾക്ക് നീതിലഭിക്കുന്ന അന്വേഷണം വേണം.\nContent highlights: Walayar rape case; Police will move appeal before court, mother responds\n'സർഗസാന്ദ്രം' ഇ- മാഗസിൻ\nകൊടുന്തിരപ്പുള്ളി : പുളിയപ്പറമ്പ് ഹയർ സെക്കൻഡറി സ്കൂളിന്റെ കുട്ടികളുടെ വായനാനുഭവങ്ങൾ ..\nഓക്‌സിജൻ കോൺസൻട്രേറ്റർ നൽകി\nകരുതൽവാസകേന്ദ്രത്തിൽ ഭക്ഷണത്തിൽ വീണ്ടും ‘കല്ലുകടി’\nഓൺലൈൻ പഠനം : വിദ്യാർഥിക്ക് ഫോൺനൽകി അധ്യാപിക


ബൂസ്റ്റർ ഡോസ്എടുക്കാത്തവർക്ക് അബുദാബിയിലേക്കു പ്രവേശനമില്ല | PravasiExpress\nHome Good Reads ബൂസ്റ്റർ ഡോസ്എടുക്കാത്തവർക്ക് അബുദാബിയിലേക്കു പ്രവേശനമില്ല\nഅബുദാബി∙ ബൂസ്റ്റർ ഡോസ് എടുക്കാത്തവർക്ക് അബുദാബിയിലേക്കു പ്രവേശനമില്ല. വാക്സീനും ബൂസ്റ്റർ ഡോസും എടുത്ത് അൽഹൊസൻ ആപ്പിൽ ഗ്രീൻ പാസ് കാണിച്ചാൽ മാത്രമേ റോഡ് മാർഗം തലസ്ഥാനത്തേക്കു പ്രവേശിക്കാൻ അനുമതി ലഭിക്കൂ. രണ്ടാമത്തെ ഡോസ് വാക്സീൻ എടുത്ത്6മാസം പിന്നിട്ടവരാണ് ബൂസ്റ്റർ ഡോസ് എടുക്കേണ്ടത്.\n2 ഡോസ് സിനോഫാം എടുത്തവർ ബൂസ്റ്ററായി ഒരു ഡോസ് ഫൈസർ എടുത്താലും ഗ്രീൻപാസ് ലഭിക്കും. എന്നാൽ ഇവർ6മാസത്തിനുശേഷം ഒരു ഡോസ് ഫൈസർ കൂടി എടുക്കണം.2ഡോസ് ഫൈസർ എടുത്തവർക്കും ബൂസ്റ്റർ ഡോസ് നിർബന്ധമാണ്.\nഒരിക്കൽ പിസിആർ എടുത്ത് ഫലം നെഗറ്റീവായാൽ പൂർണമായും വാക്സീൻ എടുത്തവർക്ക് 14 ദിവസത്തേയ്ക്കും അല്ലാത്തവർക്ക്7ദിവസത്തേക്കും ഗ്രീൻപാസ് ലഭിക്കും. വാക്സീൻ എടുക്കുന്നതിൽ ഇളവുള്ളവർക്കും6മാസത്തിനകം കോവിഡ് ബാധിച്ചവർക്കും ഇളവുണ്ട്.6മാസം കഴിഞ്ഞിട്ടും ബൂസ്റ്റർ ഡോസ് എടുക്കാത്തവർ പിസിആർ ടെസ്റ്റ് എടുത്താലും അൽഹൊസൻ ആപ്പിൽ പച്ച തെളിയില്ല.\nബൂസ്റ്റർ എടുത്ത ഉടൻ പച്ച നിറത്തിലേക്കു മാറുമെന്നും അധികൃതർ വ്യക്തമാക്കുന്നു. ഇതുവരെ വാക്സീൻ എടുക്കാത്തവർ 96 മണിക്കൂറിനകമുള്ള പിസിആർ നെഗറ്റീവ് ഫലം ഹാജരാക്കണം. ഈ വർഷം ആദ്യം മുതൽ സർക്കാർ ജീവനക്കാർക്കും ഓഫിസിൽ പ്രവേശിക്കാൻ ഗ്രീൻ പാസ് നിർബന്ധമാക്കിയിരുന്നു.\nPrevious articleഗുണ്ടകൾ വിളയാടുന്ന മലയാള നാട്\nNext articleസമയം മൂവി അവാർഡ്സ് 2020 – 2021: ഹോം മികച്ച ചിത്രം, ഇന്ദ്രൻസ് നടൻ\n‘പൊന്നിക്ക നിങ്ങൾ ഇത് എന്ത് ഭാവിച്ചാണ്’; വൈറലായി മമ്മൂട്ടിയുടെ മാസ് ലുക്ക്


മലയാള സിനിമയെ നിയന്ത്രിക്കുന്ന ദാവൂദ് ഇബ്രാഹിമും ഡി കമ്പനിയും ദിലീപിന്റെ ജീവന് ഭീഷണിയുണ്ടെന്ന് ഇന്റലിജന്‍സ് റിപ്പോര്‍ട്ട്..എല്ലാം നഷ്ടമായ ദിലീപ് തുറന്നു പറയുമോ എന്ന ഭയം | Daily Indian Herald\nമലയാള സിനിമയെ നിയന്ത്രിക്കുന്ന ദാവൂദ് ഇബ്രാഹിമും ഡി കമ്പനിയും ദിലീപിന്റെ ജീവന് ഭീഷണിയുണ്ടെന്ന് ഇന്റലിജന്‍സ് റിപ്പോര്‍ട്ട്..എല്ലാം നഷ്ടമായ ദിലീപ് തുറന്നു പറയുമോ എന്ന ഭയം\nകൊച്ചി: മലയാള സിനിമയെ നിയന്ത്രിക്കുന്ന ദാവൂദ് ഇബ്രാഹിമും ഡി കമ്പനിയുമാണെന്നാണ് സൂചന. ദാവൂദിന്റെ ബിനാമി ഗുല്‍ഷനാണ് മലയാള സിനിമയിലെ കള്ളപ്പണത്തിന്റെ പ്രധാന പ്രഭവ കേന്ദ്രമെന്നാണ് റിപ്പോര്‍ട്ടുകള് പുറത്തുവന്നത്. നൂറോളം സിനിമകളില് മാത്രം അഭിനയിച്ച ദിലീപിന് എങ്ങനെ 700 കോടിയുടെ സ്വത്ത് കിട്ടിയെന്ന് പൊലീസ് അന്വേഷിച്ചിരുന്നു. ഇതോടെ സിനിമയിലെ അധോലോക ബന്ധവും പുറത്തുവന്നു. ഗുല്‍ഷന്റെ ഇടപെടലുകളുടെ തെളിവും കിട്ടി. ഈ സാഹചര്യത്തില് പൊലീസ് ചില മുന്‍കരുതലുകള് എടുത്തു. അതുകൊണ്ടാണ് ദിലീപിന് സുരക്ഷാ ഭീഷണിയുണ്ടെന്ന് കോടതിയെ പൊലീസ് അറിയിച്ചതും.\nദിലീപ് ജയിലില് ആണെങ്കിലും കോടതിയില് കൊണ്ടുപോകാന് കഴിയാത്ത സാഹചര്യമാണ്. ആ സാഹചര്യം ദുരൂഹമായ ഒരു ആക്രമണത്തെ മുന്നില് കണ്ടുകൊണ്ടാണ് പൊലീസ് ഉദ്യോദഗസ്ഥര് പ്രവര്‍ത്തിക്കുന്നത്. നിസ്സാരമായ ഒരു വ്യക്തി അല്ല ദിലീപ്. സിനിമാ നടന് എന്നതുപോലെ പ്രശസ്ത – കുപ്രശസ്ത രംഗങ്ങളിലും സാന്നിധ്യവും സാമീപ്യവും ഉണ്ടാന്നെ കണ്ടെത്തലുകളാണ് ഞെട്ടിക്കുന്നത്. ദിലീപിനെ ചോദ്യം ചെയ്യുമ്പോള് പല രഹസ്യങ്ങളും പുറത്തുവരും. അതൊരു പക്ഷെ, പല വമ്പന്മാരിലെക്കും നീണ്ടുപോകാം. മാത്രമല്ല, അധോലോകവുമായി ബന്ധപ്പെട്ട ചിലര്‍ക്ക് ദിലീപ് ജീവനോടെ ഇരിക്കാന് താല്പര്യമില്ലെന്ന് പൊലീസ് തിരിച്ചറിയുന്നു. ദിലീപിന് എല്ലാം നഷ്ടമായി. അതുകൊണ്ട് തന്നെ എല്ലാം ദിലീപ് തുറന്നു പറയുമോ എന്ന ഭയം ചിലര്‍ക്കുണ്ട്.\nമലയാള സിനിമയുടെ വിദേശത്തെ സാറ്റലൈറ്റ് റൈറ്റും മറ്റും നേടിക്കൊടുക്കുന്നതിന്റെ മറവിലാണ് ദുബായ് കേന്ദ്രീകൃതമായ ഹവാല ഏജന്‍സിയുടെ ഇടപെടല് നടക്കുന്നത്. മൂന്ന് കോടി പ്രതിഫലം പറ്റുന്ന ദിലീപിന്റെ മൊത്തം ആസ്തി 800 കോടിയാണെന്ന ഞെട്ടിക്കുന്ന കണക്കാണ് കേന്ദ്ര അന്വേഷണ ഏജന്‍സികള് പങ്കുവയ്ക്കുന്നത്. ഇതിന് പിന്നില് ദാവൂദ് സംഘത്തിലെ പ്രധാനിയാണെന്നാണ് വിലയിരുത്തല്. വിദേശത്ത് നേട്ടമുണ്ടാക്കുന്ന മലയാള സിനിമകളില് എല്ലാം ദാവൂദിന്റെ കമ്പനിയുടെ ഇടപെടല് സജീവമാണ്. ഈ കളികളെല്ലാം ദിലീപിന് അറിയാം. മുമ്പ് ബോളിവുഡില് മാത്രമാണ് ഡി കമ്പനി ഇടപെട്ടിരുന്നത്. എന്നാല് മുംബൈ സ്ഫോടനക്കേസും അനുബന്ധ പ്രശ്നങ്ങളും ഹിന്ദി സിനിമയുടെ നിയന്ത്രണം ഡി കമ്പനിയില് നിന്ന് ഏതാണ് അകറ്റി. ബോളിവുഡ് സൂപ്പര്‍താരങ്ങള് സഞ്ജയ് ദത്തിന്റെ അറസ്റ്റോടെ അധോലോകത്ത് നിന്ന് അകലം പാലിച്ചു. ഇതോടെ മറ്റ് പ്രാദേശിക ഭാഷകളിലേക്ക് ഡി കമ്പനി തിരിയുകയായിരുന്നു. കൂടുതല് സേഫ് ആയ മലയാളത്തിലേക്ക് കണ്ണെത്തി.\nഗള്‍ഫിലെ മലയാളി പ്രേക്ഷകരുടെ സാന്നിധ്യം കൊണ്ടു തന്നെ സിനിമകള് വിജയിക്കുമെന്ന തിരിച്ചറിവായിരുന്നു ഇതിന് കാരണം. അങ്ങനെ വിദേശത്തെ റൈറ്റുകളെല്ലാം ഡി കമ്പനിയിലൂടെ നീങ്ങി. കള്ളപ്പണവും ഹാവാല പണവും നടന്മാരുടേയും നിര്‍മ്മാതക്കാളുടേയും പോക്കറ്റിലേക്ക് ഒഴുകി. ദാവൂദിന്റെ വിശ്വസ്താനാണ് ഗുല്‍ഷന്. ഗുല്‍ഷനാണ് ദുബായിലിരുന്ന് മലയാള സിനിമയെ നിയന്ത്രിക്കുന്നത്. ഓരോ താരങ്ങള്‍ക്കും പറഞ്ഞുറപ്പിക്കുന്നതില് നാമമാത്ര തുകയാണ് കേരളത്തില് കൊടുക്കുക. ബാക്കി തുക ഇടാപാട് നടത്തുന്നത് ഗുല്‍ഷനാണെന്നാണ് കണ്ടെത്തല്. അതായത് ബാക്കി തുക ഗുല്‍ഷന് ഹാവാല ഇടപാടുകളിലൂടെ കേരളത്തിലെത്തിക്കും. അല്ലാത്ത പക്ഷം എന് ആര് ഐ അക്കൗണ്ടിലൂടെ മാറ്റിയെടുക്കും. മലയാള സിനിമയിലെ പല വമ്പന് ഇടപാടുകളും പൊലീസിന്റെ സംശയ നിഴലിലാണ്. ഇത് ജയിലിലുള്ള ദിലീപ് പുറത്തുപറഞ്ഞാല് മലയാള സിനിമ തന്നെ സ്തംഭനത്തിലാകും.\nദിലീപടക്കമുള്ള ചില താരങ്ങള് ആറേഴുവര്‍ഷം കൊണ്ട് കുന്നുകൂട്ടിയ സമ്പത്തിന്റെ യഥാര്‍ഥ സ്രോതസ്സെന്താണെന്ന വിവരവും തേടുന്നുണ്ട്. താരക്രിക്കറ്റിന്റെ നടത്തിപ്പ് സംബന്ധിച്ചും ചില വിവരങ്ങള് ഏജന്‍സികള്‍ക്ക് ലഭിച്ചതായി അറിയുന്നു. ചില സിനിമകള് നിര്‍മ്മിച്ച ശേഷം പ്രൊഡക്ഷന് കണ്‍ട്രോളര്‍മാര് നിര്‍മ്മാതാക്കളാകുന്നു. പത്ത് കോടി പോലും മുടക്കി സിനിമ എടുക്കുന്നു. ഇതെല്ലാം കള്ളപ്പണത്തിന്റെ സ്വാധീനം മൂലമാണെന്നാണ് എന്‍ഫോഴ്സ്മെന്റിന്റെ കണ്ടെത്തല്. വിശദമായ അന്വേഷണം ഇക്കാര്യത്തില് നടക്കുന്നുണ്ട്. ഇവര് ദിലീപിനെ ചോദ്യം ചെയ്താല് കള്ളി പൊളിയും. അതുകൊണ്ടാണ് ദിലീപിനെ വകവരുത്താനുള്ള നീക്കം.\nമലയാളത്തില് കഴിഞ്ഞ അഞ്ചു വര്‍ഷം നിര്‍മ്മിച്ച മുഴുവന് സിനിമകളുടെയും ധന വിനിയോഗത്തിന്റെ വിശദമായ കണക്കെടുപ്പു നടത്താന് സാമ്പത്തിക കുറ്റാന്വേഷണ ഏജന്‍സികള് തീരുമാനിച്ചിട്ടുണ്ട്. ഈ സാഹചര്യത്താലാണ്. നടിയെ ആക്രമിച്ച കേസിലെ ഒന്നാംപ്രതി പള്‍സര് സുനി തന്നെ ഹവാല കാരിയറാണെന്ന വിവരം നേരത്തെ പുറത്തു വന്നിരുന്നു. നടിയെ ഉപദ്രവിച്ച് അപകീര്‍ത്തികരമായ ദൃശ്യങ്ങള് പകര്‍ത്താന് ഒന്നരക്കോടി രൂപയുടെ ക്വട്ടേഷന് നല്‍കിയെന്ന കേസുമായി ബന്ധപ്പെട്ടു നടന് ദിലീപിന്റെ സാമ്പത്തിക ഇടപാടുകളില് കേന്ദ്ര സാമ്പത്തിക കുറ്റാന്വേഷണ ഏജന്‍സികള് അവലോകന റിപ്പോര്‍ട്ട് തയാറാക്കി.\nഇപ്പോള് നടക്കുന്ന അന്വേഷണത്തിനിടയില് സാമ്പത്തിക ഇടപാടുകള് സംബന്ധിച്ചു ലഭിക്കുന്ന വിവരങ്ങള് പ്രത്യേക ഫയലായാണു സൂക്ഷിക്കുന്നത്. ഈ അന്വേഷണം പൂര്‍ത്തിയാക്കുന്നതോടെ ക്രൈം ബ്രാഞ്ചിന്റെ സാമ്പത്തിക കുറ്റാന്വേഷണ വിഭാഗവും ദിലീപിനെ ചോദ്യം ചെയ്യും. താരസംഘടനയടക്കം മൂന്നാലുവര്‍ഷമായി നടത്തിവരുന്ന പ്രവര്‍ത്തനങ്ങള് എന്‍ഫോഴ്‌സ്‌മെന്റിന്റെ നിരീക്ഷണത്തിലാ


ഗുരുവായൂര് മണ്ഡലത്തില് ഒരു പഞ്ചായത്തില് ഒരു കളിസ്ഥലം പദ്ധതി\nശ്രീ. എൻ.കെ. അക്ബര് : താഴെ കാണുന്ന ചോദ്യങ്ങൾക്കു കായികം, വഖഫ്, ഹജ് തീർത്ഥാടന വകുപ്പ് മന്ത്രി സദയം മറുപടി പറയാമോ?\nസംസ്ഥാനത്ത് ഒരു പഞ്ചായത്തില് ഒരു കളിസ്ഥലം എന്ന പദ്ധതിയുടെ ഭാഗമായി നിര്‍മ്മാണം നടത്തിയതും നടന്നുകൊണ്ടിരിക്കുന്നതുമായ പ്രവൃത്തികളുടെ പേരും തുകയും അടങ്ങിയ വിശദമായ പട്ടിക ലഭ്യമാക്കുമോ;\nഗുരുവായൂര് നിയോജക മണ്ഡലത്തില് പ്രസ്തുത പദ്ധതിയില് ഉള്‍പ്പെടുത്തുന്നതിനായി ലഭിച്ച പ്രൊപ്പോസലുകളുടെ വിശദാംശങ്ങള് അറിയിക്കുമോ?\nപ്ലേ ഫോര് ഹെല്‍ത്ത് പദ്ധതി\nശ്രീ. പി. ടി. എ. റഹീം : താഴെ കാണുന്ന ചോദ്യങ്ങൾക്കു കായികം, വഖഫ്, ഹജ് തീർത്ഥാടന വകുപ്പ് മന്ത്രി സദയം മറുപടി പറയാമോ?\nസംസ്ഥാനത്ത് സ്പോര്‍ട്സ് സ്കൂളുകളിലേക്കും സ്പോര്‍ട്സ് കൗണ്‍സിലിന്റെ അക്കാദമികളിലേക്കുമുളള സെലക്ഷന് നടപടികളുടെ നിലവാരം ഉയര്‍ത്തി കൂടുതല് സുതാര്യമാക്കുന്നതിന് നടപടി സ്വീകരിക്കുമോ;\nപ്രെെമറി വിദ്യാര്‍ത്ഥികളുടെ ശാരീരികവും മാനസികവുമായ കഴിവുകള് വര്‍ദ്ധിപ്പിക്കുവാന് ലക്ഷ്യമിട്ട് കഴിഞ്ഞ സര്‍ക്കാര് ആരംഭിച്ച പ്ലേ ഫോര് ഹെല്‍ത്ത് പദ്ധതി നിലവിലുണ്ടോ; എങ്കില് പദ്ധതി കൂടുതല് സ്കൂളുകളിലേയ്ക്ക് വ്യാപിപ്പിക്കുവാന് വേണ്ട നടപടി സ്വീകരിക്കുമോ;\nസംസ്ഥാനത്തിന്റെ സമഗ്രമായ കായികവികസനം ലക്ഷ്യമിട്ട് കായിക വകുപ്പും ഓസ്ട്രേലിയയിലെ വിക്ടോറിയ യൂണിവേഴ്സിറ്റിയും സഹകരിച്ചുള്ള പദ്ധതിയുടെ പ്രവര്‍ത്തന പുരോഗതി വ്യക്തമാക്കാമോ?\nഎല്ലാ പഞ്ചായത്തിലും ഒരു കളിക്കളം പദ്ധതി\nഎല്ലാ പഞ്ചായത്തിലും ഒരു കളിക്കളം എന്ന പദ്ധതിയിൽ എത്ര കളിക്കളങ്ങൾ നാളിതുവരെ പൂർത്തീകരിക്കാൻ സാധിച്ചിട്ടുണ്ടെന്ന വിവരം ജില്ലതിരിച്ച് വ്യക്തമാക്കുമോ?\nആലപ്പുഴ മണ്ഡലത്തില് ഒരു പഞ്ചായത്തില് ഒരു കളിസ്ഥലം പദ്ധതി\nഒരു പഞ്ചായത്തില് ഒരു കളിസ്ഥലം പദ്ധതി ആലപ്പുഴ നിയോജക മണ്ഡലത്തിലെ എല്ലാ പഞ്ചായത്തുകളിലും നടപ്പിലാക്കിയിട്ടുണ്ടോ; വ്യക്തമാക്കാമോ;\nആലപ്പുഴ മണ്ഡലത്തിലെ ആര്യാട് സ്റ്റേഡിയത്തിന്റെ നിര്‍മ്മാണപ്രവൃത്തികള് ആരംഭിച്ചിട്ടുണ്ടോ; വിശദമാക്കാമോ?\nഓപ്പറേഷൻ ഒളിമ്പ്യ പദ്ധതി\nഓപ്പറേഷൻ ഒളിമ്പ്യ പദ്ധതിയിൽ നിലവിൽ ഏതൊക്കെ കായിക ഇനങ്ങളാണ് ഉൾപ്പെടുത്തിയിട്ടുള്ളത്;\nപ്രസ്തുത പദ്ധതിയിൽ ഹോക്കി ഉൾപ്പെടുത്തിയിട്ടുണ്ടോ; ഇല്ലെങ്കിൽ ഉൾപ്പെടുത്താൻ നടപടി സ്വീകരിക്കുമോ; വ്യക്തമാക്കുമോ?\nസ്പോർട്സ് എക്സലൻസ് ത്രൂ ഇന്റർനാഷണൽ പാർട്ണർഷിപ്പ് പദ്ധതി\nശ്രീ എം വിൻസെൻറ് : താഴെ കാണുന്ന ചോദ്യങ്ങൾക്കു കായികം, വഖഫ്, ഹജ് തീർത്ഥാടന വകുപ്പ് മന്ത്രി സദയം മറുപടി പറയാമോ?\nകായിക വകുപ്പും ഓസ്ട്രേലിയയിലെ വിക്ടോറിയ യൂണിവേഴ്സിറ്റിയുമായി സഹകരിച്ച് നടപ്പാക്കുന്ന സ്പോർട്സ് എക്സലൻസ് ത്രൂ ഇന്റർനാഷണൽ പാർട്ണർഷിപ്പ് പദ്ധതിയിലൂടെ ഏതൊക്കെ കായികയിനങ്ങൾക്കാണ് പ്രോത്സാഹനം നൽകുന്നത്; ഈ പദ്ധതിയിലേക്ക് കായികതാരങ്ങളെ തെരഞ്ഞെടുക്കുന്നതിനുള്ള മാനദണ്ഡങ്ങൾ എന്തൊക്കെയാണെന്ന് വ്യക്തമാക്കുമോ;\nഈ പദ്ധതി പ്രകാരം നാളിതുവരെ എത്ര കായികതാരങ്ങൾക്ക് പരിശീലനം നൽകിയിട്ടുണ്ട്; വിശദാംശങ്ങൾ നൽകുമോ?\nസ്‌കൂൾ ഗ്രൗണ്ടുകളിൽ കളിക്കള നിർമ്മാണം\nസ്വന്തമായി ഭൂമിയില്ലാത്ത പഞ്ചായത്തുകൾക്ക് കളിക്കളങ്ങൾ നിർമ്മിക്കുന്നതിന് എന്തെങ്കിലും പദ്ധതി ആവിഷ്കരിച്ചിട്ടുണ്ടോ;\nപ്രസ്തുത പഞ്ചായത്തുകളിലെ സ്കൂളുകളുടെ ഉടമസ്ഥതയിലുള്ള ഗ്രൗണ്ടുകൾ ഏറ്റെടുത്ത് കളിക്കളങ്ങൾ നിർമ്മിക്കുന്നതിന് അനുമതി നൽകുമോ; വിശദാംശങ്ങൾ വ്യക്തമാക്കുമോ?\nമലപ്പുറം ജില്ലയില് നീന്തല്‍ക്കുളം\nപ്ലസ് വണ് ഉപരിപഠനത്തിന് ഉള്‍പ്പെടെ നീന്തല് അധിക യോഗ്യതയായി പരിഗണിക്കപ്പെടുന്ന സാഹചര്യത്തില് കുട്ടികള്‍ക്ക് നീന്തല് പരിശീലനത്തിനായി എല്ലാ ജില്ലകളിലും കേന്ദ്രങ്ങള് ആരംഭിക്കുന്നത് പരിഗണിക്കുമോ;\nസംസ്ഥാനത്ത് ഏതെല്ലാം ജില്ലകളില് സ്പോര്‍ട്സ് കൗണ്‍സിലിന് കീഴില് നീന്തല്‍ക്കുളങ്ങള് പ്രവര്‍ത്തിക്കുന്നുണ്ട്;\nമലപ്പുറം ജില്ല സ്പോര്‍ട്സ് കൗണ്‍സിലിന് കീഴില് നീന്തല്‍ക്കുളം ആരംഭിക്കുന്ന കാര്യം പരിഗണിക്കുമോ?\nകായികതാരങ്ങള്‍ക്ക് അന്തര്‍ദ്ദേശീയ നിലവാരത്തിലുള്ള പരിശീലനം\nഒളിംപിക് മെഡല് എന്ന ലക്ഷ്യം മുന്‍നിര്‍ത്തി കായികതാരങ്ങള്‍ക്ക് അന്തര്‍ദ്ദേശീയ നിലവാരത്തിലുള്ള പരിശീലനം നല്‍കുന്നതിനായി പദ്ധതി ആവിഷ്കരിച്ചിട്ടുണ്ടോ; വിശദാംശം ലഭ്യമാക്കാമോ;\nപ്രസ്തുത പദ്ധതിയില് എത്ര കായികതാരങ്ങള്‍ക്ക് പരിശീലനം നല്‍കുവാനാണ് ഉദ്ദേശിക്കുന്നതെന്ന് വ്യക്തമാക്കാമോ?\nകാഞ്ഞങ്ങാട് മണ്ഡലത്തിലെ കായിക വകുപ്പ് പദ്ധതികൾ\nശ്രീ ഇ ചന്ദ്രശേഖരന് : താഴെ കാണുന്ന ചോദ്യങ്ങൾക്കു കായികം, വഖഫ്, ഹജ് തീർത്ഥാടന വകുപ്പ് മന്ത്രി സദയം മറുപടി പറയാമോ?\nകാഞ്ഞങ്ങാട് നിയോജക മണ്ഡലത്തിൽ കായിക വകുപ്പ് മുഖേന നടത്തിവരുന്ന പ്രവർത്തനങ്ങൾ എന്തൊക്കെയാണെന്ന് വിശദമാക്കാമോ?\nപഞ്ചായത്തുകളില് ഒരു കളിസ്ഥലം എന്ന പദ്ധതിയില് നിലമ്പൂര് നിയോജക മണ്ഡലത്തിലെ ഏതെല്ലാം പ‍ഞ്ചായത്തുകളെ ഉള്‍പ്പെടുത്തിയിട്ടുണ്ടെന്ന് അറിയിക്കാമോ;\nപ്രസ്തുത പദ്ധതിയിലേക്ക് കളിസ്ഥലങ്ങൾ തെരഞ്ഞെടുത്തതിന്റെ മാനദണ്ഡങ്ങള് എന്തൊക്കെയാണ്; വിശദാംശങ്ങള് ലഭ്യമാക്കാമോ; എത്ര തുകയാണ് ഒരു കളിസ്ഥലത്തിന് പരമാവധി അനുവദിക്കുകയെന്ന് അറിയിക്കാമോ;\nദേശീയ കായിക മത്സരങ്ങളില് മികവ് പുലര്‍ത്താനാകുന്ന കായിക ഇനങ്ങളുടെ പരിശീലന സൗകര്യങ്ങള് ഇത്തരം കളിസ്ഥലങ്ങളില് ഏര്‍പ്പെടുത്തുമോ; ഇത്തരത്തില് കളിസ്ഥലങ്ങള് സജ്ജീകരിക്കാനാവുമോ എന്നറിയിക്കാമോ;\nതദ്ദേശ സ്ഥാപനങ്ങളുടെ ഉടമസ്ഥതയിലുള്ള സ്ഥലസൗകര്യങ്ങളുള്ള സ്കൂള് ഗ്രൗണ്ടുകള് പ്രസ്തുത പദ്ധതിയില് ഉള്‍പ്പെടുത്തി നവീകരിക്കാനാവുമോ; വിശദാംശങ്ങള് അറിയിക്കാമോ?\nകായിക വിദ്യാഭ്യാസ നയം\nസംസ്ഥാനത്ത് അംഗൻവാടി മുതല് ബിരുദാനന്തര ബിരുദം വരെയുള്ള മേഖലയില് കായിക വിദ്യാഭ്യാസത്തിന് പുതിയ നയം രൂപീകരിച്ചിട്ടുണ്ടോ; വ്യക്തമാക്കാമോ;\nകായിക വിദ്യാഭ്യാസത്തിന് അന്താരാഷ്ട്ര നിലവാരത്തിലുള്ള കരിക്കുലം നടപ്പിലാക്കുവാന് തീരുമാനിച്ചിട്ടുണ്ടോ;\nഎങ്കില് കായിക മേഖലയിലെ ദേശീയ, അന്തര്‍ദേശീയ തലങ്ങളിലുള്ള നൂതന സംവിധാനങ്ങളെക്കുറിച്ച് അറിവുള്ളവരെക്കൂടി കരിക്കുലം കമ്മിറ്റിയില് ഉൾപ്പെടുത്തി പ്രസ്തുത കരിക്കുലം നടപ്പിലാക്കുവാന് നടപടി സ്വീകരിക്കാമോ; വ്യക്തമാക്കാമോ?\nകായികരംഗത്ത് മികച്ച പ്രതിഭകളെ വാര്‍ത്തെടുക്കുന്നതിനുള്ള പ്രവര്‍ത്തനങ്ങള്\nഇന്ത്യന് കായികരംഗത്ത് മികച്ച പ്രതിഭകളെ വാര്‍ത്തെടുക്കുന്നതിനായി സംസ്ഥാനം നടപ്പിലാക്കുന്ന പ്രധാന പ്രവര്‍ത്തനങ്ങള് എന്തെല്ലാമാണ്; വിശദമാക്കുമോ;\nഏതെല്ലാം കായിക ഇനങ്ങളിലാണ് പ്രത്യേക ശ്രദ്ധ പതിപ്പിച്ചിട്ടുള്ളതെന്നും ഇതിനായി ഈ സര്‍ക്കാര് ചെയ്ത പ്രവര്‍ത്തനങ്ങളും അറിയിക്കാമോ;\nസ്കൂള്‍തലത്തില്‍തന്നെ പ്രതിഭകളെ കണ്ടെത്തി പരിപോഷിപ്പിക്കുന്നതിന് പദ്ധതികള് നിലവിലുണ്ടോ;\nകായിക പ്രതിഭകളായ വിദ്യാര്‍ത്ഥികള്‍ക്ക് ഉപരിപഠനത്തിനും തൊഴില് ലഭ്യതയ്ക്കുമായി സ്വീകരിച്ചുവരുന്ന നടപടികള് വ്യക്തമാക്കുമോ?\nകാസർഗോഡ് മണ്ഡലത്തിലെ കളിസ്ഥലങ്ങൾ\nകാസർഗോഡ് നിയോജക മണ്ഡലത്തിൽ തദ്ദേശസ്വയംഭരണ സ്ഥാപനങ്ങളുടെയും സർക്കാർ, എയ്ഡഡ് സ്കൂളുകളുടെയും കീഴിലുള്ള കളിസ്ഥലങ്ങൾ അഭിവൃദ്ധിപ്പെടുത്തുന്നതിന് ഫണ്ട് അനുവദിക്കുമോ;\nപ്രസ്തുത കളിസ്ഥലങ്ങളിൽ ആധുനിക സ്റ്റേഡിയം നിർമ്മിക്കാൻ പര്യാപ്തമായത് ഏതാണെന്ന് വ്യക്തമാക്കാമോ; അതിനാവശ്യമായ ഫണ്ട് അനുവദിക്കുമോയെന്ന് വ്യക്തമാക്കാമോ?\nകായിക പ്രതിഭകൾക്കുള്ള ആനുകൂല്യങ്ങള്\nഈ സർക്കാർ കായിക പ്രതിഭകൾക്ക് പുതിയ എന്തെല്ലാം ആനുകൂല്യങ്ങളാണ് നൽകിവരുന്നത്; വിശദമാക്കാമോ;\nവേണ്ടത്ര സാമ്പത്തിക ഭദ്രതയും പരിശീലന സൗകര്യങ്ങളും ലഭിക്കാത്തതിനാൽ കായിക പ്രതിഭകൾക്ക് പൂർണ്ണമായും അവരുടെ കഴിവുകൾ പ്രകടിപ്പിക്കാൻ കഴിയാത്ത സാഹചര്യം വിലയിരുത്തിയിട്ടുണ്ടോ; വിശദമാക്കാമോ;\nഎങ്കിൽ അത്തരം പ്രതിഭകൾക്ക് പ്രൈമറി സ്കൂൾതലം മുതൽ സർക്കാർ ചെലവിൽ വിദഗ്ദ്ധ പരിശീലനത്തിന് സമഗ്ര പദ്ധതി ആവിഷ്കരിച്ച് നടപ്പിലാക്കാൻ ഉദ്ദേശിക്കുന്നുണ്ടോ; വിശദമാക്കാമോ?\nഅവശ കായികതാരങ്ങൾക്കുള്ള പെന്‍ഷന്\nസംസ്ഥാനത്ത് അവശ കായികതാരങ്ങള്‍ക്ക് നല്‍കി വരുന്ന പെന്‍ഷന് നിലവില് എത്ര രൂപയാണ്;\nഈ സര്‍ക്കാര് അധികാരത്തില് വന്നശേഷം പെന്‍ഷന് തുക വര്‍ദ്ധിപ്പിച്ചിട്ടുണ്ടോ; എങ്കില് എത്ര രൂപ വര്‍ദ്ധിപ്പിച്ചുവെന്ന് വ്യക്തമാക്കുമോ; ഇല്ലെങ്കില് പെന്‍ഷന് തുക വര്‍ദ്ധിപ്പിക്കുവാന് നടപടി സ്വീകരിക്കുമോ;\nപെന്‍ഷന് അര്‍ഹതയുളള കായിക താരങ്ങുടെ കുടുംബ വാര്‍ഷിക വരുമാന പരിധി നിശ്ചയിച്ചിട്ടുണ്ടോ; എങ്കില് എത്രയെന്ന് വ്യക്തമാക്കാമോ;\nസംസ്ഥാനത്ത് എത്ര പേർ നിലവില് അവശ കായികതാര പെന്‍ഷന് വാങ്ങിക്കുന്നുണ്ടെന്ന് വ്യക്തമാക്കുമോ;\nപുതുതായി എത്രപേര് പെന്‍ഷന് അപേക്ഷ സമര്‍പ്പിച്ചിട്ടുണ്ട്; പെന്‍ഷന് ലഭിക്കുവാനുളള മാനദണ്ഡങ്ങള് എന്തൊക്കെയാണ്; വിശദമാക്കുമോ?\nകുട്ടനാട്ടില് പുതിയ സ്പോര്‍ട്സ് സ്കൂള്\nശ്രീ തോമസ് കെ തോമസ് : താഴെ കാണുന്ന ചോദ്യങ്ങൾക്കു കായികം, വഖഫ്, ഹജ് തീർത്ഥാടന വകുപ്പ് മന്ത്രി സദയം മറുപടി പറയാമോ?\nകുട്ടനാട്ടില് ഒരു സ്പോര്‍ട്സ് സ്കൂള് ആരംഭിക്കാന് നടപടി സ്വീകരിക്കുമോ; എങ്കില് വിശദാംശം ലഭ്യമാക്കുമോ;\nകുട്ടനാട്ടില് പുതിയ സ്പോര്‍ട്സ് സ്കൂളും മറ്റ് സൗകര്യങ്ങളും നിർമ്മിക്കുന്നതിന് എന്തെങ്കിലും നിര്‍ദ്ദേശം പരിഗണനയിലുണ്ടോ; എങ്കില് വിശദാംശം ലഭ്യമാക്കുമോ?\nകാസര്‍ഗോഡ് കുണ്ടംകുഴി ഇന്‍ഡോര് സ്റ്റേഡിയം\nകാസര്‍ഗോഡ് ജില്ലയിലെ കുണ്ടംകുഴി ഇന്‍ഡോര് സ്റ്റേഡിയം കേന്ദ്ര സര്‍ക്കാരിന്റെ 'ഖേലോ ഇന്ത്യ' സ്കീമില് ഉള്‍പ്പെടുത്താനുള്ള പദ്ധതിരേഖ തയ്യാറാക്കാന് കായിക യുവജനകാര്യ ഡയറക്ടറെ ചുമതലപ്പെടുത്തിയിട്ടുണ്ടോ; വ്യക്തമാക്കാമോ;\nഎങ്കില് ഇതിന്റെ പദ്ധതിരേഖ തയ്യാറാക്കി സാമ്പത്തികാനുമതി ലഭ്യമാക്കുന്നതിനുള്ള നടപടി സ്വീകരിച്ചിട്ടുണ്ടോ; വിശദാംശങ്ങള് അറിയിക്കാമോ?\nതദ്ദേശ സ്ഥാപനങ്ങളിൽ മിനി സ്റ്റേഡിയങ്ങള്\nതദ്ദേശ സ്വയംഭരണ സ്ഥാപനങ്ങളിൽ മിനി സ്റ്റേഡിയങ്ങള് സ്ഥാപിക്കുന്നതിന് കായിക വകുപ്പിന് കീഴില് എന്തെങ്കിലും പദ്ധതി ആരംഭിച്ചിട്ടുണ്ടോ; എങ്കില് ഇതിന്റെ വിശദാംശങ്ങള് ലഭ്യമാക്കുമോ;\nതദ്ദേശ സ്വയംഭരണ സ്ഥാപനങ്ങൾ ഡി.പി.ആർ. നല്‍കിയാല് ഭരണാനുമതി ലഭ്യമാക്കുന്ന കാര്യം പരിശോധിക്കുമോ; വിശദമാക്കാമോ?\nവയക്കര ഗവ. ഹയര് സെക്കന്ററി സ്കൂളില് ഇന്‍ഡോര് സ്റ്റേഡിയം\nപയ്യന്നൂര് മണ്ഡലത്തിലെ വയക്കര ഗവ. ഹയര് സെക്കന്ററി സ്കൂളിലെ ഇന്‍ഡോര് സ്റ്റേഡിയം നിര്‍മ്മാണം പൂര്‍ത്തീകരിക്കുന്നതിനുള്ള എസ്റ്റിമേറ്റ് ഭരണാനുമതിയ്ക്കായി സമര്‍പ്പിച്ചിട്ടുണ്ടോ എന്ന് വ്യക്തമാക്കാമോ;\nപ്രസ്തുത എസ്റ്റിമേറ്റിന് ഈ സാമ്പത്തിക വര്‍ഷം ഭരണാനുമതി നല്‍കാന് ആവശ്യമായ നടപടികള് സ്വീകരിക്കുമോ എന്ന് വിശദമാക്കാമോ?\nകോട്ടയ്ക്കല് ഇരിമ്പിളിയം പഞ്ചായത്തില് മിനി സ്റ്റേഡിയം നിര്‍മ്മാണം\nപ്രൊഫ . ആബിദ് ഹുസൈൻ തങ്ങൾ : താഴെ കാണുന്ന ചോദ്യങ്ങൾക്കു കായികം, വഖഫ്, ഹജ് തീർത്ഥാടന വകുപ്പ് മന്ത്രി സദയം മറുപടി പറയാമോ?\nകോട്ടയ്ക്കല് നിയോജക മണ്ഡലത്തിലെ ഇരിമ്പിളിയം പഞ്ചായത്തില് മിനി സ്റ്റേഡിയം നിര്‍മ്മിക്കുന്നത് സംബന്ധിച്ച് കായിക വകുപ്പ് സ്വീകരിച്ച നടപടികള് എന്തെല്ലാമെന്ന് അറിയിക്കുമോ;\nഇത് സംബന്ധിച്ച് പ്രൊപ്പോസല് തയ്യാറാക്കിയിട്ടുണ്ടോ; വിശദാംശം ലഭ്യമാക്കുമോ;\nഈ വര്‍ഷത്തെ പ്ലാന് ഫണ്ടില് ഉള്‍പ്പെടുത്തി സ്റ്റേഡിയം നിര്‍മ്മാണത്തിന് ഭരണാനുമതി ലഭ്യമാക്കുവാന് നടപടി സ്വീകരിക്കുമോ; വ്യക്തമാക്കാമോ?\nപ്ലേ ഫോര് ഹെല്‍ത്ത് പദ്ധതി\nശ്രീ ഡി കെ മുരളി : താഴെ കാണുന്ന ചോദ്യങ്ങൾക്കു കായികം, വഖഫ്, ഹജ് തീർത്ഥാടന വകുപ്പ് മന്ത്രി സദയം മറുപടി പറയാമോ?\nസംസ്ഥാന സര്‍ക്കാര് നടപ്പിലാക്കാന് ഉദ്ദേശിക്കുന്ന പ്ലേ ഫോര് ഹെല്‍ത്ത് പദ്ധതിയുടെ ഉദ്ദേശ്യലക്ഷ്യങ്ങള് വിശദമാക്കാമോ;\nഈ പദ്ധതി എന്ന് ആരംഭിക്കാന് കഴിയുമെന്നും എവിടെയൊക്കെ എങ്ങനെ നടപ്പിലാക്കുമെന്നും അറിയിക്കാമോ?\nകായികതാരങ്ങൾക്ക് ജോലി നല്‍കുന്നതിനുള്ള മാനദണ്ഡങ്ങൾ\nസംസ്ഥാനത്ത് കായികതാരങ്ങൾക്ക് സർക്കാർ സർവ്വീസിൽ ജോലി നൽകുന്നതിനുള്ള മാനദണ്ഡങ്ങൾ എന്തൊക്കെയാണ്; വിശദാംശം ലഭ്യമാക്കാമോ?\nഗ്രാസ് റൂട്ട് ലെവല് ട്രെയിനിംഗ് പദ്ധതി\nശ്രീ. വി. ആർ. സുനിൽകുമാർ : താഴെ കാണുന്ന ചോദ്യങ്ങൾക്കു കായികം, വഖഫ്, ഹജ് തീർത്ഥാടന വകുപ്പ് മന്ത്രി സദയം മറുപടി പറയാമോ?\nവിവിധ കായിക ഇനങ്ങളിൽ തൽപരരായ കുട്ടികളെ ചെറിയ പ്രായത്തിൽ തന്നെ കണ്ടെത്തി വിദഗ്ധ പരിശീലനം നൽകുന്നതിനായി പദ്ധതികൾ നടപ്പിലാക്കുന്നുണ്ടോ; വിശദമാക്കാമോ;\nസംസ്ഥാനത്തെ സ്പോർട്സ് സ്കൂളുകൾ അന്തർദേശീയ നിലവാരത്തിലേക്ക് ഉയർത്തുന്നതിന് നടപടികൾ സ്വീകരിച്ചിട്ടുണ്ടോ; വിശദമാക്കാമോ;\nസംസ്ഥാന സ്പോർട്സ് കൗൺസിലിന് കീഴിലുള്ള സ്പോർട്സ് ഹോസ്റ്റലുകളിലെ അടിസ്ഥാന സൗകര്യങ്ങൾ മെച്ചപ്പെടുത്തുന്നതിനായി നടപടികൾ സ്വീകരിച്ചിട്ടുണ്ടോ; വിശദമാക്കാമോ;\nപരിശീലനവും മറ്റും മൂലം ക്ലാസുകൾ നഷ്ടമാകുന്ന കായിക വിദ്യാർത്ഥികൾക്ക് പഠന സൗകര്യം ലഭ്യമാക്കുന്നതിനുവേണ്ടി നടത്തുന്ന ഇടപെടലുകൾ വിശദമാക്കാമോ?\nകായിക വകുപ്പിന് പുതിയ മേഖല ഓഫീസുകള്\nസംസ്ഥാനത്ത് കായികവകുപ്പിന്റെ പ്രവര്‍ത്തനങ്ങള് കൂടുതല് വിപുലവും സജീവവുമാക്കുന്നതിന് കായിക, യുവജന ഡയറക്ടറേറ്റിന്റെ മേഖല ഓഫീസുകള് തുടങ്ങാന് ഉദ്ദേശിക്കുന്നുണ്ടോ;\nഉണ്ടെങ്കില് ഏതൊക്കെ ജില്ലകളിലാണ് മേഖല ഓഫീസുകള് തുടങ്ങാന് ഉദ്ദേശിക്കുന്നതെന്ന് വ്യക്തമാക്കുമോ;\nകണ്ണൂര്, തൃശ്ശൂര് എന്നീ ജില്ലകളില് ആരംഭിക്കുന്ന സ്പോര്‍ട്സ് മെഡിസിന് കേന്ദ്രങ്ങളുടെ നിര്‍മ്മാണ പുരോഗതി വ്യക്തമാക്കാമോ; പ്രസ്തുത കേന്ദ്രങ്ങള് എന്നത്തേക്ക് പ്രവര്‍ത്തനം തുടങ്ങുവാനാണ് ഉദ്ദേശിക്കുന്നതെന്ന് വിശദമാക്കാമോ?\nവിവിധ സര്‍ക്കാര് വകുപ്പുകളുടെ കീഴില് കളിസ്ഥലങ്ങള്‍ക്ക് അനുയോജ്യമായ ധാരാളം ഭൂമിയുള്ള കാര്യം ശ്രദ്ധയില്‍പ്പെട്ടിട്ടുണ്ടോ;\nഉടമസ്ഥാവകാശം മാറ്റാതെതന്നെ ഇവ കളിസ്ഥലങ്ങളാക്കി മാറ്റുന്നതിന് സാധിക്കുമോ എന്ന് കായിക വകുപ്പ് പരിശോധിച്ചിട്ടുണ്ടോ;\nഇത്തരം ഭൂമി ബന്ധപ്പെട്ട തദ്ദേശസ്വയംഭരണ സ്ഥാപനങ്ങളുടെ സഹായത്തോടെ കണ്ടെത്താന് ജില്ല സ്പോര്‍ട്സ് കൗണ്‍സിലുകള്‍ക്ക് നിര്‍ദ്ദേശം നല്‍കുന്നത് പരിഗണിക്കുമോ?\nമാവേലിക്കര മണ്ഡലത്തിലെ സ്പോര്‍ട്സ് ക്ലബ്ബുകള്\nമാവേലിക്കര നിയോജക മണ്ഡലത്തിലെ രജിസ്ട്രേഷനുള്ളതും അംഗീകാരമുള്ളതുമായ സ്പോര്‍ട്സ് ക്ലബ്ബുകളുടെ വിശദവിവരം പഞ്ചായത്ത് തിരിച്ച് ലഭ്യമാക്കുമോ?\nദേശീയ സിവിൽസർവീസ് കായികമേള ടീമുകളുടെ കോച്ചും മാനേജരും\nകഴിഞ്ഞ സർക്കാരിന്റെ കാലത്ത് സംസ്ഥാനത്തെ പ്രതിനിധീകരിച്ച് ഏതൊക്കെ ടീമുകൾ ദേശീയ സിവിൽ സർവ്വീസ് കായികമേളയിൽ പങ്കെടുത്തിട്ടുണ്ട്; വിശദമാക്കാമോ;\nപ്രസ്തുത കായികമേളയിൽ ടീമുകളുടെ കോച്ച്, മാനേജർ എന്നീ നിലകളിൽ പങ്കെടുത്ത ജീവനക്കാരുടെ പേരും ഔദ്യോഗിക മേൽവിലാസവും ലഭ്യമാക്കാമോ;\nകായികരംഗവുമായി ബന്ധമില്ലാത്തവരാണ് മാനേജർ, കോച്ച് എന്നീ നിലകളിൽ സംസ്ഥാന ടീമിനെ പ്രതിനിധീകരിക്കുന്നത് എന്ന വിഷയം ശ്രദ്ധയിൽപ്പെട്ടിട്ടുണ്ടോ; വിശദമാക്കാമോ;\nഈ വർഷം മുതൽ കോച്ച്, മാനേജര് എന്നിവരുടെ പാനൽ തയ്യാറാക്കി ഇന്റര്‍വ്യൂ നടത്തിയശേഷം അവരെ ടീമിനൊപ്പം ഉൾപ്പെടുത്തുന്ന കാര്യം പരിഗണിക്കുമോ; വ്യക്തമാക്കാമോ;\nകോച്ച്, മാനേജർ പദവികളിലേക്ക് എന്.ഐ.എസ്. കോച്ചിംഗ് സര്‍ട്ടിഫിക്കറ്റ് / ബി.പി.എഡ്./എം.പി.എഡ്. യോഗ്യതയുള്ള ജീവനക്കാർക്ക് മുൻഗണന നൽകുന്നതിന് നിർദ്ദേശം നൽകുമോ; വിശദമാക്കാമോ;\nകോച്ച്, മാനേജർ പദവികളിലേക്ക് സ്പോർട്സ് ക്വോട്ടയിൽ നിയമനം ലഭിച്ചവർ, ദേശീയ കായിക മേളയിൽ മെഡൽ ലഭിച്ചവർ, ഗസറ്റഡ് തസ്തികയിലുള്ളവർ തുടങ്ങിയ ഉദ്യോഗസ്ഥർക്ക് മുൻഗണന നൽകുമോ; വിശദമാക്കാമോ;\nകോച്ച്, മാനേജർ എന്നിവരുടെ നിയമന യോഗ്യത സംബന്ധിച്ച് സർക്കാർ നിബന്ധനകൾ പുറപ്പെടുവിക്കുമോ; വ്യക്തമാക്കാമോ?\nകേരള സ്റ്റേറ്റ് സിവിൽ സർവ്വീസ് സ്പോർട്സ് മീറ്റ്\n2021-ൽ കേരള സ്റ്റേറ്റ് സിവിൽ സർവീസ് മീറ്റ് നടത്തുവാൻ തീരുമാനിച്ചിട്ടുണ്ടോ; ഉണ്ടെങ്കിൽ എന്നാണ് നടത്തുകയെന്ന് വിശദമാക്കാമോ;\nപ്രസ്തുത കായികമേള റൊട്ടേഷന് അടിസ്ഥാനത്തിലോ ജില്ലാ സ്പോർട്സ് കൗൺസിലിന്റെ അപേക്ഷയുടെ അടിസ്ഥാനത്തിലോ ഓരോരോ ജില്ലകളിൽ നടത്തുവാൻ തീരുമാനമെടുക്കുമോ; വ്യക്തമാക്കാമോ;\nകായികയിനങ്ങളുമായോ കായികരംഗവുമായോ ഒരു ബന്ധവുമില്ലാത്ത ജീവനക്കാർ പ്രസ്തുത മീറ്റുകളിൽ പങ്കെടുക്കുന്നത് ശ്രദ്ധയിൽപ്പെട്ടിട്ടുണ്ടോ; ഉണ്ടെങ്കിൽ ആയതിന്മേൽ എന്തൊക്കെ നടപടികൾ സ്വീകരിച്ചിട്ടുണ്ടെന്ന് വിശദമാക്കാമോ?\nഫുട്‍ബോൾ ടര്‍ഫ് ഗ്രൗണ്ടുകള്\nസംസ്ഥാനത്ത് 2016-21 കാലയളവില് നിര്‍മ്മിച്ച ഫുട്‍ബോൾ ടര്‍ഫ് ഗ്രൗണ്ടുകള് എത്രയെണ്ണമെന്നും ഇവയില് എത്ര ടര്‍ഫ് ഗ്രൗണ്ടുകള് സര്‍ക്കാർ നിയന്ത്രണത്തിലുണ്ടെന്നും എത്ര എണ്ണം സര്‍ക്കാര് ഇതര നിയന്ത്രണത്തിലുണ്ടെന്നും ജില്ല തിരിച്ച് കണക്ക് നല്‍കാമോ; ഈ ഗ്രൗണ്ടുകള്‍ക്ക് എന്തെങ്കിലും നികുതി ഏര്‍പ്പെടുത്തിയിട്ടുണ്ടോ;\n2016-21 കാലയളവില് പുതിയതായി എത്ര ഇന്‍ഡോര് ബാഡ്മിന്റണ് കോര്‍ട്ടുകള് നിര്‍മ്മിച്ചിട്ടുണ്ടെന്നും ഇവയില് സര്‍ക്കാര് നിയന്ത്രണത്തിലുളളത് എത്രയാണെന്നും സ്വകാര്യ വ്യക്തികളുടെ/ക്ലബ്ബുകളുടെ നിയന്ത്രണത്തിലുളളവ എത്രയാണെന്നും ജില്ല തിരിച്ച് കണക്ക് നല്‍കാമോ; ഇവയില് നിന്നും സര്‍ക്കാരിന് എന്തെങ്കിലും വരുമാനം ലഭിക്കുന്നുണ്ടോ; വിശദമാക്കാമോ?\nഅന്യാധീനപ്പെട്ട വഖഫ് സ്വത്തുക്കള് തിരിച്ചുപിടിക്കാന് നടപടി\nഅന്യാധീനപ്പെട്ട വഖഫ് സ്വത്തുക്കള് സംബന്ധിച്ച് പഠനം നടത്തിയിട്ടുണ്ടോ;\nഇവ തിരിച്ചുപിടിക്കാന് സ്വീകരിച്ചുവരുന്ന നടപടികള് വിശദമാക്കാമോ;\n2011-16 കാലയളവില് സംസ്ഥാനത്ത് ഏതൊക്കെ വഖഫ് ഭൂമിയാണ് ലീസിന് നല്‍കിയിട്ടുള്ളതെന്നും എത്ര ഭൂമി വീതം എത്ര കാലത്തേക്ക് ആര്‍ക്കൊക്കെയാണ് നല്‍കിയിട്ടുള്ളതെന്നും വ്യക്തമാക്കാമോ?\nതിരുവനന്തപുരം- കന്യാകുമാരി പാത ഇരട്ടിപ്പിക്കൽ\nതിരുവനന്തപുരം-കന്യാകുമാരി റെയിൽ പാത ഇരട്ടിപ്പിക്കൽ പദ്ധതിയുടെ നിർവ്വഹണത്തിന്റെ നിലവിലെ സ്ഥിതി അവലോകനം ചെയ്തിട്ടുണ്ടോ; വിശദാംശം അറിയിക്കാമോ;\nപ്രസ്തുത പദ്ധതിയുടെ ഭാഗമായി പാറശ്ശാല മണ്ഡലത്തിലെ ധനുവച്ചപുരം ലെവല് ക്രോസില് ഓവർ ബ്രിഡ്ജ് നിർമ്മിക്കുന്നതിനായി അനുവാദം നല്‍കുമോ; വ്യക്തമാക്കാമോ?\nമഞ്ചേശ്വരം റെയിൽവേ സ്‌റ്റേഷനിൽ ഫുട്ട് ഒാവര് ബ്രിഡ്ജ്\nമഞ്ചേശ്വരം റെയിൽവേ സ്‌റ്റേഷനിൽ ഫുട്ട് ഓവര് ബ്രിഡ്ജ് സൗകര്യമില്ലാത്തതിനാൽ നിരവധി പേർ അപകടത്തിൽപ്പെടുന്നത് ശ്രദ്ധയിൽപ്പെട്ടിട്ടുണ്ടോ;\nപ്രസ്തുത റെയിൽവേ സ്‌റ്റേഷനിൽ നിന്ന് ഇരു ഭാഗത്തേക്കും ഫുട്ട് ഓവര് ബ്രിഡ്ജ് നിർമ്മിക്കുന്നത് പരിഗണനയിൽ ഉണ്ടോ; വിശദ വിവരങ്ങൾ ലഭ്യമാക്കുമോ;\nഈ വർഷം തന്നെ പ്രസ്തുത ഫുട്ട് ഓവര് ബ്രിഡജ് സ്ഥാപിച്ച് യാത്രക്കാരുടെ സുരക്ഷ ഉറപ്പ് വരുത്തുന്നതിന് നടപടി സ്വീകരിക്കുമോ?


ഇംഗ്ലണ്ടില് ഇന്ത്യന് ക്രിക്കറ്റ് താരം പന്ത് നെഞ്ചില് കൊണ്ട് മരിച്ചു\nലണ്ടന്: മത്സരത്തിനിടെ നെഞ്ചില് പന്ത് കൊണ്ട ബാവലന് പത്മനാഥന്(24) എന്ന തമിഴ് വംശജനായ യുവക്രിക്കറ്റര് മരിച്ചു. ബ്രിട്ടീഷ് തമിഴ് ലീഗ് ക്രിക്കറ്റ് മത്സരത്തിനിടെയാണ് അപകടം സംഭവിച്ചത്. ഇംഗ്ലണ്ടിലെ സറെയില് നടന്ന ലീഗ് മത്സരത്തില് മാനിപായി പാരിഷ് സ്‌പോര്‍ട്‌സ് ക്ലബ്ബിനുവേണ്ടിയാണ് ബവാലന് കളിച്ചത്.\nPrevious PostPrevious ദൗസ കാറപകടം; മരിച്ച കുട്ടിയുടെ പിതാവിനെ കുറ്റപ്പെടുത്തി ഹേമമാലിനി\nNext PostNext ദോഹയില് വ്യാജമദ്യം നിര്‍മിച്ച് വില്‍പ്പന നടത്തിയ4ഏഷ്യന് വംശജരെ പൊലീസ് പിടികൂടി


നേരിട്ട് സൂര്യപ്രകാശം ഏല്‍ക്കുന്നത് സൂക്ഷിക്കണമെന്ന് ഹമദ് അധികൃതര്\n2021-04-11 02:32:30 pm IST\nദോഹ: ഖത്തറില് ചൂട് വര്‍ധിച്ചു വരുന്നതുമായ ബന്ധപ്പെട്ട് ഹമദ് മെഡിക്കല് കോര്‍പറേഷന് അധികൃതര് മുന്നറിയിപ്പ് നല്‍കി. പുറത്തിറങ്ങുമ്പോള് നേരിട്ട് സൂര്യാഘാതം എല്‍ക്കുന്നതിനെതിരെ ജനങ്ങള് ജാഗ്രത പാലിക്കണം.\nകഴിഞ്ഞ ദിവസം പ്രാദേശിക പത്രത്തിന് നല്‍കിയ അഭിമുഖത്തില് ഹമദിലെ സീനിയര് കണ്‍സല്‍ട്ടന്റ് മൊസാദ് അല് കാസിം ആണ് ഇക്കാര്യം പറഞ്ഞത്. ദീര്‍ഘ നേരത്തേക്ക് നേരിട്ട് സൂര്യപ്രകാശം ഏല്‍ക്കുന്നത് പരമാവധി ഒഴിവാക്കണം.\nവെള്ളം ധാരാളമായി കുടിക്കുകയും നിര്‍ജ്ജലീകരണ ലക്ഷണങ്ങളില് മുന്‍കരുതല് നടപടികള് പാലിക്കുകയും വേണം. റമദാന് മാസത്തില് ഇതുമായി ബന്ധപ്പെട്ട മുന്‍കരുതലുകള് ജനങ്ങള് സൂക്ഷമതയോടെ കൈക്കൊള്ളണമെന്നും മൊസാദ് അല് കാസിം ചൂണ്ടിക്കാട്ടി. നോമ്പ് തുറ വേളകളില് ജലാംശമുള്ള പദാര്‍ത്ഥങ്ങള് ധാരാളമായി കഴിക്കണമെന്നും അദ്ദേഹം കൂട്ടിച്ചേര്‍ത്തു.